
NE  DESPĂRŢIM 

De  Proi.  NICOLAE  COLAN 

Se’mplinesc,  nu  peste  multă  vreme,  patrusprezece  ani, 
decând  mă’ntorceam  dela  Berlin,  pentru  a  fi  aşezat  la  ca¬ 
tedra  de  studiul  biblic  al  Noului  Teslament  dela  Academia 
teologică  Andreiană. 

Eram  tinăr,  plin  de  elan  şi  de  pasiunea  propoveduirii. 

Preţuindu-mi  aceste  însuşiri,  bunul  meu  profesor  de  teo¬ 
logie  de  odinioară  —  acum  Mitropolit  al  Ardealului  —  m'a 
crezut  vrednic  şi’n  stare  să  iau  asupra  mea  şi  conducerea 
„Revistei  Teologice",  organ  de  ştiinţă  şi  de  viată  bisericească. 

Deşi  aveam  o  experienţă  gazetărească  de  câţiva  ani, 
am  primit  cu  o  firească  sfială  sarcina  de  a  conduce  revista 
care-şi  zidise  în  cei  doisprezece  ani  de  apariţie  un  remar¬ 
cabil  prestigiu.  Dar  tocmai  această  împrejurare  mi-a  impus 
râvna  şi  sacra  ambiţie  de  a  păstra  neştirbit  acest  prestigiu 
care  era  şi  al  Bisericii  noastre  dreptmăritoare. 

Pe  lângă  catedra  pe  care  m’am  silit  s’o  cinstesc  (nu 
ştiu  măsura  în  care  am  izbutit).  Revista  Teologică ‘a  fost 
din  acest  moment  amvonul  meu  cel  mai  scump.  De  pe 
înălţimea  lui  am  vestit  cu  tinerească  însufleţire  cuvântul  Dom¬ 
nului  şi  am  chemat  —  prin  îndemnuri  şi  povăjuiri  —  la 
propoveduire  puterile  proaspete  ale  tinerelor  generaţii  preo¬ 
ţeşti,  ca  şi  încercatele  iscusinţe  ale  mai  vechilor  purtători 
de  condeiu  bisericesc. 

In  paginile  Revistei  Teologice  ne-am  întâlnit  o  întreagă 
oaste  de  slujitori  devota(i  ai  lui  Hristos,  aici  ne-am  cunoscut 

şi-am  incheiat  între  olaltă  cea  mai  statornică  prietinie.  Căci 
nu  este  o  mai  statornică  prietinie  decât  cea  legată  în  tovă¬ 
răşia  luptei  pentru  acelaş  ideal.  Şi’n  paginile  aceleiaş  reviste 
mi-am  încrucişat  de-atâtea  ori  sabia  duhului  meu  cu  a  vrăş¬ 
maşilor  sfintei  noastre  Biserici.  Niciodată  cu  patimă,  dar 
totdeauna  cu  pasiune. 

Ci  nu  pentru  a  mă  lăuda  fac  aceste  mărturisiri.  Căci, 
ca  odinioară  sfântul  apostol  Pavel,  nu  mă  laud  decât  întru 
slăbiciunile  mele.  Dacă  mă  încumet  să  spun  aceste  lucruri 
nu  o  fac  decât  pentru  a-mi  arăta  toată  duioşia  cu  care 
mă  despart  de  pomul  pe  care  l-am  îngrijit  aproape  patru¬ 
sprezece  ani  —  şi  pe  care  Părintele  ceresc  l-a  făcut  să 
rodească  spre  duhovniceasca  îndestulare  a  fraţilor  mei  întru 
Hristos. 

Căci  iată,  trebue  să  mă  despart  de  el.  Bunul  Dumnezeu 
mi-a  rânduit  o  grădină  mai  mare  ca  s’o  îngrijesc.  Prin  voia 
reprezentanţilor  legiuiţi  ai  clerului  şi  poporului  m’a  chemat 
să  păstoresc  de  El  păzită  eparhie  a  Vadului,  Feleacului  şi 
Clujului.  Mă  duc  la  alt  amvon.  Iar  Revista  Teologică  rămâne 
la  Sibiu  pentru  a-şi  continua  vestirea  ziditoare  de  suflete, 
sub  conducerea  altui  propoveduitor.  Duioşia  despărţirii  nu 
mi-o  micşorează  decât  nădejdea,  că  torţa  de  lumină  ortodoxă 
pe  care  o  predau,  va  fi  purtată  de  altul  cu  aceeaş  râvnă 
şi  cu  aceeaş  însufleţire  cu  care  am  încercat  s’o  port  eu. 

Mângâiat  de  această  nădejde,  mulţumesc  bunului  Dum¬ 
nezeu  pentru  ajutorul  ce  mi  l-a  dat  şi  întru  scriitoriceasca  mea 
îndeletnicire ;  mulţumesc  înalt  Prea  Sfinţitului  nostru  Mitropolit 
Nicolae  pentru  sarcina  cu  care  m’a  cinstit  acum  patruspre¬ 
zece  ani  şi  pentru  părinteasca  grijă  cu  care  m'a  povăţuit ; 
scumpilor  mei  colaboratori  pentru  devotata  lor  împreună- 
lucrare,  iar  cititorilor  fraţi  întru  vestirea  evangheliei  le  mul¬ 
ţumesc  pentru  statornica  preţuire  de  care  mi-au  învrednicit 
silinţele  mele.  prot.  nicolae  colan 


CONTR1BUŢIUNI  LA  PROBLEMA  PERSO¬ 
NALITĂŢII  JURIDICE  A  ORDINELOR  CĂ¬ 
LUGĂREŞTI  CATOLICE  DIN  ROMÂNIA1 

~  NECESITATEA  REPARĂRII  UNEI  GREŞELI  A  MINISTRULUI  CULTELOR  ŞI 
ARTELOR. 

De  prof.  univ.  O.  GH1BU 

Ministerul  de  Culte,  sub  Nr.  170.345/14.901/1932  din 
19  Februarie  1934,  a  dat  un  certificat  prin  care  constată, 
că  „Provincia  franciscană  din  Moldova",  întrunind  condi¬ 
ţiile  cerute  de  art.  36  din  Concordat,  are  calitatea  de  per¬ 
soană  juridică. 

Conţinutul  acestui  certificat  a  fost  publicat,  într’o  formă 
modificată,  fără  ştirea  Ministerului,  şi  fără  nici  o  semnă¬ 
tură  oficială,  în  Nrul  43  din  21  Februarie  a.  c.  al  Monito¬ 
rului  Oficial. 

Înainte  de  a  stărui  asupra  gravităţii  şi  ilegalităţii  dis¬ 
poziţiei  cuprinse  în  certificatul  din  chestiune,  voi  expune, 
pe  baza  pieselor  din  dosarul  Ministerului,  starea  de  lucruri 
şi  fazele  premergătoare  liberării  certificatului.  Iată-le: 

La  1  Februarie  1932,  sub  Nr.  4 — 30 — I  „Provincialatul 
Franciscan  din  România"  a  trimis  Ministerului  Cultelor  o 
cerere,  care,  în  baza  certificatului  Nr.  4558  din  23  I.  1932 
al  Episcopiei  catolice  din  Iaşi  - —  certificat  care  dovedea  că 
„există  în  Moldova  deja  din  anul  1895,  o  Provincie  regu- 


1  Am  publicat  în  Nr.  1 — 2  din  anul  1935  ai  Revistei  Teologice  un  articol 
sub  titlul  din  fruntea  acestor  rânduri.  Problema  pusă  având  o  nesfârşită  serie  de 
aspecte  şi  fiind  pusă  la  ordinea  zilei  de  către  Guvernul  ţării  in  discuţiunl  cu  re- 
prezentanţii  Sfântului  Scaun,  cred  că  este  nimerit  că  continuu  cu  publicarea 
vastului  material  documentar  de  care  dispunem  spre  a  lumina  astfel  opinia  pu- 
blică  a  ţării.  Conţinutul  articolului  prezent  a  fost  comuntest  dlui  ministru  al  Cul¬ 
telor  încă  la  28  Noemvrle  1934  cerându-i-se  luarea  măsurilor  cuvenite.  Rezul¬ 
tatul  acestei  Intervenţii  nu  s’a  produs  până  în  momentul  de  faţă.  (12  Aprilie  1936). 

O.  G. 

Iară  franciscane  — -  solicita  un  act  doveditor  al  existentei 
juridice  al  „Provinciei  Franciscane".  Cererea  era  semnală 
de  Pr.  Anton  Brisoc  „ministru  Prov.“  şi  just.  şi  purta  sigilul 
cu  inscripţia  „Sigillum  Provinciae  Romaniae  Minorum  con- 
ventualium". 

In  certificatul  Episcopiei  se  spune  că  „Provincia  aceasta 
se  bucură  după  canoanele  bisericeşti  de  personalitate  juri¬ 
dică"...  „Păr.  Provincial  e  salariat  de  stal,  în  calitate  de 
Paroh  de  Săbăoani".  Mai  spune  acest  certificai  că  Pro¬ 
vincia  din  chestiune  a  fost  înfiinţată  „în  baza  Decretului 
Sfintei  Congregaţiuni  de  Propaganda  Fide,  dat  în  Roma,  la 
26  Iulie  1895". 

Pe  cererea  Franciscanilor,  secretarul  general  Dr.  A. 
Crăciunescu  al  Ministerului  Cultelor  a  pus,  la  3/11  1932, 
rezoluţia:  „Urgent,  cu  avizul  Consiliului  de  inspectori". 

La  24  Februarie  Consiliul  inspectorilor  generali  (T. 
Păcescu  şi  M.  lenciu)  în  avizul  Nr.  64  propun  să  se  ceară 
mai  întâi  Episcopiei  catolice  de  Iaşi  „relaţii  asupra  sferei 
de  acţiune  a  acestei  Provincii,  asupra  aplicării  absolven¬ 
ţilor  acestui  Seminar  (din  Hălăuceşti),  asupra  raportului  în 
care  se  află  Provincia  franciscană  cu  Episcopia  catolică  în 
ceeace  priveşte  aplicarea  absolvenţilor  Seminarului  Ia  pa¬ 
rohiile  catolice  din  această  episcopie  sau  din  tară,  cum  şi 
asupra  caselor  şi  mănăstirilor  a  acestui  ordin,  existente  la 
data  promulgării  Legii  Cultelor". 

La  26/11,  Secretarul  general  aprobă  avizul  şi,  sub  Nr. 
15.795/1549/1932,  i  se  scrie  episcopiei  în  acesl  sens. 

La  dosar  nu  se  găseşte  nici  o  urmă  despre  vre-un 
răspuns  al  Episcopiei,  la  această  adresă. 

La  27  Aprilie  1932  „Provincialatul  Franciscan  din  Ro¬ 
mânia"  scrie  Ministerului  Cultelor  că,  la  adresa  Nr.  44. 571  /5067 
a  acestuia  a  înaintat  prin  poştă  „Constituţia  ordinului  Fran¬ 
ciscan"  (care  nu  se  găseşte,  însă,  la  dosar).  La  18/VI1 
1932,  Provincialatul  înaintează  o  serie  de  acte,  între  cari 
şi  „Actul  de  constituire  juridică  bisericeşte"  (!),  emanat 
dela  Sf.  Congregaţiune  a  Propagandei  din  Roma".  In  punctul 
III  al  acestui  act  se  prevede:  „Ca  fiecare  din  pomenitele 
Case  sau  Convenie,  ale  aceleiaşi  Provincii,  cum  s'a  făcut 
în  trecut,  să  exerciteze  grija  sufletelor,  prin  Religioşii  săi, 
potrivit  însă  cu  constiiutiunile  Pontificii,  şi  din  acestea  să-şi 

Însuşească  veniturile '  pământurilor  parohiale,  fără  insă  ca 
acestea  să  se  cedeze  Provinciei  regulare  în  Proprietate,  ci 
numai,  spre  uzufruct  religioşilor  cari  locuesc  acolo,  şi  asta 
după  prescripjiunile  Constituţiunii  „Romanos  Pontifices". 

In  punctul  V  se  zice:  „Ca  să  poată  numi  chiar  prin 
alegere,  superiori  locali  sau  Cuardiani  (până  ce  nu  se  va 
forma  perfect),  chiar  pe  Părinţii  îngrijitori  ai  sufletelor,  cu 
toate  că  li  se  opreşte  lor  a  exercita  deodată  amândouă 
oficiile". 

La  13  Maiu,  Secretarul  General  înaintează  sub  Nr. 
61.371/6828  întreg  dosarul  „relativ  Ia  Provincia  franciscană 
din  Săbăoani"  Consiliului  de  inspectori,  pentru  Aviz.  Pe  act 
scrie  inspectorul  general  T.  Păcescu,  că  „s’a  dat  părintelui 
Tălmăcel  o  notă  cu  lămuririle  de  care  avem  nevoie  pentru 
complectarea  datelor  asupra  acestui  ordin  călugăresc".  (La 
această  notă  se  pare  că  s’au  trimis  actele  amintite  mai  sus). 

Cu  aceasta,  lucrurile  s’au  oprit  pe  loc,  un  timp  oare¬ 
care,  după  care,  cei  interesaţi  au  părăsit  calea  bătută  până 
aci  şi  s’au  adresat  Nunţiaturii  apostolice,  cerându-t  să  in- 
tervie  ea  la  autorităţile  de  stat  române,  în  vederea  rezol¬ 
vării  chestiunii. 

In  adevăr  la  8  Noemvrie,  prin  adresa  Nr.  7974,  trimisă 
Ministerului  de  externe.  Nunţiatura  îl  roagă  pe  acesta  „să 
intervie  pentruca  Guvernul  român  să  acorde  cât  mai  curând 
personalitatea  juridică  Franciscanilor  conventuali  din  Mol¬ 
dova,  cu  atât  mai  mult,  cu  cât  „acest  ordin  compus 
aproape  în  întregime  din  cetăţeni  români,  are,  în  ţară  o 
existenţă  mai  mult  decât  seculară,  că  el  şi-a  câştigat  nu¬ 
meroase  merite  nu  numai  din  punct  de  vedere  religios,  ci 
încă  şi  din  punct  de  vedere  social  şi  patriotic". 

Prin  adresa  Nr.  58.738  din  10  Noemvrie  1932,  Mini¬ 
strul  de  externe  N.  Tilulescu  scrie  Ministrului  de  culte  că 
l’ar  îndatora  foarte  mult  dacă  l’ar  pune  în  poziţia  de  a 
putea  da  „cât  mai  de  grabă"  răspunsul  cuvenit. 

La  15  Noemvrie  Ministerul  Cultelor  sub  Nr.  170.345/14.901 
sub  semnătura  dlul  Em.  Bucuţia  trimite  adresa  de  mai  sus 
„foarte  urgent"  Contenciosului.  Prin  avisul  său  Nr.  704/1932 
redactat  de  dl  Ov.  Demetrescu  şi  însuşit  în  totul  de  avo¬ 
caţii  Ion  I.  Dumitrescu,  Stei.  Voinescu,  N.  C.  Davidescu, 
T.  Dragoş  şi  G.  Alexianu,  Contenciosul  constată  că,  „în 


REVISTA  TEOLOGICA  _ 

sensul  codului  Calimahi"  Ordinul  Franciscan  are  persona¬ 
litate  juridică.  Mai  afirmă  Contenciosul  că  „Concordatul  a 
tranşat  problema  ordinelor  călugăreşti,  recunoscându-le 
celor  existente  personalitatea  juridică.  Ordinul  Francisca¬ 
nilor  „avea  înainte  de  1928  personalitate  juridică  dobân¬ 
dită  potrivit  legiuirilor  vechi  prin  simplul  fapt  al  aşezării 
sale  in  tară  şi  a  scopului  urmării,  încât  chiar  fără  dispo¬ 
ziţia  din  Legea  Cultelor  sau  Concordat,  acest  ordin  s’ar  fi 
bucurat  astăzi  de  această  calitate.  In  consecinţă,  astăzi 
Franciscanii  au  în  România  personalitate  juridică  şi  po¬ 
sedă  de  vreme  îndelungată  bunuri  în  (ară.  Cu  toate  ace¬ 
stea,  având  în  vedere  că  Franciscanii,  după  cât  se  pare,  nu 
ştiu  că  au  drept  această  calitate,  nu  vedem  care  ar  fi  in¬ 
convenientul  de  a  le  da  o  adresă  prin  care  să  li  se  re¬ 
cunoască  această  calitate,  pe  care  o  au  deja.  In  modul 
acesta,  avem  ocazia  să  facem  aceste  ordine  să  capete  dela 
Stat  o  recunoaştere,  ceeace  implică  o  mai  mare  dependinţă 
de  Stat". 

„In  privinţa  bunurilor  posedate  de  Ordinul  franciscan, 
spune  referatul  contenciosului,  sunt  de  părere  să  se  facă 
prin  dnii  inspectori  ai  cultelor  o  verificare  a  originii  ace¬ 
stor  bunuri,  spre  a  se  vedea  dacă  provin  din  fondurile  or¬ 
dinului  sau  din  ale  credincioşilor  catolici,  întrucât  în  cazul 
al  doilea  acesie  bunuri  vor  fi  proprietatea  parohiei  respec¬ 
tive,  nu  a  călugărilor  franciscani". 

La  sfârşitul  acestui  referat  Consiliul  de  advocaţi  a  de¬ 
clarat  că  „îşi  asumă  in  totul  argumentarea  şi  concluziile 
referatului,  cu  adaosul  că,  în  conformitate  cu  art.  36  al.  2 
„cei  doi  membri  ai  Ordinului,  care  nu  sunt  celăleni  români 
sunt  obligaţi  s'o  ceară,  sau  să  părăsească  tara"  (urmează 
semnăturile  celor  6  advocaţi). 

Pe  acest  aviz  Ministrul  D.  Guşii  a  scris  la  22  Noem- 
vrie  1932:  „Se  va  prezenta  în  copie  Ministerului  de  Ex¬ 
terne". 

La  24  Noemvrie  Contenciosul  face  următoarea  notă  de 
serviciu  căiră  Direcţia  Cultelor:  „Conform  rezoluţiei  dlui 
Ministru,  urmează  a  se  preda  avizul  cu  toate  lucrările  îm¬ 
preună  cu  o  adresă  cătră  Ministerul  de  Externe,  dlui  Mi¬ 
nistru  Guşii,  spre  a  le  prezenta  personal  dlui  Ministru  Ti- 
tulescu"  (semnai  Ovid  Demetrescu  avocat). 

La  25  Noemvrie  1932,  înainte  de  ce  s'ar  fi  făcut  cer¬ 
cetările  necesare  privitoare  la  averile  deţinute  de  Ordin, 
Ministerul  de  Instrucţie,  sub  Nr.  170.345/14.901  comunică 
Ministerului  de  Externe  „avizul  consiliului  de  advocaţi  Nr. 
704/1932  referitor  la  Ordinul  Franciscanilor  din  ţară  (11), 
şi-l  roagă"  să  binevoiască  a  dispune  să  se  comunice  Le- 
gaţiunii  Vaticanului  din  Bucureşti,  că  întrucât  acest  Ordin 
întruneşte  condiţiile  cerute  de  art.  36  din  legea  cultelor  şi 
art.  XVII  din  Concordat  acest  Minister  îi  recunoaşte  per¬ 
sonalitatea  juridică". 

Sub  Nr.  58.738  din  22  Decemvrie  1932  Ministerul  de 
Externe  (cu  semnăturile  dlor  N.  Filality  şi  V.  Brăbeţeanu) 
răspunde:  „Drept  răspuns  la  adresa  Nr.  170.345/14.901, 
am  comunicat  astăzi  Nunţiaturii  apostolice  din  Bucureşti  că 
Ouvernul  român  recunoaşte  Ordinului  Franciscanilor  din 
România  calitatea  de  persoană  juridică". 

La  23/XII  inspectorul  general  M.  lenciu,  pune  pe  hârtia 
de  mai  sus  a  ministerului  de  Externe,  înregistrată  sub  Nr. 
195.134,  „avizul":  „Urmează  să  se  constate,  conform  avi¬ 
zului  nostru  şi  al  Contenciosului,  cui  aparţin  cu  drept  de 
proprietate  parohiile". 

Imediat  dl  P.  Andrei,  secretarul  de  Stat  dela  Instrucţie, 
fără  ştirea  secretarului  general  al  Cultelor,  pune  pe  acest 
Aviz,  rezoluţia:  „Se  deleagă  dl  inspector  Roşianu  pentru  a 
cerceta  originea  bunurilor  imobiliare,  prevăzute  în  ultimul 
alineat  din  acest  referat". 

După  aceasta  nu  se  mai  găseşte  Ia  dosar  nici  un  act, 
până  la  14(11  1934.  La  această  dată  s'a  trimis  Domnului 
Inspector  General  adresa  Nr.  7/1934  a  „Provincialului  fran¬ 
ciscan  din  România",  din  care  reţinem:  „S’a  cerut  de  către 
On.  Minister  al  Cultelor  toate  actele  doveditoare  în  ceeace 
priveşte  bunurile,  atât  în  ceeace  priveşte  Provincia  francis- 
cană  din  Moldova,  cât  şi  Instituţiile  cari  aparţin  acestei 
Provincii. 

După  multe  desbateri,  am  chibzuit  că  este  mai  potrivit 
să  renunţăm  la  această  chestiune,  întrucât  aceste  averi,  tere¬ 
nuri  şi  case,  suat  peste  tot  şi  ale  parohiilor,  iar  parohiile 
fiindu-ne  încredinţate  nouă  Franciscanilor,  nu  ne  interesează 
atât  chestia  aceasta  materială,  cât  partea  juridică  propriu 
zisă.  In  consecinţă,  Vă  rugăm  să  binevoiţi  a  hotărî  în  con- 

creţ,  într’o  formă  precisă,  cumcă  în  baza  legii  Cultelor, 
art.  36  şi  XVII  din  Concordat,  provincia  franciscană  din 
Moldova  (!)  are  calitatea  de  persoană  juridică. 

Totodată,  Vă  rugăm  să  binevoi|i  a  lua  act  de  Institu- 
tiunile  cari  aparţin  Provinciei  franciscane  din  Moldova  şi 
care  sunt  următoarele :  (urmează  înşirarea  celor  6  instituţii 
şcolare  susjinule  de  Ordin).  Referentul  declară  că  Ordinul 
are  28  de  preoţi,  misionari,  profesori  şi  capelani,  şi  15  stu¬ 
denţi  teologi  în  străinătate,  „Italia".  Pe  această  cerere,  in¬ 
spectorul  general  P.  Roşianu  pune  rezoluţia  15/11  1934.  Se 
ia  act.  La  dosarul  raportului  de  cercetare". 

La  17/11  1934,  acelaş  inspector  face  un  referat,  rămas 
neînregistrat.  Intre  altele,  se  spune  în  acest  referat:  „Men¬ 
ţionez  că  mai  există  şi  în  Transilvania  un  alt  ordin  (!)  al 
Franciscanilor  (unguri),  cu  totul  distins  de  cel  de  faţă, 
adecă  al  Franciscanilor  din  Moldova,  cu  o  vechime  de 
circa  700  de  ani  în  această  parte  a  ţării.  Prin  urmare,  în¬ 
ţelesul  denumirii  „Ordinul  Franciscanilor  din  România"  în¬ 
trebuinţat  în  adresa  Ministerului  de  Externe,  (!)  trebue  să 
fie  „Ordinul  Franciscanilor  din  Moldova".  In  ce  priveşte 
„Scopul  ordinului",  acesta  „este  cel  de  pretutindeni  (pre¬ 
văzut  în  Constituţia  Ordinului):  păstorirea  credincioşilor  in 
calitate  de  preoţi-parohi  şi  înfiinţarea  şi  conducerea  de  şcoli 
în  genere  şi,  bine  înţeles,  în  primul  rând  şcoli  teologice 
pentru  pregătirea  clerului  propriu". 

In  concluzie:  „Din  cele  de  mai  sus  rezultă  că  cererea 
Provincialatului  Franciscanilor  din  Moldova  se  reduce  acum 
la  eliberarea  unui  certificat  constătător  că  Ministerul  îi  re¬ 
cunoaşte  personalitatea  juridică  şi  în  prezent  are  sub  con¬ 
ducere  cele  6  şcoli  enumerate  mai  sus,  asupra  cărora  in 
această  privinţă  nu  există  nici  o  contestaţie  sau  discuţie. 
Cu  alte  cuvinte,  se  cere  prin  certificat,  repetarea  adresei 
ce  acest  Minister  a  trimis  Legaţiunii  Vaticanului  în  luna  No- 
emvrie  1932  (Nr.  170.345/14.904)  prin  Ministerul  Afacerilor 
Străine.  Cererea  este  deci  admisibilă". 

Pe  lucrarea  inspectorului  P.  Roşianu,  subsecretarul  de 
Stat  dela  Culte,  Al.  P.  Necşeşti,  a  pus  la  19/11  1934,  urmă¬ 
toarea  rezoluţie:  „Se  primesc  concluziunile  prezentului  re¬ 
ferat,  numai  sub  rezerva  de  a  ni  se  înfăţişa  un  studiu 
asupra  întinderii  acţiunii  Ordinului  Franciscanilor  asupra 

întregului  teritoriu  al  Statului  Român.  In  acest  scop  se  de¬ 
leagă  dl  Inspector  Ienciu  pentru  a  studia  situaţia  acestui 
Ordin  cu  Transilvania,  astfel  încât  să  avem  conspectul  re¬ 
partiţiei  acestui  Ordin. 

Se  va  libera  Provincialatului  Moldovei,  ceriificatul  că 
este  persoană  juridică". 

In  aceeaş  zi  s’a  redactat  următorul  certificat: 

„In  urma  cererii  înregistrată  Nr.  170.345/14.901/1932, 
se  certifică  de  noi  (întocmai  ca  în  Monitorul  Oficial  până 
la  capăt;)  apoi: 

Drept  care  i  s’a  eliberat  prezentul  certificat. 

Ministru  i?l  Consilier  [?} 


Certificatul  a  fost  ridicat  imediat,  în  aceeaşi  zi  de  19/11, 
de  căire  P.  Anton  Tălmăcel,  care  semnează  de  primire. 

La  21  Februarie  1934  a  şi  apărut  în  Monitorul  Ofi¬ 
cial  Nr.  43,  pe  pagina  I  la  rubrica  „Anunţuri  Ministeriale" 
având  antetul  Ministerului  Instrucţiunii,  al  Cultelor  şi  Ar¬ 
telor,  serviciul  Cultelor  Minoritare  o  „Notă  după  certifi¬ 
catul  eliberat  la  Tem.  Nr.  130.345/14.901/1932“,  cuprin¬ 
zând  textul  închis  în  parantezele  dela  pagina  anterioară, 
dar  fără  nici  o  semnătură. 

La  dosarul  Ministerului  nu  se  găseşte  urmă  despre 
acest  comunicat  şi  nu  se  găseşte  nici  Monitorul  Oficial. 
Nimeni  din  Minister  nu  ştie  cine  a  dat  la  Monitor  pu¬ 
blicaţia. 

După  ce,  în  cele  precedente,  am  expus  antecedentele 
documentului  prin  care  se  stabileşte  că  „Provincia  mino- 
rită  din  Moldova"  are  personalitate  juridică,  voi  constata 
că  acest  „document"  este  complecfamente  lipsit  de  legali¬ 
tate.  Mai  întâi:  Provincia  unui  Ordin  nu  poate  avea  per¬ 
sonalitate  juridică.  Conform  art.  9  din  Concordat,  pot 
avea  astfel  de  personalitate  „mănăstirile,  slarostiile  şi  aba- 
ţiile",  iar  conform  art.  17  pot  avea  personalitate  juridică 
„Ordinele  şi  congregaţiile  ca  atare"  dar  nici  decum  Pro¬ 
vinciile. 

In  rândul  al  doilea,  decretul  comite  greşala  că,  în 
timp  ce  conducătorii  Ordinului  însuşi  cereau  ca  să  se  re- 

cunoască  personalitatea  juridică  a  „Provinciei  Franciscane 
din  România",  în  care  ar  fi  urmat  să  se  înglobeze  toţi 
franciscanii  conventuali  din  România,  deci  şi  cei  din  Tran¬ 
silvania,  el  stabileşte  o  Provincie  restrânsă  exclusiv  la  Mol¬ 
dova,  lăsând  pe  minoritii  ardeleni  să  graviteze  şi  mai  de¬ 
parte  spre  Budapesta.  Până  Ia  decretul  din  chestiune,  Pro¬ 
vincia  din  Moldova  avea  titulatura  oficială  „din  România", 
acum  ea  este  redusă  numai  la  Moldova! 

In  rândul  al  treilea,  decretul  calcă  două  rânduri  de 
dispozifii  categorice  ale  Ministerului,  şi  anume:  1.  Pe  aceea 
care  prevede  că  trebue  să  se  stabilească  mai  întâi  situaţia 
de  drept  a  bunurilor  deţinute  de  minoriţi  şi  2.  pe  aceea  că 
inspectorul  M.  Ienciu  să  prezinte,  prealabil,  un  studiu  pri¬ 
vitor  la  întinderea  Ordinului  Franciscan  asupra  întreguîui 
teritoriu  al  Statului  român.  Dispoziţia  din  chestiune,  care 
era  o  condiţie  sine  qua  non,  nici  nu  i-a  fost  măcar  comu¬ 
nicată  dlui  Ienciu  până  în  ziua  de  astăzi. 

In  rândul  al  patrulea,  nu  ministerul  de  Culte  este 
acela,  care  are  îndreptăţirea  legală  de  a  stabili  şi  recu¬ 
noaşte  personalitatea  juridică  a  Ordinelor  religioase.  Pă¬ 
rerea  Contenciosului,  că  Ordinul  minorit  din  Moldova  are 
personalitate  juridică  în  baza  Codului  Calimahi,  este  cu 
desăvârşire  greşită,  întocmai  ca  şi  afirmajiunea  că  „Con¬ 
cordatul  a  tranşat  problema  Ordinelor  religioase,  recunos- 
cându-le  celor  existente  personalitatea  juridică".  Adevărul 
este,  că  Concordatul  recunoaşte  personalitatea  juridică  a 
Ordinelor  numai  cu  condiţia  expresă,  ca  ele  „să  îndepli¬ 
nească  condiţiile  legilor  în  fiinţă"  (art.  XVII). 

Pentru  orice  cunoscător  al  Concordatului,  este  clar  că 
ordinelor  religioase,  ca  atare,  nu  li  se  aplică  regimul  art. 
IX,  care  se  aplică  organizaţiilor  canonice  şi  legal  consti¬ 
tuite  ale  Bisericii  catolice,  ci  regimul  special  al  ari.  XVII, 
care  le  supune  tuturor  rigorilor  legilor  în  fiinţă. 

Dacă  în  privinţa  aceasta,  a  putut  să  existe,  până  bine 
de  curând,  vre-o  îndoială,  jurisprudenţa  creată  de  Justiţia 
tării  în  timpul  din  urmă,  este  absolut  concludentă.  Astfel, 
Tribunalul  Timiş-Torontal,  Secţia  II,  a  dat  la  10  Septemvrie 
a.  c.  decizia  Nr.  1417/1934,  în  care  se  stabileşte  în  mod 
clar  înţelesul  art.  XVII.  Acest  art.,  —  zice  Tribunalul 
amintit,  —  nu  însemnează  altceva  decât  că  Ordinele  sunt 

datoare  să  îndeplinească  formalităţile  şi  să  se  conformeze 
dispozi(iunilor  Legii  persoanelor  juridice...  Pentru  a  exista 
ca  persoană  morală  conform  legii,  trebue  să  existe  o  de- 
ciziune  motivată  a  Tribunalului  civil  şi  transcrierea  în  regi¬ 
strul  persoanelor  juridice  tinut  la  Tribunal". 1 

Ar  fi  ceva  cu  desăvârşire  anormal  ca  Statul  român  să 
fie  obligat  a  recunoaşte,  fără  nici  o  discuţie,  personalitatea 
juridică  a  unor  ordine  religioase  aşezate  pe  teritorul  ac¬ 
tualei  Românii  de  cătră  regi  ungari  duşmani  fiinţei  noastre 
şi  cu  scopul  mărturisit  de  a  ne  desfiinţa.  Statul  român  are 
un  interes  vital,  ca  să  cerceteze  obiectivele  şi  mijloacele 
de  luptă  ale  tuturor  ordinelor  religioase,  aşa  cum  ele  se 
găsesc  fixate  în  Statutele  lor,  şi  să  aprecieze  întrucât  ele  nu-i 
prejudiciază  sau  periclitează  interesele  sale.  Iar  această  cer¬ 
cetare  nu  se  poate  face  decât  pe  temeiul  Legii  persoanelor 
juridice. 

In  baza  tuturor  acestora  urmează  ca  o  necesitate  in¬ 
discutabilă  ca  Certificatul  dat  de  Minister  „Provinciei  fran¬ 
ciscane  din  Moldova"  sub  Nr.  170.345/14.901/1934,  să  fie 
declarat  nul  şi  neavenit,  indrumându-se  „Ordinul  franciscan 
conventual  din  România",  —  şi  anume,  atât  ramura  din 
Moldova,  cât  şi  cea  din  Transilvania,  —  să  se  adreseze 
organelor  legale  în  vederea  recunoaşterii  personalităţii  ju¬ 
ridice  a  Ordinului,  nu  a  singuraticelor  Provincii,  în  confor¬ 
mitate  cu  dispoziţiile  legii. 

Cluj,  28  Noemvrie  1934. 

ONISIFOR  GHIBU 


1  Deciziunea  din  chestiune  s’a  publicat  in  Revisla  cercului  juridic  bănă* 
f'  en,  Timişoara.  1934,  Nr.  11. 

PIATRA  FUNDAMENTALĂ  DELA 
T0B1NGEN 

CÂTEVA  NOTE  ASUPRA  LEXICOGRAF1EI 
TESTAMENTULUI  NOU 

De  ORIGORIE  T.  MARCU 

Din  Tiibirgen  poate  să  iasă  ceva  bun? 
întrebarea  aceasta  a  răsărit  şi’n  gândul  celuice  scrie 
aici,  nu  odală.  Umbra  marelui  F.  Chr.  Baur  —  mare,  prin 
cutezanţa  lui !  —  e  de  vină.  Intr'adevăr,  printr’o  elementară 
asociaţie  de  idei,  Tiibingenul  rememorează  oricărui  teolog 
numele  acestui  mare  îndrăzneţ  care  a  fosi  aşa  de  puţin 
teolog  —  şi  al  acelei  bogale  echipe  de  aderenţi  care  s’a  păstrat 
până  târziu  încoace;  ce-i  drept,  cu  puţini,  foarle  puţini  şt 
obscuri  reprezenţanţi,  sau,  mai  corect  spus,  tubingieni  în¬ 
târziaţi.  Cu  tot  răul  pe  care  l  a  pricinuit  rânduelilor  de 
veacuri  priviioare  la  cărţile  Slinlei  Scripturi  şi  la  proble¬ 
mele  împreunate  cu  ele,  Tiibingenul,  şcoala  lui,  a  făcui  şi 
destul  bine.  Mă  gândesc  numai  la  avântul  pe  care  Tau  luat 
studiile  biblice  în  urma  emoţiilor  stârnite  de  ipotezele  aven¬ 
turoase  ale  acestei  şcoele.  Şi  aceasta,  înseamnă  ceva. 
Ceva  ce  nu  e  locul  să  discutăm  aici,  în  amănunte.  Aici 
ajunge  dacă  spunem  un  lucru  care  se  şiie  deja  de  cei 
iniţiaţi :  Tiibingenul,  în  baza  tradiţiei  cu  care  l-a  miruit  tre¬ 
cutul  de  aproape  un  veac,  a  rămas  până  astăzi  oraşul  prin 
excelenţă  al  cărţii  teologice  şi  centrul  universitar  cu  cele 
mai  solide  facultăţi  de  Teologie  protestantă  şi  romano-ea- 
folică  din  Germania.  Toate  —  sau  aproape  toate  —  tipă¬ 
riturile  valoroase  din  domeniul  teologiei  —  mai  ales  pro¬ 
testante  —  ies  la  iveală  sau  se  pun  la  cale  acolo.  Casa 
editoare  1.  C.  B.  Mohr  (Paul  Siebeck)  cunoscută  în  cercu¬ 
rile  teologice  din  toată  lumea  ca  o  instituţie  grafică  de  desă¬ 
vârşită  încredere,  cu  aproape  un  veac  şi  jumătate  de  exi¬ 
stenţă  (a  fost  înfiinţată  la  1801)  ilustrează  din  desiul  spusele 

■noastre.  Acolo,  până  în  ziua  de  azi,  studiile  biblice  ale 
Vechiului  şi  Noului  Testament  suni  onorate  cu  cel  mai  bogat 
şi  mai  puternic  corp  profesoral  pe  care-1  are  vre-o  Univer¬ 
sitate  germană.  Şi  acest  corp  profesoral  de  elită  a  ştiut 
să-şi  justifice  totdeauna,  prin  lucrări  abundente  şi  temeinice, 
situa(ia  —  respective  catedra  —  pe  care  o  ocupă.  Ne  gândim 
bunăoară  la  zestrea  cu  care  a  dăruit  ştiinţa  teologică  Pro¬ 
fesorul  Adolf  Schlatter,  astăzi  moşneag  octogenar  încărunţit 
în  cinste  şi  vrednicie,  care  deşi  oficial  şi-a  luat  demult  rămas 
bun  dela  catedră,  retrăgându-se  în  binemeritata  odihnă,  con¬ 
tinuă  să  poarte  şi  acum  înaltei  şcoale  dela  Tubingen  şi 
ştiinţei  teologice  un  interes  neîmputinat.  Adolf  Schlatter,  după 
părerea  mea,  e  expresia  autentică  a  ceeace-mi  place  să 
numesc  nu  şcoala  tiibingiană  nouă,  ci  Noul  Tubingen  al 
teologiei.  Vechiul  Tubingen  şi-a  clădit  faima  pe  sensaţional. 
Tiibingenul  de  astăzi,  menţine  vechea  faimă  fără  a  se  mai 
«fia  pe  linia  de  gândire  —  linia  tradiţională  —  fixată  de 
F.  Chr.  Baur  şi  urmaşii  lui.  Adolf  Schlatter,  ilustrează  exce¬ 
lent  duhul  pozitiv  care  caută  în  Sf.  Scriptură  oiafa.  Deaceea 
nu  place  tuturor  contimporanilor  săi,  cu  toate  că  majoritatea 
din  ei  sunt  convertiţi  deja  la  sentimente  mai  bune  fa(ă  de 
Sf.  Scriptură;  şi  ca  atare  postulează  opinii  mai  moderate, 
mai  reale,  mai  cumpătate,  mai  aproape  de  adevăr  şi  deci 
mai  departe,  —  cât  mai  departe  de  aventură. 

Ca  teolog  ortodox  şi  actualmente  ca  şcolar  al  unor 
institute  de  învăţământ  teologic  superior  ce  nu-s  făurite 
după  legea  noastră  răsăriteană,  îmi  place  să  apăs,  cu  multă 
bucurie  pe  acest  adevăr;  noul  Tubingen,  prin  serviciile  pe 
cari  le  face  Studiului  biblic,  îşi  menţine  vechea  faimă,  dar 
a  părăsit  tiparele  construite  de  şcoala  pornită  acolo  înainte 
cu  un  veac;  ceeace  înseamnă  că  dacă  cultivă  aceste  studii, 
cu  vechea  tenacitate,  până  în  zilele  noastre,  aceasta  n’o  face 
atât  în  virtutea  tradiţiei  inaugurate  de  vechea  şcoală,  tra¬ 
diţie  care  ar  obliga  la  respectarea  liniei  ei  de  gândire,  ci 
mai  cu  seamă  —  aşi  putea  spune:  pur  şi  simplu!  —  în 
virtutea . . .  inerţiei. 

Cel  care  ilustrează  perfect  de  bine  acest  adevăr,  afară 
de  A.  Schlatter,  e  profesorul  titular  de  Noul  Testament  dela 
Facultatea  de  Teologie  protestantă  din  Tubingen,  D.  Ger- 
hard  Kittel. 

Profesorul  G.  Kittel  e  un  maestru  în  filologia  biblică- 
Acestei  discipline  îi  dedidă  îndeosebi  râvna  sa  ştiinţifică  şl 
cărturărească.  Ceeace  nu  înseamnă  însă,  nicidecum,  că 
angajându-se  cu  studiile  sale  pe  calea  aceasta,  celelalte  ra¬ 
muri  ale  Studiului  biblic  neotestamentar  ar  fi  neglijate,  astăzi, 
la  Facultatea  pomenită  din  Tiibingen.  Faptul  că  numita 
şcoală  posedă  mai  mulţi  profesori  de  N.  T.,  permite  —  ceva 
mai  mult:  impune  chiar!  —  specializarea,  împărţirea  rolu¬ 
rilor.  Aşa  încât,  ceeace  nu  răsbeşte  să  facă  Prof.  Kittel, 
împlinesc  colegii  săi,  Prof.  extraordinar  Otto  Bauernfeind 
şi  tânărul  docent  Karl  Heinrich  Rengstorf.  Uneori  —  faptul 
e  cât  se  poate  de  obicinuit  la  şcolile  teologice  protestante 
—  mai  sare  în  ajutor  Prof.  de  Dogmatică,  Karl  Heim,  în¬ 
scriind  în  program  câte-un  curs  de  Exegeză  a  N.  T.  Aşa 
încât,  Prof.  Kittel  îşi  poate  vedea  de  studiile  sale  de  filo¬ 
logie  biblică  în  bună  pace.  Lucru  care  e  de  douăori  mai  im¬ 
portant  :  Prof.  Kittel  e  teolog  şi  amestecul  teologilor  pe  acest 
tărâm  de  studii  e  nu  numai  bine  venit,  ci  se  impune.  Se 
impune,  din  pricină  că  o  întreagă  pletoră  de  filologi  cari 
nu  erau  câtuşi  de  puţin  teologi,  au  emis  o  seamă  de  teorii 
cari,  în  pu)ine  cuvinte,  se  rezumă  în  următoarea  propozi- 
Jiune:  Creştinismul  e  tributar  religiilor  păgâne  eleniste,  a 
aşa  numitelor  „Mysterienreligionen”.  Filologul  Richard  Rei- 
tzenstein  şi-a  câştigat,  în  direcţia  aceasta,  o  celebritate  ne¬ 
egalată  de  nici  unul  dintre  colegii  săi  angajaţi  pe  calea 
aceasta.  Prof.  Kittel  s’a  rostit  de  curând  în  această  pro¬ 
blemă.  S’a  rostit  ca  specialist  şi  ca  teolog.  Concluziile 
sale  le-a  tipărit  în  lucrarea:  Die  Religionsgeschichte  und 
das  Christentum  (Gutersloh,  C.  Bertelsmann,  1932;  pagini: 
160  şi  46  gravuri).  Ce  înseamnă  cartea  sa  pentru  stadiul 
în  care  se  află  actualmente  studiul  pretinselor  iniluenje  ale 
religiilor  de  mistere  orientale  asupra  Creştinismului,  ne  arată 
limpede  buna  primire  de  care  s’a  împărtăşit  ea  în  lagărul 
teologilor  romano-caiolici,  cari  au  fost  totdeauna  pe  picior 
de  răsboiu  cu  ipoteza  pomenită  şi  cu  purtătorii  ei  de  cu¬ 
vânt:  La  „Cronica  Istoriei  Religiunilor"  din  Revue  des 
Sciences  Religieuses  (Sirassbourg,  tom.  XV,  pag.  265 — 266), 
A.  Vincent  scrie,  printre  altele :  „M.  Kittel  a  ecril  sur  la 
difference  qui  existe  entre  Ies  pretendues  religions  de  salut 
que  l’on  rencontre  parfois  dans  l’antiquite  et  le  salut  apporfe 

par  le  Christ  Iesus  des  pages  qui  sorit  dignes  de  demeurer.. 
II  y  a  iâ  une  mise  au  point  large  el  sereine  et  qui  liquide 
definitivement  Ies  hypotheses  aventureuses  de  Reitzenstein". 

Mai  cu  seamă  din  aceste  motive  trebueşte  salutată  cu 
bucurie  hotărîrea  ce  a  lual-o  învăţatul  profesor  dela  TU- 
bingen,  când  s’a  însărcinat  cu  publicarea  giganticei  opere 
de  lexicografic  neotestamentară  care  prilejueşte  scrierea  ace¬ 
stor  pagini.  Profesorul  O.  Kittel  era  omul  indicat  s’o  în¬ 
ceapă,  să-i  poarte  greul  şi  ducând-o  la  bun  sfârşit,  cum 
nădăjduim  că  Dumnezeu  îi  va  ajuta  să  culeagă  onorurile 
binemeritate  ale  devotatelor  sale  strădanii. 

Lucrarea  monumentală  de  care  vrem  să  ne  ocupăm, 
a  fost  precedată  de  altele,  în  genul  acesta,  cari  îi  explică 
şi-i  justifică  apariţia.  Deaceea,  înainte  de  a  vorbi  de  ea, 
socotim  potrivit  să-i  rememorăm  succesoarele,  cu  serviciile 
pe  cari  le-au  adus,  la  vremea  lor,  ştiinţei  Studiului  biblic 
al  Noului  Testament.  Necesitatea  —  şi  dacă  nu  aceasta, 
atunci  desigur  utilitatea  —  unei  priviri  retrospective  asupra 
lucrărilor  de  lexicografie  neotestameniară  a  fost  rostită, 
înaintea  noastră,  de  specialişti  competenţi,  tocmai  cu  pri¬ 
lejul  discuţiei  lucrării  care  ne  preocupă  pe  noi.  Şi  cum 
noi  nu  suntem  încă  „specialişti"  în  această  materie,  ci 
abia  ucenici,  mărturisim  bucuros  că,  în  cele  ce  urmează, 
nu  vom  precupeţi  deloc  sugestiile  celor  competenţi,  pe 
cari  le  avem  înaintea  ochilor  când  scriem.  Ne  gândim 
mai  ales  la  studiul  fostului  profesor  de  Noul  Testament  din 
ffalle,  Ernsl  uon  Dobschiitz  (i"  1934):  Zur  Lexikographie 
des  Ncuen  Testaments  und  seiner  Ummelt,  publicat  în  pe¬ 
riodicul  Theologische  Studien  un  Kritiken  (tom  104  :  1932 ; 
pag.  238 — 254)  şi  mai  puţin  la  zgârcitele  cuvinte  pe  cari 
le-a  scris  F.  Katlenbusch  (f  1935),  în  ultima  sa  lucrare: 
Die  deutsche  evangelische  Theologie  seit  Schleiermacher, 
II  Teii:  Zeitwende  auch  in  der  Theologie  (Giessen,  1934; 
pag.  21). 

Vom  da,  pe  rând,  lucrările  mai  importante  de  lexico¬ 
grafic  a  Noului  Tertament  (respective  dicţionarele  limbii 
Noului  Testament,  căci  de  ele-i  vorba),  însoţindu-le  cu 
scurte  observaţiuni. 

WILKE — GRIMM 

încă  în  primele  rânduri  ale  studiului  pomenit  (p.  238), 
Dobschiitz  mărturiseşte  că  pe  vremea  când  era  student, 
singurul  Dicţionar  utilizabil  al  Noului  Testament,  era  cel 
al  lui  Chr.  O.  Wilke  şi  C.  L.  Willibald  Grimm:  Clauis 
Novi  Testamcnli  philologica,  1867.  Când  se  va  scrie  însă 
o  istorie  a  lucrărilor  de  natura  aceasta,  desigur  că  nu  se 
va  începe  cu  Wilke — Grimm,  ci  vor  fi  pomenite  şi  cele  ale 
Iui  Schleussner  (1801)  şi  Bretschneider  (1824).  Acestea 
din  urmă  s’au  învechit  de  mult. 

In  lupta  cu  exigenţele  timpului,  dicţionarul  lui  W.  şi  G. 
s’a  dovedit  mult  mai  durabil.  Până  astăzi  el  îşi  păstrează 
locul  meritai,  în  biblioteci  şi  măcar  că  după  el  au  apărut 
altele,  mult  mai  complecte,  încă  n’a  venit  vremea  să  fie  „re¬ 
format".  (Avem  la  îndemâna  noastră  a  studenţilor,  în  sala 
de  lectură  a  bibliotecii  din  Breslau,  ediţia  IV,  Leipzig,  1903; 
pagini  474).  Singurul  cusur  pe  care  i-1  găsea  Dobschiitz, 
era  faptul  că  dicţionarul  numit,  redactat  în  latineşte,  obliga 
pe  studentul  german  să  se  servească  şi  de-un  dicţionar 
latin-german.  Din  punctul  nostru  de  vedere  privit,  acest 
cusur  era  o  calitate,  înlrucât  îl  făcea  accesibil  unui  număr 
cât  mai  mare  de  teologi  străini,  despre  cari  suntem  îndrep¬ 
tăţiţi  să  presupunem  că  le  venea  mai  la  îndemână  să-l  uti¬ 
lizeze  în  latineşte,  decât  în  nemţeşte. 

In  zece  ani  s’au  tipărit  2500  exemplare.  Profesorul  de 
Noul  Testament  dela  Harvard-University,  /.  H.  Thayer 
(+  1901),  l-a  tradus  în  englezeşte,  în  1886,  îmbogăţindu-1 
cu  importante  adăugiri  (Greek-Ertglish  lexicon  of  the  New 
Testament,  betng  Grimm' s  Wilke’ s  Clavis  Novi  Testamenti 
translated  reoised  and  eniarged;  1886;  pag.  726). 

O  menţiune  fugară  merită,  cu  toată  puţinătatea  lui, 
dicţionarul  lui  Ch.  Schirlitz:  Griechisch-deutsches  Worter- 
buch  zum  Neuen  Testament  (1850;  dela  ediţia  V  încoace 
prelucrat  de  Th.  Eger.  1893). 

ERWIN  PREUSCHEN 

A  întreprins  alcătuirea  unui  dicţionar  al  Noului  Testa¬ 
ment,  în  care  îmbrăţişează  şi  pe  Părinţii  Apostoli:  Vollstăn- 
diges  Grichisch-Deufsches  Handworferbuch  zu  den  Schriften 


168 


REVISTA  TEOLOGICA 


des  Neuen  Testaments  und  der  iibrigen  urchristlichen  Li- 
teratur  (1910;  1184  coloane).  Personal,  nu-1  cunosc.  Insă, 
după  părerea  lui  Ad.  Deissmann,  la  care  se  alătură  şi 
Dobschufz,  a  fost  lucrai  prea  în  pripă  şi  nu  corespunde 
pretenţiilor  pe  cari  era  îndreptăţită  să  le  rostească  ştiinţa 
teologică,  în  stadiul  în  care  se  afla  la  1910  şi  după  aceea. 
O  ediţie  de  buzunar,  de  mică  valoare,  apărută  în  condiţiile 
grele  creiate  de  anii  răsboiului,  e :  Griechisch-deutsches  Ta- 
schenworterbuch  zum  N.  T.,  1919  (de  acelaş  autor). 

Aceeaşi  menţiune,  pe  care  am  făcut-o  lui  Schirlitz,  o 
acordăm  lui  Ebeling:  Griechisch-deutsches  Worterbuch 
zum  Neuen  Testament,  mit  Nachweis  der  Abweichungen 
des  N.  Tlichen  Sprachgebrauchs  vom  Atlischen  und  mit 
Hinweis  auf  seine  Ubereinstimmung  mit  dem  helleni- 
sfischen  Griechisch,  1913. 

WALTER  BAUER 

Dicţionarul  lui  Preuschen  a  fost  complect  prelucrat  şi 
tipărit  în  a  doua  ediţie  de  profesorul  actual  de  N.  T.  din 
Gottingen,  Walter  Bauer  (poartă  vechiul  titlu;  tipărit  Ia  A. 
Topelmann,  Giessen,  1924  şi  1928;  XX  pagini +  1434  co¬ 
loane). 

Cercurile  ştiinţifice  teologice  aşteptau,  cu  tot  dreptul,  o 
asemenea  lucrare  dela  Prof.  Adolf  Deissmann,  care  decând 
era  docent  în  Marburg  până  astăzi,  a  ostenit  cu  atât  de 
frumoase  rezultate  în  acest  domeniu.  Savantul  profesor  a 
arătat  în  „Deutsche  Literaturzeitung"  (1925,  Nr.  23,  coloa¬ 
nele  1105 — 1108,  citat  la  Dobschiitz,  p.  239),  că  avea  de 
gând  să  facă  aşa  ceva,  însă  socoteşte  că  n’ar  putea  pune 
altceva  mai  bun  în  locul  excelentei  lucrări  a  Iui  W.  Bauer, 
aşa  încât  renunţă  la  planul  său.  Ultima  tipăritură  a  acestui 
dicţionar  a  apărut  în  librărie  în  anul  1934.  O  dovadă  mai 
mult,  alături  de  măgulitoarea  apreciere  a  lui  Deissmann, 
despre  reuşita  întreprinderii  lui  Bauer. 

Lucrările  arătate  până  aici  formează,  după  judecata  lui 
Dobschiitz  (p.  241),  o  categorie  bine  definită :  aceea  a 
dicţionarelor  filologic  orientate.  W.  Bauer  încheie  această 
categorie. 

A  doua  categorie  —  şi  totodată  cea  mai  importantă  — - 

e  aceea  a  dicţionarelor  cari  tratează  acelaş  material  din 
punct  de  vedere  teologic.  Un  adevărat  deschizător  de  dru¬ 
muri  nouă  în  această  direcţie  e  fostul  profesor  de  Noul 
Testament 

HERMANN  CREMER 

căruia  Dobschiitz  îi  dedică  o  bună  parte  din  studiul  amintit 
(p.  241 — 246).  Îndemnul  de  a  alcătui  un  dicţionar  al  N.  T. 
orientat  mai  mult  în  sens  biblic-teologic,  Cremer  l-a  primit 
pe  când  era  student  în  Halle,  dela  profesorul  său  binecu¬ 
noscutul  exeget  protestant  Tholuck  şi  mai  târziu,  în  Tiibingen, 
dela  prof.  Beck.  Numit  pastor  în  Ostonnen,  Cremer  îşi  pune 
în  aplicare  planul  său  şi  după  nouă  ani  de  muncă  neîntre¬ 
ruptă,  apare  un  volum  modest,  de  începător,  format  octav, 
cu  titlul:  Biblisch-theologisches  Worterchuch  der  neu- 
testamenilichen  Grâzitat  (F.  A.  Perthes,  Gotha,  1866;  pagini 
556).  Dicţionarul  s’a  împărtăşit  de-o  bună  primire.  In  curând 
a  fost  tradus  în  englezeşte.  Autorul,  care,  mulţumită  acestei 
lucrări,  şi-a  cucerit  un  prestigiu  însemnat  în  rândurile  oa¬ 
menilor  de  ştiinţă  teologică,  a  fost  chemat  la  propunerea 
lui  Zockler,  să  ocupe  o  catedră  la  Universitatea  din  Greifs- 
wald.  Acolo,  în  contact  cu  un  mediu  de  mare  potenjă  ştiin¬ 
ţifică,  i-a  isbutit  lui  Cremer  să  facă  din  lucrarea  sa  ceeace 
dorise:  „un  instrument  indispensabil  pentru  exegeza  Noului 
Testament".  Cât  a  trăit  Cremer,  dicţionarul  său  a  apărut 
în  nouă  edifii  (1866 — 1902);  fiecare  ediţie  având  1000 
exemplare.  Cele  9000  de  exemplare  —  cum  just  remarcă 
Dobschiitz  (p.  242)  —  reprezintă  nu  numai  o  sumă  enormă 
a  muncii  prestate  de  autor,  ci  mai  cu  seamă  dovedesc  in- 
fluinta  pe  care  a  avut-o  această  lucrare:  cel  pujin  două 
generaţii  de  teologi  ai  Noului  Testament  şi-au  legat  opera 
lor  ştiinţifică  de  acest  dicţionar. 

Cu  această  monumentală  lucrare,  Cremer  voia  să  do¬ 
vedească  o  teză  de  natură  dogmatică:  puterea  de  creaţie 
a  Creştinismului,  a  unei  limbi  adecvate  duhului  său,  o  limbă 
a  Duhului  Sfânt.  Lucru  care  i-a  adus  acuza,  din  partea  lui 
Deissmann,  că  prea  a  izolat  cuvintele  biblice  prin  neso¬ 
cotirea  legăturii  lor  cu  limba  vie  a  poporului.  Că  despre 
cuvinte  curat  biblice  nu  se  mai  poate  vorbi  —  sau  dacă  se 

poale,  numai  în  mică  măsură  —  lucrul  e  de  tot  clar,  în 
urma  rezultatelor  date  de  studiile  abundente,  prilejuite  mai 
ales  de  descoperirea  atâtor  serii  de  papyri.  Cu  aceasta  însă, 
teza  lui  Cremer  rămâne  încă  în  picioare;  şi  anume,  în  acest 
sens:  indiferent  de  ce  provenienţă  sunt  cuvintele  Sfinţilor 
autori  ai  Noului  Testament  —  iudaică  sau  elenistă  —  impor¬ 
tant  e  că  aceste  cuvinte,  prin  adoptarea  lor  în  limbajul  creştin 
şi-au  pierdut  vechea  semnificaţie  în  măsură  mai  mare  sau  mai 
mică,  îmbrăcând  o  alfa  specific  creştină.  In  această  privinţă 
cuvântul  har  (milă,  graţie,  e  o  pildă,  alături  de  alte 

multe,  cari  se  mai  pot  cita  aici.  Deissmann  a  arătat  în 
Bibelsfudien  (Marburg,  1895;  pag.  67  nota  2)  ce  însem¬ 
nare  aleasă  a  căpătat  acest  cuvânt  în  limbajul  religios,  câfă 
vreme  la  curţile  elene  ale  Orientului  el  era  întrebuinţat 
curent,  în  sens  ironic,  ca  să  arate  servilismul. 

La  4  Octomvrie,  1903,  Cremer  a  murit.  Lucrarea  lui 
însă,  avea  să  mai  trăiască  multă  vreme.  Simţindu-se  tre¬ 
buinţa  de-a  se  reedita  şi  îmbunătăţi,  a  fost  căutat  omul 
care  să  săvârşească  treaba  aceasta.  El  a  fost  găsit  în 
persoana  profesorului  de  Noul  Testament  din  Oreifswald, 
lulius  Kogel,  care,  după  patru  ani  de  lucru,  pune  în  li¬ 
brărie  ediţia  10-a,  în  anul  1915:  Biblisch-theologisches 
Worterbuch  der  neutestamentlichen  Gracitot  von  D.  Dr. 
Hermann  Cremer;  Zehnle  vollig  durchgearbeitele  und 
vielfach  uerănderte  Auflage  herausgegeben  von  D.  Dr. 
hdius  Kogel;  F.  A.  Perthes,  Gotha,  1911 — 1915;  pag. 
XX+1230.  Prof.  A.  Schlatter  i-a  dus  la  dispoziţie  lui 
Kogel  fot  materialul  lexicografic  pe  care-1  strânsese  până 
atunci;  lucru  pentru  care  K.  îi  mulţumeşte  precum  se  cu¬ 
vine  (p.  XIII).  La  sfârşit,  această  ediţie  aduce  un  registru 
alfabetic  al  cuvintelor  Noului  Testament  şi  paralel,  la  cele 
mai  multe  din  ele,  e  dată  traducerea  germană.  Acest  re¬ 
gistru,  se  poate  utiliza  foarte  bine  în  loc  de-un  dicţionar 
manual  al  Noului  Testament. 

Dicţionarul  lui  Cremer-Kogel  continuă  încă  să  se  bucure 
de  simpatiile  specialiştilor.  Soartea  înaintaşilor  lui,  îl  va 
ajunge  în  curând  şi  pe  el.  Căci  succesorul  său,  care-1  va 
deposeda  de  locul  de  onoare  ce  I-a  ocupat  cu  cinste  decenii 
dearândul,  e  pe  drum.  Pe  acest  succesor  îl  pregăteşte, 
cum  anticipam  deja  în  primele  şire. 

Prof.  GERHARD  KITTEL  ŞI  SOŢII 

In  prefaţa  primului  volum  al  uriaşului  dicţionar  care  pri- 
lejueşte  alcătuirea  acestei  schiţe,  Prof.  G.  Killel  mărturi¬ 
seşte,  că  întru  început  a  plănui!  numai  o  prelucrare  a  moşte¬ 
nirii  lăsate  de  răposaţii  Cremer  şi  Kogel.  Dacă  a  renunţat 
la  acest  plan,  hotărându-se  să  alcătuiască  o  lucrare  cu  desă¬ 
vârşire  nouă,  savantul  profesor,  cu  o  modestie  care  nu-i 
de  Ioc  neobicinuită  la  oamenii  superiori,  declară  că  chiar 
în  această  formă,  el  vrea  ca  lucrarea  a  cărei  apariţie  o 
conduce,  să  nu  fie  considerată  altfel  decât  ca  o  continuare 
a  ceeace  au  săvârşit  vrednicii  săi  înaintaşi  pomeniţi.  Aceşti 
înaintaşi  sunt  nu  numai  cu  duhul  prezenţi  în  tabăra  în  care 
se  lucrează  această  operă  epocală,  ci  sunt  părtaşi  chiar  la 
munca  ce  se  săvârşeşte  acolo.  Se  pare  că  tot  ce  are  Ger¬ 
mania  teologică  mai  ales,  mai  de  valoare,  a  pus  umăr  la 
umăr  ca  să  clădească  ceva  sortit  să  dăinuiască.  Exemplul 
de  solidaritate  cu  care  ne  întâlnim  aci,  e  impresionant. 
Doamna  Kogel,  soţia  răposatului  profesor  de  care  am  vorbii, 
a  pus  la  dispoziţia  ostenitorilor  iot  materialul  lexicografic 
strâns  de  soţul  său  până  în  ceasul  morţii.  Noţiunile  mai 
importante  din  Vechiul  Testament,  cari  trebue  să  apară 
într’o  lucrare  ca  aceasta,  ca  să  fie  complectă,  au  la  baza 
studierii  lor  o  iscusită  alegere  săvârşită  de  Prof.  Rudolf 
Kittel,  până  era  în  viaţă.  Iar  octogenarul  savant  dela  Tii- 
bingen,  Prof.  Adolf  Schlatter,  a  pus  la  dispoziţia  colabora¬ 
torilor  dicţionarului,  cu  drept  de  liberă  întrebuinţare,  manu¬ 
scrisul  unei  părţi  însemnate  a  lucrării  lui  Cremer-Kogel 
complectate  de  el  cu  locurile  paralele  din  literatura  rabinistă 
şi  Iosif  Flaviu.  Şi  contribuţiile  generoase  nu  se  opresc  aici. 
O  seamă  de  specialişti,  cari  nu  figurează  deadrepiul  în  po¬ 
melnicul  colaboratorilor  dicţionarului,  au  dai  preţioase  în¬ 
drumări  biografice:  Prof.  Stephan  Ldsch,  dela  Facultatea 
de  teologie  romano-catolică  a  Universităţii  din  Tubingen 
(literatură  romano-catolică);  Oflo  Weinreich,  Tubingen  (lite¬ 
ratură  filologică);  F.  XV.  Grossheide,  Amsterdam  şi  Arthur 
Nock,  Cambridge  (literatură  străină). 

Dicţionarul  acesta  —  o  notă  care-1  deosebeşte  de  îna¬ 
intaşii  săi  —  nu  mai  e  lucrat  de  un  singur  autor.  Deaceea 
e  de  tot  firesc  să-i  pui  Ia  îndoială  unitatea  lăuntrică.  Dob- 

schiitz  a  şi  articulai  oarecari  temeri  în  privinţa  aceasta: 
Pentru  o  seamă  de  colaboratori  Epistolele  pastorale  sunt 
pauline,  pentru  alţii,  nur  un  autor  pune  mai  mult  preţ  pe 
elenism,  altul  pe  rabinism  (studiul  citat,  peg.  247).  Nu  trebue 
să  uităm  însă  un  lucru:  Dobschiifz  scrie  în  1932,  când, 
după  toate  probabilităţile,  nu  putea  să  aibă  înainte  decât 
abia  primele  fascicole  şi  cu  atâi  mai  puţin  prefaţa  primului 
volum,  în  care  Prof.  Kiitel  arată  lămurit  că  veghează  la 
această  unitate  şi  dă  numele  acelora  dintre  colaboratorii 
săi  cari  revăd,  pe  specialităţi,  manuscrisele  respective,  fac 
observa(iunile  cuvenite,  de  cari  autorul  Jine  seamă  când 
săvârşeşte  redacfiunea  ultimă  şi  abia  după  aceea  manus¬ 
crisul  pleacă  la  tipografie.  Din  acest  moment,  se  înţelege 
că  autorul  poartă  înireagă  răspunderea  articolelor  sale.  In 
afară  de  aceasta,  să  admitem  că  observafiunile  lui  Dobsciiiz 
sunt  valabile.  Chiar  în  acest  caz,  la  prima  din  ele  ajunge 
dacă  constatăm,  că  epistolele  pastorale  sunt  luate  în  consi¬ 
derare,  indiferent  de  concepţia  ce-o  are  autorul  articolului 
despre  Sf.  autor  care  le-a  compus.  Chestiunea  aceasta  tine 
de  Introducerea  în  Noul  Testament  şi,  prin  urmare,  fiecare 
oaspe  al  dicţionarului  se  va  lăsa  călăuzit  de- o  autoritate 
competentă  în  deslegsrea  problemei.  Pentru  mine,  de  pildă, 
ca  teolog  ortodox,  epistolele  pastorale  vor  fi  necondiţionat 
pauline.  Nu  pentrucă  aşa  învaţă  cărţile  noastre  de  Isagogie 
a  Noului  Testament,  ci  fiindcă  argumentele  îmbelşugate  pe 
cari  le  aduce  în  favoarea  paternităţii  pauline  excelentul 
tratat  al  învăţatului  nostru  teolog  domnul  Prof.  Dr.  Vasile 
Gheorghiu  dela  Cernăuţi,  mă  mulţumesc  deplin,  isbulesc  să 
mă  convingă  în  mod  critic,  odată  pentru  totdeauna,  că  aşa 
e  şi  nu  altfel.  Divergenta  de  păreri  în  chestiuni  cari  intră 
numai  tangenţial  în  dicţionarul  respectiv,  nu  poate  fi,  aşadar, 
nici  pentru  cel  mai  pretenţios  teolog  ortodox,  o  piedică  în 
consultarea  acestei  lucrări  capitale  şi  cu  atât  mai  puţin 
un  motiv  serios  ca  să  arunci  asupra  lui...  anatema!  Poate 
că  e  bine  să  ne  rememorăm,  la  acest  loc,  un  mare  adevăr : 
cele  mai  primejdioase  cărji  încetează  de-a  mai  fi  o  pri¬ 
mejdie  pentru  oaspele  lor,  când  sunt  citate  cu  spirit  critic 
şi  nu  cu  ochii  închişi.  Nu-i  cazul,  deloc,  cu  dicţionarul 
nostru ;  vorbim  în  general. 

In  ce  priveşte  cealaltă  obiecţiune  a  lui  Dobschiitz,  răs- 

punsul  ce  i-1  dăm  e  mult  mai  simplu.  E  adevărat  că  o  seamă 
de  autori  îşi  fac  o  plăcere  deosebită  din  a  descoperi  in¬ 
fluenţe  decisive,  rabinice  sau  eleniste,  în  Noul  Testament. 
Sf.  Apostol  Pavel  are  îndeosebi  de  suferit  de  pe  urma  iste¬ 
ţimii  savanţilor  vremurilor  mai  nouă.  Unii  îl  scot  rabin  întreg, 
alţii  elen  desăvârşit.  Lucrul  e  la  modă.  Când  Sf.  Apostol 
Pavel  n’a  fost  nici  una,  nici  alta;  ci  pur  şi  simplu:  Pavel, 
apostolul  lui  Isus  Hristos! 

Numărul  mare  al  colaboratorilor,  după  părerea  noastră, 
tocmai  dimpotrivă,  e  un  indiciu  despre  seriozitatea  lucrării. 
Căci  avându-şi  fiecare  porţiunea  lui  de  lucru,  autorul  ne¬ 
avizat  să  lucreze  pe-o  suprafaţă  întinsă,  îşi  va  putea  stăpâni 
cu  mai  mult  succes  subiectul  şi  munca  lui  se  va  desfăşura 
nu  atât  în  sens  orizontal,  cât  mai  ales  vertical,  în  adâncime. 

Ce  sunt  —  şi  cari  sunt  —  colaboratorii? 

Tot  ce  are  mai  de  seamă  teologia  protestantă  germană 
de  azi;  în  speţă:  Studiul  biblic  al  Vechiului  şi  mai  ales  al 
Noului  Testament.  Serviciile  lor  distinse,  merită  din  parle-ne, 
barem  o  menţiune  a  numelor  ce  le  poartă  şi  ale  catedrelor 
pe  cari  le  cinstesc  în  învăţământul  teologic  superior. 

Noul  Testament.  Profesorii:  Olto  Bauernfeind  —  Tu- 
bingen,  lohannes  Behm  —  Berlin,  Georg  Bertram  —  Giessen, 
Friedrich  Biichsel  —  Rostock,  Rudolf  Bultmann  —  Marburg, 
Kurt  Deissner  —  Griefswald,  Werner  Foerster  —  Miinster, 
Friedrich  Hauck  —  Erlangen,  loachim  Ieremias  —  Gottingen, 
Wilhelm  Michaelis  —  Berna,  Hugo  Odeberg  —  Lund,  Al- 
brechl  Oepke  —  Leipzig,  Herbert  Preisker  —  Breslau,  Karl 
Ludw.  Schmidf  —  Basel,  Iulius  Schniewind  —  Kiel,  Gottlob 
Schrenk  —  Ziirich,  Hans  Freiherr  von  Soden  —  Marburg, 
Ethelbert  Stauffer  —  Bonn,  Hermann  Strathmann  —  Erlangen, 
+  Hans  Windisch  —  Halle ;  Docenţii :  Heinrich  Greeven  — 
Greifswald,  Karl  Heinrich  Rengstorf  —  Tiibingen,  Heinrich 
Schlier  —  Marburg,  lohannes  Schneider  —  Berlin,  Gustav 
Stâhlin  —  Leipzig  (acum :  Madras-lndia). 

Vechiul  Testamen:  Friedrich  Baumgărlel  —  Greifswald, 
lohannes  Hermann  —  Munsier,  Ollo  Procksch  —  Erlangen, 
Gotffried  Queli  —  Rostock,  Gerhard  von  Rad  —  lena,  Artu: 
Weiser  —  Tiibingen. 

Alţi  colaboratori:  H.  W.  Beyer  (Istorie  bis.)  —  Greifs¬ 
wald,  Albert  Debruner  (Filologie)  —  lena.  Pastor  Gerhard 


174 


REVISTA  TEOLOGICA 


Delling,  Asistent  Gerhard  Friedrich  —  Ttibingen,  Pastor 
Ernst  Fuchs,  Walter  Grundmann  —  Dresda,  Pastor  H.  Hanse, 
H.  KIeinknecht  —  Tiibingen,  K.  G.  Kuhn  —  docent  Tiibingen, 
Prof.  Erik  Peterson  —  Munchen,  Oskar  Riihle  —  Stuttgart, 
Prof.  Herm.  Sasse  (Ist.  bis.)  —  Erlangen,  Prof.  H.  H. 
Schaeder  (tranistică)  —  Berlin,  Prof.  Otto  Schmitz  —  Bethel, 
Albrecht  Stumpff  —  Tiibingen. 

După  cât  se  poate  vedea,  trupa  e  impresionantă:  nu¬ 
mărăm  47  de  nume.  Lista  am  reprodus-o  după  voi.  II.  In 
voi.  I,  lipseau  dintre  colaboratorii  catalogaţi  aci,  şapte  inşi : 
Michaelis,  Odeberg,  Sfrathmann,  Friedrich,  Hanse,  Schmitz 
şi  Slumpff.  Să  se  observe  participarea  remarcabilă  a  „le¬ 
giunii  elveţiene". 

Dobschiitz  (p.  248)  iritat  de  un  prospect  de  librărie 
care  prezenta  publicului  interesat,  dicţionarul  acesta,  drept 
„Teologia  biblică  a  generaţiei  de  azi“  observă  următoarele : 
„o  Teologie  biblică  trebue  să  se  înfăţişeze  altfel  decât  ca 
un  dicţionar  şi  mai  sunt  şi  alte  glasuri  în  generaţia  actuală. 
Sau  Bauer,  Deissman,  Dibelius,  Fascher,  Leipoldf,  Lietzmann, 
Lohmeyer,  Schmitz,  Weinel  şi  Windisch  nu  aparţin  gene¬ 
raţiei  de  azi?“  Observaţia  merită  să  fie  luată  în  considerare. 
Ca  să  arătăm  că  Dobschiitz  s’a  cam  pripit  cu  formularea 
ei.  întâi  de  toate,  notăm  că  Schmitz  şi  Windisch  au  intrat 
în  front  la  volumul  al  Il-Iea.  Bauer  abia  a  isprăvit  prelu¬ 
crarea  dicţionarului  Iui  Preuschen.  Că  iniţiativa  lui  Kitlel  nu 
i-a  putut  stârni  gelozie,  mă  îndeamnă  s’o  cred  faptul  că 
Kitiel,  în  prefaţa  voi.  I  socoteşte  absolut  necesară  consul¬ 
tarea  în  prealabil  a  lucrării  lui  Bauer,  pentru  partea  externă 
pur  filologică  a  noţiunilor  neotestamentare,  ca  să  poată  fi 
urmărite  studiile  din  dicţionarul  său.  Deissmann,  e  bătrân; 
în  loc  să  fie  colaborator,  e  „izvor"  pentru  noua  operă. 
Părerea  sa,  în  privinţa  aceasta,  am  văzul-o  mai  sus.  Lu¬ 
crările  sale,  le  cunoaştem.  Mai  trebue  să  spunem  că  aceste 
lucrări  sunt  utilizate  şi  citate  copios  de  Kiitel  şi  solii?  Cât 
priveşte  Hans  Lietzmann  şi  bunul  meu  profesor  Ernst  Loh¬ 
meyer,  amândoi  sunt  extrem  de  angajaţi  în  altă  parte,  cu 
lucrări  de  serie,  cari  nu  sufăr  amânare.  In  schimb,  lucrările 
lor  sunt  citate  abundent  de  echipa  pomenită.  Ceilalţi  sunt 
de  mai  mică  importantă.  Mai  lipsea  din  lista  de  „absenţi" 
construită  de  Dobschiitz,  numele  său.  Acelaş  lucru  îl  putem 

spune  şi  despre  el  ca  şi  despre  cei  doi  „L.“  Păcat  că 
moartea  l  a  secerai  prea  curând  şi  pe  el,  ca  şi  pe  Windisch. 

Lucrul  a  fost  început  la  Anul  Nou,  1932.  in  Iulie,  1933 
primul  volum  era  încheiat.  Titlul  lui  e  scuri  şi  cuprinzător: 
Theologisches  Worterbuch  zum  Neuen  Testament.  Pe 
o  întindere  de  XII  +  24  t  794  pagini  de  dimensiunile 
24/32  cm.  abia  au  fost  lichidate  literele  a — r.  Cura¬ 
josul  editor  care  s’a  încumetat  să  finanţeze  o  asemenea 
lucrare  uriaşe  ce,  în  o  vreme  ca  a  noastră  apare  drept 
„an  economic  adventure"  —  cum  o  socoteşte  pe  drept 
Sir  Edwyn  C.  Hoskyns  în  revista  „Theology"  (1933,  pag. 
87)  —  e  Dr.  Walter  Kohlhammer  din  Stuttgart.  Primirea 
entuziastă  de  care  s'a  bucurat  primul  volum,  l-a  decis  pe 
intrepridul  editor  să  micşoreze  preţul  fascicolelor.  Lucrarea 
a  fost  plănuită  să  aibă  o  întindere  de  30  fascicole  a  4  coaie 
de  iipar;  ceeace  ar  face  1920  pagini.  Planul  acesta  a  căzut. 
Lucrarea  va  avea  o  întindere  mult  mai  mare.  Cu  loaie 
acestea,  atât  Prof.  Kittel  cât  şi  editorul,  au  arătat  că  sunt 
decişi  să  meargă  înainte  cu  orice  chip.  In  Iulie,  1935,  a 
fost  încheiat  volumul  al  U-lea  (literile  5— r. ;  XI!  +  960  pa¬ 
gini).  Din  voi.  III,  au  apărut  până  la  ziua  când  scriu,  Irei 
fascicole  a  câte  64  p.  (în  total:  192  p.).  Cu  acestea,  dic¬ 
ţionarul  a  ajuns  la  cuvântul  TmcAţ)  inclusiv. 

Decâteori  îl  văd  pe  masa  mea  de  trudă  printre  celelalte 
cărţi  cari  apar  atât  de  mărunte  în  comparaţie  cu  puternicele 
sale  volume  —  şi  asia  mi  se  întâmplă  în  fiecare  zi  —  mă 
gândesc  Ia  entuziastele  aprecieri  cu  cari  a  fost  înlâmpinat 
pretutindenea,  de  cei  competenţi.  Cineva  numea  undeva 
acest  dicţionar  „piatra  de  temelie  pe  care  va  clădi  teologia 
de  mâine".  Altcineva,  altcum.  Recunosc  bucuros  că  toţi 
aveau  dreptate.  Dar  mai  bine  decât  toţi  a  brodit-o  după 
părerea  mea,  librarul  care  l-a  iritat  pe  Dobschiitz,  cum  am 
văzut.  Poatecă  el  singur  nu  şi- a  dat  seama  ce  mare  adevăr 
a  rostit,  când  a  tipărit  în  prospectul  său  de  librărie  reeo- 
mandaţia  aceea  pompoasă  —  desigur  cu  un  scop  comer¬ 
cial.  Uneori,  oemenii  de  afaceri,  când  mai  sunt  şi  culţi  — 
librarii  germani  sunt  ioţi  cameni  culţi  —  au  intuiţii  mai 
clare  şi  expresii  mai  nimerite  decât  specialiştii.  De  fapt,  dacă 
nu  fiecare  articol,  apoi  cele  mai  multe  din  ele  —  după  im¬ 
portanţa  pe  care  o  au  —  suni  prin  ele  înşile,  adevărate  şi 

desăvârşite  monografii  de  teologie  biblică?  Vreji  exemple? 
Exemplific  cu  plăcere  spusele  mele.  Iubirea  n  şi  deri¬ 
vatele,  semnat  de  Quell  şi  Stauffer),  cuprinde  36  pagini 
(voi.  I,  pag.  20 — 55).  Păcatul  (âpapua  şi  derivatele  semnat 
de  Quell,  Bertram,  Stâhlin  şi  Grundmann),  cuprinde  54 
pagini  (voi  I,  pag.  267 — 320). 

Desigur  că  în  împrejurările  grele  de  azi  —  la  cari 
numărăm  lipsa  banului,  disproporţia  dintre  moneda  româ¬ 
nească  şi  cea  germană,  ca  şi  dificultăţile  cu  devizele  — 
putini  vor  fi  aceia  cari  îşi  vor  putea  îngădui  „luxul"  de  a-şi 
procura  această  preţioasă  lucrare  (voi.  I  şi  II  costă 
=  84  Mărci  —  aproximativ  3500  Lei;  la  cari  se  mai 
adaugă  preţul  unitar  al  fascicolelor  ce  vor  apărea,  câie  2'90). 

Cu  aceste  pagini  noi  n’am  spus  toiul  asupra  dicţiona¬ 
rului  Iui  Kittel  şi  soţii.  Ultimul  cuvânt  îl  vom  rosti  peste 
câ(iva  ani,  când  lucrarea  va  fi  încheiată  definitiv.  Până 
atunci,  am  dori  fierbinte  să  ni  se  împlinească  o  singură 
dorinţă,  şi  anume :  când  vom  întreba  a  doua  şi  ultima  dată 
pe  vrednicul  editor  despre  numărul  exemplarelor  pe  cari  le 
livrează  în  România,  Drul  Kohlhammer,  amabil  cum  este, 
să  ne  poată  scrie  la  unica  cerere  pe  care  a  primit-o  dela 
noi  deacasă  (aceea-i  dela  Sibiu)  până  acum,  s’a  mai  adaugat 
cel  puţin  patru.  N’ar  fi  prea  mult  dar,  pentru  trebuinţele 
noastre  actuale,  ar  fi  desigur  suficient,  deocamdată. 

Breslau,  April,  1936  OR1GORIE  T.  MARCU 


TRIUMFUL  TINEREŢEI 

De  Pr.  ILARION  V.  FELEA 

Episcopiile  Mitropoliei  ardelene  au  avui  parte,  după  răs- 
boiul  lumii,  de  Păstori  vrednici.  Misiunea  de  luptători  patrioţi, 
ctitori  de  aşezăminte  culturale  şi  organizatori  de  viaţă  biseri¬ 
cească  şi-au  împlinif-o  integral.  Drept  pentru  care  —  la  săvâr¬ 
şirea  lor  din  viaţă  —  şi-au  dobândit  vie  recunoştinţă  şi  nepie¬ 
ritoare  glorie  în  istoria  neamului  şi  a  bisericii  ortodoxe. 

Vrednicii  vlădici  bătrâni  au  fost  chemaţi  de  Domnul  la 
odihnă  binemeritată  —  şi’n  locul  lor  au  fost  rânduiţi  alţi 
devotaţi  slujitori  ai  sfintei  noastre  Biserici. 

lina  după  alta,  într’un  timp  de  abia  doi  ani  împliniţi, 
au  urmat  alegerile  de  ierarhi  la  Caransebeş,  la  Arad,  la 
Oradea  şi  în  fine  la  Cluj.  Avem  deci  în  patru  posturi  de 
mare  răspundere  patru  ierarhi  tineri,  înzestraţi  cu  alese 
daruri  duhovniceşti  şi  împodobiţi  cu  frumoase  virtuţi  cre¬ 
ştineşti.  Patru  aproape  deodată. 

Cu  întronarea  lor  pe  scaunele  vlădiceşti  ale  Ardealului 
şi  Bănatului,  se  inaugurează  o  epocă  de  tinereţe  în  Mitro¬ 
polia  şaguniană.  începe  o  epocă  de  optimism  fermecător, 
o  epocă  ce  aşează  pe  umerii  noilor  aleşi  sarcini  mai  multe 
şi  mai  grele  decât  pe  umerii  înaintaşilor,  în  speranţa  bine 
întemeiată  că  vor  fi  purtate  cu  demnitate  şi  cu  devotament. 
Îndeosebi  se  cere  noilor  episcopi  să  lucreze  la  primenirea 
duhului  religios-moral  în  biserică.  Să  mişte  toate  celulele 
vii  ale  vieţii  religioase,  să  valorifice  toate  energiile  dina¬ 
mice  ale  clerului,  să  pună  in  mişcare  toate  resursele  de 
viaţă  şi  să  trezească  întreagă  organizaţia  canonică  a  bise¬ 
ricii,  pentruca  un  duh  de  viaţă  nouă  să  renască  sufletele 
oamenilor.  Ca,  adică.  Evanghelia  adevărului  creştin  să 
trăiască  în  viaţa  lor  practică  mai  intens,  mai  sincer,  mai 
conştient,  mai  luminat  şi  mai  rodnic  decum  a  viiat  până 
acum.  Misiune  asemănătoare  aşteaptă  de  altfel  pe  toţi  ie¬ 
rarhii  Patriarhiei,  îndeosebi  pe  Prea  Sfinţiţii  episcopi  recent 
aleşi,  între  cari  ultimul  este  luminatul  şi  merituosul  vlădică 
dela  Argeş,  P.  Sfinţia  Sa  arhiereul  Origorie  Leu. 

Cu  aceasta  dorinţă  legitimă  în  suflet  şi-au  manifestat 

clerul  şi  poporul  atât  de  impresionant  voinţa  solidară  în 
alegerile  arhiereilor  şi  în  nădejdea  aceasta  acordă  ei  tot 
creditul  aleşilor  lor.  Dar  mai  mult  decât  clerul  şi  poporul, 
I.  P  Sfinfia  Sa  mitropolitul  Nicolae,  arhipăstorul  care  pre¬ 
zidează  destinele  spirituale  ale  Ardealului  şi  Bănatului,  are 
dreptul  la  o  mângâietoare  bucurie  şi  la  o  luminoasă  speranţă. 

Bucurie,  fiindcă  cei  doi  nou  aleşi  episcopi,  al  Oradiei 
şi  al  Clujului,  sunt  primii  ierarhi  cari  ies  din  şcoala  I.  P. 
Sfinţiei  Sale.  Şcoala  I.  P.  Sfinfiei  Sale  mitropolitului  Nicolae, 
altoită  pe  trunchiul  sănătos  al  şcolii  mitropolitului  Şaguna, 
produce  astăzi  în  fata  potrivnicilor  legii  de  organizare  bi¬ 
sericească,  ca  şi  Academia  Teologică  dela  Oradea,  cel 
mai  bun  certificat  în  favorul  autonomiei  bisericeşti.  Şcoala 
este  pepiniera  din  care  autoritatea  bisericii  îşi  alege  misio¬ 
narii  şi  Păstorii.  Şcoala  nu  este  un  scop  în  sine,  oricât  de 
înaltă  ar  fi,  ci  un  mijloc  de  promovare  a  idealurilor  sublime 
ale  bisericii  în  care  este  încadrată.  Şcoala  teologică  inde¬ 
pendentă,  sau  în  afară  de  biserică  pare  un  non-sens.  De 
aceea  pentru  Academiile  Teologice  ardelene  astăzi  constitue 
o  justificată  mândrie  faptul,  că  din  cadrele  profesorilor  lor, 
biserica  şi-a  ales  episcopii  —  patru  dupăolaltă  —  cari  au 
împlinit  criteriile  optime  de  selecţionare,  nu  numai  pentru 
conştiinţa  păstoriţilor  lor,  ci  şi  pentru  conştiinţa  şi  voinţa 
manifestată  a  întregului  Congres  National-Bisericesc. 

Speranţă,  fiindcă  cei  doi  nou  aleşi  la  Cluj  şi  Oradia  sunt 
consilierii  intimi  şi  colaboratorii  devotaţi  ai  I.  P.  Sfinţiei  Sale. 
Aleşi,  crescuţi  şi  distinşi  de  I.  P.  Sfinfia  Sa.  Două  figuri  de 
preoţi  cari  s’au  ridicat  din  popor  prin  muncă  şi  merite,  dove- 
dindu-şi  prin  bogate  însuşiri  moştenite  şi  dobândite  vred¬ 
nicia  de  conducători  duhovniceşti  ai  poporului  binecredincios. 

Sfinfia  Sa,  părintele  Nicolae  Colan,  este  un  suflet  de  elită 
încă  de  pe  băncile  liceului  din  Braşov,  arătat  prin  bună¬ 
tatea  sa  de  inimă  şi  prin  zestrea  sa  intelectuală  şi  morală. 

In  continuarea  studiilor  teologice  şi  literare  făcute  în 
ţară  şi  desăvârşite  în  străinătate  urmează  aceeaş  conduită 
şi  luptă  cu  acelaş  elan  la  sporirea  capitalului  intelectual  şi 
a  calităjilor  sale  morale,  până  ce  I.  P.  Sfinfia  Sa  mitropolitul 
Nicolae  îi  încredinţează  catedra  de  studii  neo-testamentare 
dela  Academia  „Andreiană"  din  Sibiu.  Aci  se  distinge  multi¬ 
lateral,  ca  profesor,  publicist,  autor,  conferenţiar,  predicator. 

organizator  şi  sfetnic  al  tronului  mitropolitan.  Nicolae  Colan 
ca  profesor  a  fost  totdeauna  învăluit  de  dragostea  respec¬ 
tuoasă  a  învăţăceilor  săi.  Lecţiile  sale  rostite  liber,  uşor  şi 
limpede,  erau  prilejuri  de  înălţare  şi  reconfortare  sufletească, 
fără  a  le  lipsi  nicicând  seriozitatea  ştiinţifică  şi  forma  estetică. 
Drept  pentru  care  toţi  elevii,  în  misiunea  lor  de  preoţi  de¬ 
votaţi  bisericii,  îi  păstrează  o  frumoasă  amintire.  Ca  publicist 
părintele  N.  Colan  şi-a  dovedit  iscusinţa  atât  în  redactarea 
în  ireproşabile  condiţiuni  occidentale  a  Revistei  Teologice 
şi  a  Viefii  Ilustrate,  cât  şi  în  numeroasele  studii,  polemici 
şi  articole  risipite  prin  diferite  ziare  şi  reviste,  scrise  toate 
cu  duhul  înţelepciunii  şi  parfumate  cu  graiuri  din  cazanii 
bătrâne  şi  din  cronici  străbune.  Ca  autor  a  îmbogăţit  litera¬ 
tura  teologică  prin  comentarul  făcut  epistolei  Sf.  Pavel 
către  Eilimon,  prin  lucrările:  Biblia  şi  intelectualii  şi  La 
luptă  dreaptă  (în  contra  sectelor),  precum  şi  prin  traducerea 
operii  marelui  pedagog  contimporan  Fr.  W.  Foerster:  Uri- 
sios  şi  viafa  omenească,  în  2  volume.  Nu  mai  puţine  me¬ 
rite  şi-a  câştigat  părintele  N.  Colan  ca  bun  predicator  şi  con¬ 
ferenţiar  ascultat  cu  plăcere  oriunde  şi-a  spus  cuvântul  său 
calm,  dar  hotărît  şi  într’aripat.  Ca  spirit  organizator,  om  de 
idei  înalte  şi  iniţiative  frumoase,  s’a  manifestat  în  slujba 
de  rector  al  Academiei  Teologice  şi  secretar  general  ai 
Asociaţiei  clerului  „A.  Şaguna".  In  conducerea  Academiei 
ca  şi  în  mersul  Asociaţiei  clerului  s’a  văzut  gândul  şi  s’a  putut 
pipăi  la  fiecare  pas  urmele  lucrului  mânilor  sale  binecu¬ 
vântate  de  Dumnezeu.  Şi  i  a  mai  rămas  vreme  să  mun¬ 
cească  şi  ca  sfetnic  şi  colaborator  preţios  al  tronului  mi¬ 
tropolitan,  luând  parte  activă  la  toate  lucrările  de  propăşire 
a  corporaţiunilor  legitime  ale  bisericii.  Mereu  senin  la  în¬ 
făţişare,  bun  cunoscător  de  oameni  şi  de  probleme.  S’a 
dovedit  a  fi  totdeauna  un  om  de  o  bunătate  cuceritoare,  o 
fire  cucernică,  o  adevărată  faţă  de  preot  ardelean.  împodobit 
cu  decorul  acestui  colan  de  merite,  în  plin  avânt  tineresc, 
părintele  Nicolae  Colan  se  ridică  la  treapta  arhieriei,  în 
vreme  ce  poporul  credincioşilor  îi  cântă  cu  însufleţire: 

—  Vrednic  este!... 

Sfinţia  Sa  părintele  Nicolae  Popoviciu  s’a  ridicat  tot 
din  rezervorul  nesecat  al  energiilor  populare.  Trecut  prin 
şcolile  dela  Braşov  şi  Sibiu,  prin  Facultatea  de  teologie  din 

Cernăuţi  şi  prin  Universităţile  vestite  ale  Răsăritului  ortodox 
şi  ale  Apusului  catolic  şi  protestant,  printr’o  voinjă  tenace, 
printr’o  viată  severă  şi  printr’o  muncă  ordonată  şi-a  agonisit 
o  masivă  ştiinţă  teologică.  Numit  profesor  la  Academia  Teo¬ 
logică  din  Sibiu  în  scurtă  vreme  îşi  câştigă  o  bună  faimă 
de  profesor,  autor,  misionar,  conferenţiar  şi  polemist.  Ca 
profesor  se  relevă  prin  cursurile  sale  sistematice  ţinute  stu¬ 
denţilor,  iar  ca  autor  se  înşirue  dintr'odată  în  rândul  marilor 
teologi  ai  bisericii  noastre  prin  vastele  cunoştinţe  pe  cari 
ni  le  descopere  în  cele  două  lucrări  ale  sale :  Epicleza  Eu- 
haristică  şi  începuturile  Nestorianismului.  Ca  preot  misionar 
cutreeră  neodihnit  satele  şi  oraşele  arhiepiscopiei  şi  în  cu¬ 
vântări  de  ceasuri  întregi  hrăneşte  mulţimea  poporului,  flă¬ 
mândă  de  harul  cuvântului  biblic,  nu  numai  cu  lapte,  ci  cu 
bucatele  tari  ale  învăţăturilor  documentate.  Deodată  vrăjeşte, 
hrăneşte,  mângâie  şi  satură.  In  conferinţe  ca  şi  în  activi- 
tatea-i  publicistică,  militează  pentru  un  creştinism  practic, 
pentru  un  creştinism  al  dragostei  şi  al  faptelor  de  îndurare 
sufletească  şi  trupească,  în  care  scop  organizează  pe  lângă 
Oastea  Domnului  aşezământul  caritativ  al  Mitei  creştine. 
Ca  polemist  s'a  dovedit  nebiruit  în  afirmaţiunile  sale,  fiind 
solid  înarmat  cu  argumentaţiile  logicei  şi  ale  ştiinţelor  teolo¬ 
gice.  Ca  om  s'a  dovedit  a  fi  un  spirit  ponderat  şi  o  fire 
de  călugăr  benedictin.  In  felul  acesta  a  binemeritat,  ca  aşa 
de  vreme  să  i  se  zică :  Vrednic  este  —  la  treapta  arhieriei, 
fiind  cel  mai  tinăr  ierarh  din  Patriarhia  română. 

Cu  aceste  portrete  şi  cu  astfel  de  zestre  pleacă  din 
Sibiu  cei  doi  episcopi  nou  aleşi.  Unul  intră  într’un  mediu 
universitar,  al  doilea  într'unul  confesional.  Amândoi  oamenii 
vremii,  amândoi  teologi  buni  şi  oameni  cu  viaţă  curată. 
Amândoi  mari  patrioţi,  amândoi  tineri  apostoli  ai  Evanghe¬ 
liei  şi  misionari  ai  culturii  creştine,  plini  de  vigoare  fizică 
şi  energie  sufletească.  Bunul  Dumnezeu  să  Ie  ajute,  ca  în 
noîle  lor  cadre  de  lucru  şi  lupiă  şi  în  care  întră  în  numele 
Lui,  să  poată  înfăptui  idealul,  ca  fiecere  să  facă  din  episcopia 
lui  o  „biserică  slăvită,  neavând  întinăciune  sau  zbârcitură, 
ori  altceva  de  acest  fel,  ci  ca  să  fie  sfântă  şi  fără  de  pri¬ 
hană"  (Efes.  5,  27). 

Intru  mulţi  şi  fericiţi  ani !  p.  ilarion  v.  felea 

CĂLUGĂRII  SCIŢI 

De  Preotul  VASILE  OH.  SIB1ESCU 

1.  CINE  SUNT  CĂLUGĂRII  SCIŢI? 

Aşa  numiţii  călugări  sci(i  apar  cu  un  rol  destul  de  în¬ 
semnat  în  nesfârşitele  controverse  cristologice,  ce  continuau 
încă  şi  în  sec.  VI,  sub  domnia  împăratului  filomonofizii. 
Anastasie  I  (491 — 518)  şi  a  împăraţilor  Iustin  I  (518 — 527) 
şi  lustinian  I  (527 — 565),  cari  provocaseră  reacţiunea  calce- 
doniană  contra  monofiziţilor  de  toate  nuanţele.1 2 

Dealtfel  se  pare  că  delicatele  probleme  de  doctrină  se 
agitau,  mai  ales  în  lumea  monastică,  deţinătoare,  în  mare 
măsură  şi  multă  vreme,  a  culturii  şi  spiritualităţii  creştine. 
Origen,  Nestorie  şi  monofiziţii  de  orice  fel,  au  avut  partizani 
mai  ales  printre  călugări.  Aşa  la  Conslantinopol  partida 
nestorianizantă  îşi  avea  prieienii  săi,  pe  călugării  achimiţi,* 
susţinuţi  pe  ascuns  dela  Roma,  unde  raportau  despre  tot 
ceeace  se  petrecea  pe  malurile  Bosforului.  Tendinţa  acestora 
către  diofizitismul  prea  pronunţat  al  lui  Nestorie  nu  mulţumea 
cercul  acelora  cari  se  străduiau  la  Consianiinopol  să  reali¬ 
zeze  o  înţelegere  şi  pacificare  religioasă,  fie  prin  nesoco¬ 
tirea  hotărîrilor  sinodului  al  IV-lea  dele  Calcedon,3  fie  printr’o 
sinteză  între  teologia  diofizită  calcedoniană  şi  cea  a  Sf. 
Chirii  de  Alexandria  (+  444),  care  se  bucura  de  multă  ad¬ 
miraţie  printre  monofiziţi. 

Aşa  era  starea  de  spirit  în  capitala  imperiului  bizantin, 
când  o  ceată  de  călugări  de  origine  din  Scylhia  Minor 
(Dobrogea)  sosesc  aci,  în  primele  luni  ale  anului  519.  * 
Aceştia  aduceau  cu  ei  o  formulă  teologică  pe  care  o  măr- 

1  A  se  vedea  L.  Duchesne.  L'Egiise  au  Vi-e  siecle,  Paris,  1925  $i  Ch„ 
Dlehi:  Justinien  et  la  civllisaiion  byzanffne  au  Vl-e  me  siecle.  Paris. 

2  4xot^fj£at  =  neadormiţi.  Asupra  lor  L.  Duchesne,  o.  c.  54  -  56. 

3  Cum  voiau  monofiziţii  pe  cari  îi  satisfăcu  îniru  câfva  Enoticon-ul  împă¬ 
ratului  Zenon  (484). 

*  A  se  vedea  capitolul:  Călugării  sciţi  la  Conslantinopol. 

iuriseau:  Iva  SijS  7  7'.- a:  tfiâSos  nsno v&ăva:  aapxi— Unul  din  Sfânta. 
Treime  a  suferit  în  trup.  Călugării  sciţi  vroiau  ca  această 
formulă  să  obţină  aprobarea  Bisericii.  Ea  nu  era  o  inten- 
ţiune  a  lor,  căci  o  găsim  cu  o  altă  redactare  în  epi¬ 
stola  pe  care  patriarhul  Proclu  al  Constantinopolului  o 
trimite  armenienilor,  contra  lui  Teodor  de  Mupsuestia,  la 
anul  445. 1  Totuş  formula  aceasta  amintea,  prin  asemănare 
de  formă,  adaosul  teopashitic  la  Sfinte  Dumnezeule  — 
b  otaupotefe  Si’^ăs  —  al  patriarhului  antiohian  Petru  Onafeos 
sau  Fulo,  care  fusese  considerat  eretic. 2 

Grupul  călugărilor  sciţi,  veniţi  la  Constantinopol  este 
destul  de  mare,  iar  zelul  lor  neînlrerupt.  Nu  le  putem  şti 
numărul.  Din  scrisorile  pe  cari  le-au  adresat  altora  precum 
şi  din  cele  ce  le-au  fost  adresate, 3 4  desprindem  numele 
câtorva  mai  însemnaţi  ca:  Ioan  Maxentiu,  Leonţiu,  Ioan, 
Mauriciu,  Petre  Diaconul,  Ioan  şi  Ahile. 

Ioan  Maxentiu*  pare  a  fi  un  călugăr  cu!t  şi  în  curent 
cu  problemele  teologice  ale  vremii,  lucru  ce  ni-1  dovedesc 
scrierile,  cari  ne-au  rămas  dela  el, 5 6 7  unde  face  apologia 
formulei  călugărilor  sciţi,  susţinând  că  aceştia  sunt  sinceri 
şi  definitiv  ataşaţi  de  hotărîrile  sinodului  dela  Calcedon  şi 
de  Epistola  dogmatică  a  papii  Leon  1. 3  Ioan  Maxentiu  apără 
formula  scită  pe  ton  aspru  şi  fără  cruţarea  persoanelor. 

Leonţiu,  al  doilea  călugăr  scit  cunoscut,  era  rudă  cu 
generalul  Vitalian,  care  avea  multă  influenţă  Ia  curtea  im¬ 
perială.  1  In  jurul  lui  Leonţiu  este  încă  discuţie.  După  unii, 

1  6fioXoYo0vces  tcv  ®scv  Xo^ov,  Iva  TTjc  rpiaooc,  asaapxwaOat  cf.  E. 
Schwarfz :  Acta  conciliorum  oecum.  IV,  II  Strasbourg  1914.  Prefaţa  pag.  VII. 

2  Cf.  Cyrillus  Skylhopolis,  Vita  Sabae,  cap.  32  şi  38,  în  Cotelerius  Ecclesiae 
graecae  monument»,  voi.  III.  Paris  1677—86,  pag.  264  şi  •  278,  şi  L.  Duchesne: 
Histoire  ancienne  de  l'Eglise  tome  III;  V-e  ed.  Paris  1929,  peg.  509. 

3  A  se  vedea  mai  Jos. 

4  Chr.  Fr.  W.  Walch,  Entwurf  einer  vollstăndigen  Historie  der  Kezereyen, 
Spajtungen  und  Religionsstreifigkeifen,  bisauf  die  zeiten  der  Reformation  voi.  VI 
pag.  298,  zice  că  unii  îl  identifică  cu  Ioan  de  Antiohia,  alţii  cu  un  fost  abate  de 
Poitiers,  alţii  cu  Ioan  de  Skytopolis. 

5  P.  G.  Tom.  S6l  col.  73-158  şi  E.  Schwartz,  op.  cit.  pag.  1—62. 

6  Către  patriarhul  llarlon  al  Constantinopolului  la  an.  449,  care  condamna 
pe  Eutihie  şl  stabili  a  învăţătura  diofizita. 

7  Generalul  Vitalian  era  scit.  Marceliu  zice  că  era  got,  dar  ştim  că  numele 
de  scit  şl  got  sunt  identice  în  documentele  vremii,  cum  dealtfel  şi  scit  şi  hun  — 

el  pare  a  li  Leonţiu  de  Bizanţ,  (eologul  lui  lustinian  I,  animat 
de  filosofia  lui  Aristotel  şi  dela  care  avem  un  mare  număr 
de  tratate  teologice. 1  Astfel  după  Bardenhawer  ’  Leonjiu  de 
Bizanţ  ar  fi  originar  din  Scythia  Minor,  unde  s'ar  fi  născut 
pela  anul  485  şi  de  unde  ar  fi  venit  cu  alţi  călugări  la 
Constantinopol.  Neintrând  în  amănunte  asupra  acestei  che¬ 
stiuni,  deoarece  am  depăşi  scopul  lucrării  de  faţă,  reţinem 
numai  că  este  posibil  ca  Leonţiu  scitul  să  fie  aceeaş  per¬ 
soană  cu  Leonţiu  de  Bizanţ,  dacă  ţinem  seamă  şi  de  faptul 
că  Sf.  Chirii  de  Alexandria  şi  doctrina  sa  cristologică  erau 
în  mare  vază  la  călugării  sciţi,  lucru  ce  se  observă  şi  în 
toate  scrierile  teologului  lui  lustinian  I,  care  dacă  va  fi  fost 
călugăr  scit,  va  fi  continuat  firul  gândirii,  în  care  fusese 
format. 3 

Despre  ceilalţi  călugări  sciţi,  menţionaţi  mai  sus,  precum 
şi  despre  toţi  confraţii  lor,  n’avem,  după  câte  ştim,  mărturii 
istorice  demne  de  luat  în  seamă.  Despre  Ahile,  legaţii  papei 
Hormizda,  la  Constantinopol,  ‘  zic  că  era  foarte  rău.  Petre 
Diaconul  ar  fi  compunătorul  unei  scrisori  către  Africani.5 


cf.  I.  Zeîller:  Les  origines  clireliennes  dans  Ies  regions  danubiennes,  Paris,  1918, 
pag.  385;  V.  Pârvan,  ContribujJI  eplgrafice  la  Istoria  creştinismului  daco-roman. 
Bucureşti  1911,  pag.  177.  Dealtfel,  conform  uzului  vorbirii  vremii,  scifi  se  numesc 
loli  locuitorii  din  nordul  Dunării,  cf.  idem  pag.  166.  Vitalian  era  foarte  in¬ 
fluent  în  regiunea  Dunării.  Sub  motiv  religios  el  provoacă  de  două  ori  năvală 
asupra  Conslanlinopolului  in  timpul  împăratului  Anastasie.  Numai  dându-i  gradul 
de  magisler  milifum  şl  făgăduind  tinerea  unui  sinod  la  Heracleea,  care  să  reguleze 
chestiunile  religioase,  împăratul  pulu  săd  liniştească-  Sinodul  proecla!  emâ- 
nându-se  mereu,  Vitalian  veni  din  nou  asupra  capitalei.  După  L.  Duchesne,  op. 
cit.,  pag.  57  -  39. 

1  Conira  Monofiziţilor;  Conira  lui  Sever  de  Antiohfa;  Contra  Neslortenilor 
efc.  în  P.  G.  tom.  861  şi  862. 

2  Patrologie  ed.  Iii  Freiburg  in  Br.  1910,  pag.  472. 

3  Asupra  identificării  lui  L  onfiu  de  Bizan|  a  se  vedea  Fr.  Loofs,  Leontius 
von  Bizanz  und  die  gleichnamigen  Schrlftsleller  der  griechischen  Kîrche,  J  Teii: 
Das  Leben  und  die  polemischen  Werke  des  Leontius  von  Byzanz,  Leîpzig,  1887  ; 
la  fel  şi  Grumel,  arf.  Leonce  de  Byzance,  in  Dictionnaire  de  Theologie  cathoiique, 
par  Vacanl,  Mangenot  ei  E.  Amann. 

4  A  se  vedea  mai  jos:  Suggesfia  Germani  et  lohannîs  episcoporum,  Felicis 
et  Dioscoris  Diaconorum  el  Blandi  presbyleri  ad  Hormizdam  papem,  în  Theiî, 
Epistolae  Romanorum  pontifi  cum,  Braunsbergae  1867,  Ep.  76,  3,  pag.  872,  din  29 
Iunie  519,  şi  cea  a  lui  Dioscor  trimisă  la  50  Mai  519  The  ii,  ibid.  Nr.  75. 

5  Cf.  Walch,  op.  cit.  pag.  298. 

Asupra  originii  călugărilor  despre  care  vorbim,  Walch  1 
nu  se  îndoeşte  că  ar  fi  din  Scythia  Minor,  căci  după  So- 
zomeu2  în  această  provincie  erau  mulţi  creştini.  Episcopii 
dela  Torni  sunt  cunoscuţi  în  istorie.  Biserica  dela  Scythia 
Minor  avea  frecvente  legături  cu  celelalte  Biserici  din  Im¬ 
periul  bizantin  şi  chiar  cu  Biserica  romană. 3 

In  ajutorul  susţinerii  că  aceşti  călugări  erau  din  Scythia 
Minor  ne  vine  şi  informaţia,  pe  care  legaţii  romani  o  dau 
papii  Hormizda,  că  unul  dintre  călugării  scifi,  Leontiu,  era 
rudă  cu  Vitalian,  ‘  care  am  văzut  că  era  scit  de  origină. 
Acesta  i-a  găzduit  în  casa  sa  şi  i-a  sprijinit  cu  toată  in¬ 
fluenta  de  care  se  bucura  în  capitala  imperiului,  ceeace 
denotă  că  erau  compatrioţii  săi. 

Un  alt  fapt  determină  şi  mai  precis  şi  definitiv  origina 
scită  a  călugărilor  despre  care  tratăm:  dependenta  lor  ca¬ 
nonică  de  provincia  bisericească  a  Sciţiei  mici  şi  de  Pa- 
fernus,  episcopul  de  Torni. 5 

2.  ACŢIUNEA  CĂLUGĂRILOR  SCIŢI  LA  CONSTAN- 
T1NOPOL 

A)  SINODUL  DELA  HERACLEEA 

Nefăgăduit  că  nesfârşitele  dispute  teologice,  în  le¬ 
gătură  cu  cristologia  calcedoniană  şi  monofizită,  vor  fi  in- 

1  lbid.  pag.  297. 

2  Cartea  VI,  cap.  21  după  Walch  Ibld. 

3  Cf.  I.  Zeilier  op.  cit.,  care  face  o  serioasa  descriere  a  Bisericii  scite  şi 
a  poziţiei  sale  in  Biserica  universală.  Episcopul  Valenlinian  de  Tomt  este  în  le- 
gătură  cu  papa  Vigil  (537  555),  care-I  scrie  In  chestiunea  celor  Trei  capitole— 
Joffe,  Pathast :  Regesta  Pontificum  Romanorum,  924.  J.  Migne,  P.  L.  tom.  69  col. 
54.  Mansi,  S.  Conciliorum  nova  ef  amplissîma  coleciio.  Florenţa  4759  1798,  voi. 
IX,  col.  359. 

4  ...qui  dicit  esse  parentem  magistri  militum,  in  Thiel,  op.  cit  ep.  75. 

5  ...işti  de  sua  provincia  episcopos  accusant  inter  quos  est  Patemus  To- 
mitanae  civitatls  antistites.  Ibid.  ep,  76,  3.  Pentru  J.  Zeilier  op.  cit.  pag.  383— 384 
nota  9  „episcopos  de  sua  provincia,  nu  înseamnă  că  în  Scythia  Minor  erau  mai 
multe  scaune  episcopale.  Poate  ca  legaţii  romani  nu  erau  in  curent  cu  organ I' 
zatie  bisericească  dfn  Orient,  ceeace  se  întâmplă  adesea.  Ştiu  de  altfel  că  în 
Scythia  Minor  era  doar  un  singur  scaun  episcopal  la  Torni.  Cf.  şi  L.  Duchesne 
op  cit.  pag.  57  nota  1.  C.  Kruger,  art.  Teopaschiten,  în  Reaîenciklopedie  fur 
protestantische  Theologie  und  Kirche,  19  Bând,  Leipzig  190?  pag.  659,  nu  esle 
sigur  că  aceşti  călugări  ar  fi  locuit  în  Scythia  Minor;  poate  că  numai  au  trecut 
prin  această  provincie. 

teresaf  în  mare  măsură  şi  pe  monahii  luminaţi  din  înde- 
părlata  Scythia  Minor.  După  informaţiile  pe  care  le  avem, 
se  pare  că  în  timpul  împăratului  Anastasie  I  au  avut  loc 
turburări  religioase  în  această  provincie. 1  Nikifor  Kalist  ne 
spune  că  deaceea  împăratul  a  convocat  un  sinod,  care  să 
pună  capăt  acestei  situaţiuni. 2 3 4 5 6 

Despre  acest  sinod  ne  informează  clar  şi  scrisoarea 
de  convocare  a  împăratului, 1  unde  se  spune  :  . .  .quae  de 
Scythiae  partibus  moţa  sunt  unde  concilium  fierunt  conve¬ 
nire  perspeximus.  Iar  în  scrisoarea  prin  care  invită  şi  pe 
papa  Hormizda  să  ia  parte,  *  împăratul  Anastasie  spune  că, 
deoarece  s’au  produs  unele  îndoieli  în  ce  priveşte  religiunea 
ortodoxă,  a  convocat  un  sinod  la  Heracleea,  ca  în  bună 
înţelegere  să  se  stabilească  adevărata  credinţă,  ca  deacum 
să  nu  mai  fie  nici  o  îndoială  sau  discordie. 

Scrisoarea  către  Hormizda  este  din  28  Decemvrie  514 
şi  este  primită  la  Roma  în  luna  Maiu  515, s  an  în  care 
trebuia  să  se  tină  sinodul  dela  Heraclea.  Papa  Hormizda 
nu  se  duse,  dar  trimise  delegaţi  în  August  515.  Sinodul 
însă  nu  s’a  mai  (inul  din  cauză  că  împăratul  nu  se  mai 
temea  de  pericolul  pe  care-1  prezenta  răscoala  lui  Viialian, 
pe  care-I  înfrânsese  într’o  luptă.  Căci  trebue  să  ne  re¬ 
amintim  că  şi  sub  presiunea  Iui  Vitalian  împăratul  Anaslasie 
promisese  convocarea  unui  sinod.  ’  Neapărat  că,  pretinzând 
convocarea  unui  sinod,  Vitalian  se  făcea,  astfel,  ecoul  com¬ 
patrioţilor  săi  sciţi,  cari  nu  se  puteau  împăca  cu  politica 
imperială  de  a  întări  pe  nesimţite  monofizitismul,  şi  de  a 
submina  autoritatea  sinodului  ecumenic  dela  Calcedon. 

Din  cele  spuse  vedem  că  nu-i  vorba,  în  mod  special, 
de  călugării  sciţi,  ci  despre  starea  de  spirit  din  Scyihia 
Minor,  unde  se  apăra  credinţa  ortodoxă,  stabilită  în  sinoa¬ 
dele  ecumenice,  în  contra  politicei  religioase  filomonofizite 
a  împăratului  Anastasie.  Aşa  dar  se  poate  deduce,  că  mo¬ 
nahii  sciţi  de  cari  ne  ocupăm  erau  în  fruntea  nemulţumi- 

1  După  Walch  op.  cit.  pag.  1045. 

3  C£  idem  col.  299. 

3  Mansl  VIII  col.  584. 

4  ).  Migne  P.  L.  tom.  63  col.  375  C.  D. 

5  Cf.  Da  chestie  op,  cit.  pag.  38. 

6  Idem  pag.  37  39. 

ţilor  şi  mărturiseau  credinţa  oficială  ortodoxă,  la  care  adă- 
ogau  formula  lor,  că  Unul  din  Sf.  Treime  a  suferit  în  trup.1 

Din  cauza  acestei  adăogiri,  călugării  sciţi  se  ceartă 
cu  episcopul  lor  Paternus  de  Torni.2  Ei  ajung  să  înăsprească 
relatiunile  între  acesta  şi  generalul  Vitalian,  Ia  care-1  acuzau 
de  nestorianism,2  contra  căruia  credeau  că  ei  luptă,  patro¬ 
nând  formula  lor.  Paternus  vine  la  Constantinopol  şi  se 
împacă  cu  Viialian,  prin  intervenţia  împăratului,  la  o  întru¬ 
nire  publică.  Această  împăcare  trebuia  să  îndulcească  de¬ 
sigur  şi  raporturile  dintre  călugării  sciţi  şi  superiorul  lor 
ierarhic.  Insă  aceştia  n’au  vroit  să  se  împace  cu  Paternus, 
chiar  Ia  îndemnul  împăratului,  ne  relatează  legat»  romani 
şi  au  fugit  din  oraş.  —  Nu  ştim  însă  până  unde  să  acor¬ 
dăm  încredere  acestor  ştiri  venite  dela  legaţii  romani,  cari 
sunt  foarte  pornifi  contra  călugărilor  sciji.  Paternus  nu 
mai  avea  nici  un  motiv  de  ură  contra  acestora,  după  îm¬ 
păcarea  sa  cu  Vitalian,  iar  călugării,  pentru  a  nu  pierde 
sprijinul  lui  Vitalian,  protectorul  lor  şi  bunăvoinţa  împăra¬ 
tului  Iustin  I,  nu  puteau  să  nu  consimtă  la  împăcare.  Epi¬ 
scopul  lor  rămâne  în  legătură  cu  Impăralu  Iustin  I  şi  cu 
nepotul  acestuia  Iuslinian,  moştenitorul  tronului  imperial, 
este  omul  reactiunii  calcedoniene  a  acestora  şi  îşi  păstrează 
scaunul  episcopal,  căci  îl  vedem  figurând  pe  lista  celor  20 
de  episcopi,  cari  fac  cunoscut  papii  Hormizda  urcarea  lui 
Epifanie  pe  scaunul  patriarhal  din  Constantinopol,  în  anul  520.' 

B)  CĂLUGĂRI!  SCIŢI  ÎN  CAPITALA  IMPERIULUI 

Delegaţia  călugărilor  sciţi  venise  la  Constantinopol  în 
primele  luni  ale  anului  519. 5  Şi,  dacă  se  înlăturase  con- 

1  Cf.  Walch  op.  cil.  coi.  1045. 

2  Ibid.  pag.  299.  Dnpă  Knechl,  Die  Rellgionspolitik  >  Keisers  Justinians  I 
Wiirzbutg  1896  pag.  75,  nu  sa  poate  şli  dacă  formula  teologică  era  în  cauza 
certei. 

3  Sugestlo,  a  legaţilor  romani :  Thiel  op,  cit.  76,  3. 

*  Labbe- Concilia  IV,  1525,  după  Zeiller  op.  cff.  psg.  173.  —  P.  L.  tom. 
63  voi.  4*3  -  483 :  Relatio  synodi  ConstantinopolltanBe  de  ordinatione  Epiphenii. 
Aci  găsim  semnai:  Paternus  mtsericordia  Dei  episcopus  provtnciae  Scyfhiee 
metropolltanus. 

5  Informaflunile  despre  activitatea  călugărilor  scifi  în  capitala  Imperluluf, 
le  deţinem,  până  acum,  numai  dela  legaţii  romani,  ce  Ie  erau  ostili.  A  se  vedea 
Scrisoarea  lui  Dloscor  din  30  Mai  519  $i  Sugeslio  a  legaţilor  romani  către  papa 
Hormizda  din  29  Iunie  5 19  in  Thiel  op.  cit.  Ep.  75  şl  76,  deja  citate  mal  sus. 

y  187 


REVISTA  TEOLOGICA 


flictul  lui  Paternus,  prezenta  lor  în  Capitală  va  fi  neliniştit, 
desigur,  pe  călugării  achimifi,  despre  cari  am  amintit,  căci 
Sciţii  luptau  cu  formula  lor  cristologică  tocmai  contra  ten¬ 
dinţelor  nestorianizante,  ce  se  încurajau  îndeosebi  printre 
aceştia.  Totodată  Sciţii  întâlnesc  la  Constantinopol  şi  o  de¬ 
legaţie  romană,  cu  care  ei  nu  pot  cădea,  nici  de  cum,  de 
acord. 

Trebue  să  spunem  că,  între  timp,  soseşte  pe  malurile 
Bosforului  o  delegaţie  romană,  plecaiă  dela  Roma  Ia  25 
Martie  519,  în  frunte  cu  un  diacon  Diascor,  pentru  a  di¬ 
scuta  despre  chestiunea  inlăturării  schismei  acaciene1 2 * 4  şi 
despre  alegerea  pentru  scaunul  vacant  al  Antiohiei."  Achi- 
mitii  îi  pun  în  curent  cu  tot  ceiace  se  petrecea  în  capitală 
şi  mai  ales  i-au  informat  despre  sciţi  şi  despre  formula  lor, 
care  era,  după  ei,  o  reînviere  a  monofizitismului. 

Legafii  romani  devin  foarte  porniţi  contra  călugărilor 
sciţi  —  Harnack 1  îi  numeşte  chiar  „die  nervose  Legaten"  — 
lucru  ce  se  verifică  aproape  cu  fiecare  rând  din  scrisorile, 
prin  care  ei  informează  pe  papa  Hormizda,  de  tot  ceeace 
se  petrece  la  Constantinopol.  Oupă  ei,  călugării  sciţi  măresc 
tulburările  şi  nesiguranţa  ce  existau  deja  în  Capitala  im¬ 
periului  bizantin.  Intr’adevăr,  reacţiunea  ortodoxă  a  împăra¬ 
tului  Iustin  I  nu  liniştise  încă  spiritele.  Schisma  acaciană 
împiedica  raporturile  normale  între  Orient  şi  Occident.  Bi¬ 
serica  romană  era  atacată  în  mod  public,  căci  se  zicea 
chiar  în  auzul  legaţilor:  Omnes  qui  sedi  apostolicae  com- 
municabani  nesforiani  sunt.* 

La  acestea  se  mai  adăoga  şi  acţiunea  călugărilor  sciţi, 
care  erau,  după  legaţi,  o  piedică  în  calea  unirii  bisericilor 

1  Schisma  acaciană  s’a  provocal  in  anui  484,  când  împăratul  Zenon  a  pu- 
blicat  Enaticonul,  prin  care  se  ştirbia  din  autoritatea  hotărârilor  sinodului  dela 
Calcedon,  pentru  a  se  atrage  monofiziţii.  Acaciu,  patriarhul  Consianiinopolului 
aprobă,  după  multă  ezitare,  acest  act  imperial,  dar  episcopul  roman  nu  voi  şi 
rupse  legăturile  cu  Orientul.  Aceasta  s’a  numit  schisma  acaciană  şi  a  durat  până 
în  anul  519,  când  s'a  înlăturat  prin  înţelegerea  dintre  papa  Hormizda,  Iustin  I 
şi  lustinian, 

2  La  Antiohia  fusese  patriarh  Sever,  monofizit  instalat  şi  susţinut  de  împă- 
râtul  Anastasie.  Cu  venirea  lui  Iustin  1  şi  cu  reacţiunea  sa.  Sever  8  fost  înlă¬ 
turat  ca  eretic  şi  acum  trebuia  să  se  aleagă  un  patriarh  ortodox. 

s  Lehrbuch  der  Dogmengeschichie  voi.  II,  Tiiblngen  1931  pag.  404. 

4  Thiel  op.  cit.  ep.  76. 

şi  o  întârziau.1 2 3 4  Dealtfel,  după  cum  îi  descrie  Dioscor,  le¬ 
gatul  roman,  călugării  sciţi  nu  puteau  fi  altfel,  căci  ei 
lucrau  ca  trimişi  ai  diavolului,  care-i  urnise  din  Scythia 
Minor,  patria  lor,  spre  a-i  aduce  la  Constantinopol.1  După 
relatările  aceluiaş  Dioscor  o  discuţie  aprigă  s’ar  fi  ivit  între 
sciţi  şi  un  diacon  Victor,  care-i  acuza  de  monofizitism. 
Victor  susţinea  învăţătura  cuprinsă  în  Epistola  papei  Leon 
către  patriarhul  Flavian  al  Constantinopolului  (449)  şi  în 
Epistola  sinodală  a  Sf.  Chirii  de  Alexandria,’  dar  călugării 
sciţi  voiau  să  adaoge  la  acestea  şi  „Unus  de  Sancta  Trini¬ 
tate  passus  est  carne  Dacă  Victor  nu  voia  acest  lucru, 
el  rămânea  pentru  sciţi  un  nestorian  deabia  deghizai/ 

Călugării  sciţi  l-au  acuzat  pe  diaconul  Victor  de  erezie. 
Atunci  generalul  Vitalian  îl  chemă  pe  acesta  la  el.  Nu  se 
ştie,  relatează  legatul  roman  Dioscor,  ce  au  vorbit  amândoi. 
Putem  însă  să  bănuim  că  Vitalian  va  fi  dat  dreptate  sciţilor, 
compatrioţii  săi,  căci,  contrar,  Dioscor  s’ar  fi  străduit  să 
menţioneze  rezultatul  acestei  convorbiri. 

In  descrierea  acestei  stări  de  lucruri  noi  n’avem  decât 
relatările  legaţilor  romani,  cari  nu  ne  pol  da  garanţia  ade¬ 
vărului,  ştiind  ura  ce  nutriau  contra  călugărilor  sciţi.  Era, 
desigur,  foarte  natural  ca  formula  scită,  ca  orice  lucru  nou, 
să  fi  provocat  ezitări  şi  discuţii  la  Constantinopol,  mai  ales 
că  putea  fi  bănuită  de  nuanţă  monofizită,  sau  cel  puţin  de 
teopashism.  Totuş  Sciţii  nu  sunt  vinovaţi  de  toată  atmosfera 
încărcată  din  capitala  imperiului  bizantin  în  acea  vreme, 
atmosferă  care  dăinuia,  cu  multă  vreme  înainte  de  venirea 
lor  aci.  Faptul  că  ei  întâmpinau  greutăţi,  denotă  că  n’au 
apelat  la  forţa  şi  influenţa  lui  Vitalian  ca  să-şi  impună  for¬ 
mula  lor.  Ei  voiau  s’o  impună  prin  studiu  şi  convingere, 
ceeace  şi  fac,  dupăcum  vedem,  provocând  discuţii  pu¬ 
blice.  Intre  timp  călugării  sciţi  se  adresează,  prin  scris  şi 

1  ....quorum  inqufetudo  non  parvas  moras  generavit  unilatf  ecclesiarum 
—  Thiel  op.  cit.  'ep.  75, . . .  assignati  ab  omnibus  nihil  pncificum  cogitare . . . 
idem, 

2  Ibid.  ep.  76,  3. 

3  Aceasta  însemna  o  încercare  de  împăciuire  cu  monofiziţii,  cari  şi  ei  îşi 
făceau  un  titlu  de  glorie,  susţinând  că  se  bazează  pe  învăţătura  Sf.  Chirii  de 
Alexandria. 

4  Cf.  E.  Amann  arf.  Hormizdas,  în  Dicllonnaire  de  Theologie  cathollgue 
col.  172. 

legaţilor  papali,1  pentru  a  le  face  cunoscută  formula,  pe 
care  o  patronau  şi  pentru  a  le  cere  s’o  adopie,  deşi  aceştia 
nici  nu  voiau  să  audă  de  ea,  căci  socotiau  că  n’ar  fi  putut 
să  se  adaoge  ceva  la  cele  hotărâte  la  sinodul  calcedonian 
şi  in  Epistola  papei  Leon  I.  Scrisoarea  Sciţilor  este  alcă¬ 
tuită  de  căpetenia  lor,  Ioan  Maxentiu  şi  este  o  demonstra- 
ţiune,  pe  temeiul  argumentelor  patristice  şi  a  celor  din 
opera  Sf.  Chirii  Alexandrinul,  în  favoarea  adăogirii  formulei 
scite,  găsită  strict  ortodoxă.  Aşa  dar,  călugării  sciţi  nu  fac 
nici  o  adăogire  contrară  credinţă,  ci,  dimpotrivă,  vor  să 
explice,  cele  ce  deja  s’au  stabilit  şi  nu  urmează,  în  această 
privinţă,  decât  pilda  Sf.  Părinţi.  Şi  aci  Ioan  Maxenjiu,  po¬ 
meneşte  în  special  pe  Sf.  Chirii  de  Alexandria.2 3  După  Ma¬ 
xentiu  nimic  nu  loveşte  şi  nici  nu  se  introduce  în  hotărâ¬ 
rile  sinodului  calcedonian,  ci  numai  se  apără  hotărârile 
acestuia  cu  cele  ce  au  spus  Sf.  Părinţi. 

Legaţii  romani  înţeleg  însă  rău  şi,  cu  o  intransigentă 
neîntemeiată  nu  convin  ca  să  aprobe  formula  teologică 
scită.  Dar  refuzul  lor  nu  face  pe  Sciţi  să  cedeze,  căci  ei 
sunt  ferm  convinşi  de  ortodoxia  formulei  lor.  Ioan  Maxenţiu 
mărturiseşte  clar  că,  prin  ceeace  susţin,  călugării  sciţi  cred 
ferm  în  ceeace  cred  şi  legaţii  romani,  căci  se  poate  prea 
bine  să  se  zică :  Unul  din  Sf.  Treime  a  suferit  în  trup,  de¬ 
oarece  Cuvântul  lui  Dumnezeu,  Unul  din  Sf.  Treime,  s’a 
întrupat  în  pântecele  Sf.  Fecioare  Maria,  care,  pe  drept, 
este  Născătoare  de  Dumnezeu.  Numai  în  această  situaţie 
de  întrupat.  Unul  din  Sf.  Treime  a  putut  suferi  şi  nu  în  ra¬ 
portul  Său  cu  celelalte  persoane  ale  Sf.  Treimi. 

Mărturisirea  aceasta  apăra  pe  Călugării  Sciţi  de  acu- 
zaţiunea  de  a  fi  monofiziţi,  sau  teopashiţi.1  La  un  rezultai 
satisfăcător  nu  se  ajunse  însă  la  Constantinopol,  în  acest 


1  Epistola  ad  apostolicam  legationem  P.  G.  86  col.  75  şi  următoarele. 

2  Qjiod  si  omnis  adjeciio  verborum  cathoiicae  fidei  noxta  creditur,  car 
Beatus  CyriUus  ad  destruendam  Nestorlf  impiom  interprefaiionem  sandi  symboli 
in  concilio  ephesino  fam  muilas  sanclorum  Patrum  sentenţios  proferens,  nultum 
reprehensionîs  digmun  recîpere  argumentum  creditam.  în  Epistola  ad  apostolicam 
legationem  P.  G.  86l  col.  77  B. 

3  In  scrisoarea  lor  legaţii  papali  afirmă  chiar  că  formula  sciiă  este  eutl- 
chiană  şi  „sufficere  debei  Eccleslae,  quod  per  sexa  ginta  annos  ab  Eutyches 
usque  modo  susţinui!*.  Thiel  op.  cii.  ep.  76. 

timp  de  fricţiuni  cu  legaţii  romani,  când  atât  oficialitatea 
civilă  cât  şi  cea  bisericească  par  a  o  avea,  după  putinele 
şi  unilateralele  informaţii  ce  avem,  un  rol  mai  puţin  im¬ 
portant  de  cât  ne-am  fi  aşteptat.  Vom  vedea  însă  că  in¬ 
transigenta  sciţilor  va  trezi  interes  şi  va  atrage  simpatia  şi 
adeziunea  cercurilor  oficiale  şi  responsabile  în  Stat. 

3.  CĂLUGĂRII  SCIŢI  LA  ROMA 

Văzând  că  nu  se  pot  înţelege  nici  decum  cu  legaţii 
romani,  cari  îi  denunţau  peste  tot  şi  mai  ales  la  papa 
Hormizda,  ca  eretici,  călugării  sciţi  se  gândiră  să  ia  drumul 
Romei.  Este  într'adevăr  de  mirat,  cum  pot  să  facă  ei  acest 
drum  la  Roma,  deoarece  schisma  acaciană  împiedeca  dela 
anul  484,  orice  legături  între  Orient  şi  Occident.  Netăgă¬ 
duit  că  rigorile  acestei  schisme  nu  vor  fi  întrerupt  complect 
legăturile  ce  existau  între  Scythia  Minor  precum  şi  toate 
provinciile  dunărene  şi  lumea  romană. 1  Mai  mull,  la  Con- 
stantinopol  erau  începute  tratative  între  legaţii  romani  şi  cer¬ 
curile  imperiale  şi  bisericeşli  pentru  înlăturarea  schismei  — 
cari  tratative  ajunseră  la  bun  sfârşit. 2 * 4 5 

Despre  îndreptarea  Scijilor  spre  Roma  ne  informează 
mai  întâi  legafii  romani.  *  Delegafiunea  lor  se  compunea 
din  patru  persoane,  şi  anume :  Ioan,  Leontiu,  Ahile  şi 
Mauriciu.  * 

Legaţii  romani  dela  Consfantinopol  sunt  înştiinţaţi  de 
papa  Hormizda  despre  sosirea  acestora  pe  malurile  Tibrului.' 

1  Cf.  V,  Pârvan,  op.  cit.,  pag.  178.  L.  Duchesne,  op.  cil.,  pag.  134,  zice  cS 
Sciţia  mică  era  o  provincie  greco-romană.  Ca  atare  după  ei  s'ar  explica  aceste 
legături. 

2  Schisma  acaciană  se  termină  prin  Înţelegerea  din  anul  519  dintre  legalii 
romani  şi  Împăratul  Iustin  şi  ajutorul  său,  viitorul  împărat  lustlnian  1  şi  patriarhul 
Consianiinopolului  Epifanie. 

1  Epistolele  deja  citate  din  Thlel,  op.  cit,  pag.  75  şl  76.  Dioscor  zice: 
Romam  fesfinant  sperantes  aliquanta  capitula  a  beatitudine  vestra  confirmare... 
adică :  Unus  de  Trinitate  Crucifixus.  Thiel,  op.  cit.,  ep.  75. 

4  După  Iustinian,  scrisoarea  către  Hormizda  din  29  Iunie  519  Thlel,  op.  cit. 
ep.  78.  Dar  In  scrisoarea  călugărilor  Sciţi  către  Africani  in  P.  L.  lom,  65,  coL 
442.  Ahile  şi  Mauriciu  nu  sun!  menţionaţi,  ci  se  menţionează  Petru  şi  loan.  Bă* 
nuira  că  Iustinian  n’a  ştiut  exact  nici  numele  şi  nici  numărul  delegaţilor  sciţi 
la  Roma. 

5  Scrisoarea  către  legaţi,  din  Decemvrie  519,  trimisă  prinlr’un  oarecare 
Eulogiu;  în  Thiel,  op.  cit.,  ep.  103. 

In  aceeaş  scrisoare  papa  informează  pe  legaţii  săi  că  însuş 
Iustinian  i-a  scris  despre  călugării  scifi,  despre  cari  ştia 
dealtfel  şi  din  scrisoarea  amănunţită  trimisă  dela  Constan- 
iinopol  la  29  Iunie  519.  Această  scrisoare  a  legaţilor  romani 
îi  socoieşie  pe  sciţi  deja  plecaţi  la  Roma, 1  ceeace  nu  reiese 
din  scrisoarea  legatului  roman  Dioscor,  din  30  Maiu  519. 
Reiese  deci  că  sciţii  pleacă  la  Roma  în  intervalul  dintre  30 
Maiu  şi  29  Iunie  519.  Aci  ei  stau  14  luni/  până  prin  luna 
August,  anul  520,  când  se  reîntorc  la  Constantinopol. 

Acest  timp  de  14  luni,  cât  au  stat  călugării  sciţi  la 
Roma,  se  împarte  între  amânările  lui  Hormizda  şi  exaspe¬ 
rarea  lor.  Inir’adevăr,  papa  temporiza,  nu  lua  o  hotărîre 
favorabilă  de  teama  legaţilor  săi,  cari  îi  atrăseseră  aten¬ 
ţiunea  că  nu  trebue  să  se  mai  adaoge  nimic  la  cele  ho- 
tărîte  în  sinoadele  ecumenice  şi  în  epistola  dogmatică  a 
papei  Leon.  Să  fie  direct  şi  pe  faţă  defavorabil  sciţilor,  iarăş 
nu  putea,  de  teama  de  a  nu  se  compromite  la  Curtea  bi¬ 
zantină/  unde  aceştia  aveau  puternici  susţinători,  ca  Vitalian 
şi  mai  apoi  Iustinian,  după  cum  vom  vedea. 

Dealtfel  Knecht,  interpretând  scrisorile  Iui  Hormizda 
către  împăratul  Iustin  I  şi  patriarhul  Epifanie,  găseşte  că  el 
nu  era  cu  totul  contra  formulei  scite,  a  cărei  neortodoxie 
nu  consta  în  conţinutul  ei,  ci  în  faptul  că  nu  se  mai  găsea 
în  hotărîrile  dogmatice  anterioare.  Aşa  că  tergiversarea  papei 
era  în  fond  o  aprobare  tacită. 

loan  Maxentiu  nici  nu  poate  să  creadă  că  Hormizda 
este  contra  formulei  scite  de  bună  voie,  ci  sub  presiunea 
legaţilor  săi,  mai  ales  a  Iui  Dioscor.  Intre  timp  însă,  după 
cum  ne  relatează  acest  călugăr  scit,  Hormizda  caută  să  se 
scuture  de  uneltirile  lui  Dioscor/  Căci  odată  când  erau  de 
fată  mulţi  bărbaţi,  papa  a  rugat  pe  şeful  armatei  să  comu¬ 
nice  împăratului,  că  dacă  Dioscor  (care  era  încă  Ia  Con¬ 
stantinopol)  nu  mărturiseşte  că  Hristos  Fiul  lui  Dumnezeu 
a  pătimit  în  trup,  să  fie  aruncat  în  mare. 5  Atunci  cum  ar  fi 

1  Ad  bealitudinem  vestram  concurrerunt,  speronles  subrepere  ef  per  litteres 
vestrae  saedis  suas  intenliones  confirmare  Thle).  ep.  76. 

2  Cf.  loan  Maxentiu,  Responsie.  P.  G.  86*  col.  100  A. 

3  Cf.  Knechf,  op.  cil.,  pag.  84. 

4  ...qui  eliem  ut  se  a  pravilate  proprii  legaţi  purificare!  P.  G.  86l  coi  100  A, 

5  ...Multis  idoneis  viris  praesenlibus.  Roman  virum  gloriosissimum  megislruxn. 
militam  deprecatus  esi,  quatenus  sua  verba  piissimo  imperatorl  insinuare!  quae 

putut  scrie  epistola  către  episcopul  African  Possessor,1  aşa 
de  defavorabilă  scailor,  se  Întreabă  Ioan  Maxentiu? 

Faptul  acesta  nedumereşte  pe  Maxentiu  şi-l  face  să  se 
îndoiască  asupra  provenienţa  acestei  scrisori, 2  mai  ales  că 
cuprindea  multe  acuzaţii  fără  temeiu,  contra  călugărilor 
sciţi,  iar  tn  acele  „sacerdotale  cuvinte",  zicea  Maxentiu,  nu 
există  nici-o  scântee  de  adevăr  şi  judecată  serioasă.2  Intr’a- 
devăr,  în  scrisoarea  către  Possessor,  Hormizda  se  arată 
foarte  chinuit  şi  preocupat  de  călugării  sciţi.  Aceştia  sunt, 
după  el,  răi  şi  urăsc  Biserica,  aruncă  sămânţa  diavolească 
în  popor.  El  declară  că  încercase  să-i  liniştească  prin  sfaturi 
cu  blândeţe  şi  apoi  şi  cu  autoritate,  dar  totul  a  fost  în  zadar.' 

La  aceste  grave  acuzaţii  Maxentiu  răspunde  apărând 
pe  confraţii  săi  şi  spunând  că  aceştia  nu  vor  să  se  separe 
de  comuniunea  catolică.2  Insfârşit,  după  mult  timp  de  tergi¬ 
versare,  în  care  Hormizda  stă  sub  presiunea  legaţilor  săi 
de  a  nu  aproba  formula  scită,  el  scrie  împăratului  Iustin  1 
şi  patriarhului  Epifanie,  la  25  Martie,  anul  521,‘  prin  ur¬ 
mare,  după  plecarea  călugărilor  sciţi.  Papa  crede  că  for¬ 
mula  acestora  pare  a  alribui  proprietăţile  personale  ale  ipo¬ 
stazei  a  doua  a  sfintei  Treimi,  adică  a  Fiului,  esenţei  însâş 
a  Tatălui,  ceeace  ar  fi  teopashism.  Dar,  mai  presus  de 

fuerit  hujusmodl:  nisl  Chrlslum  Fllium  Del  pro  nobis  passus  est  fn  came  unum 
esse  ex  sancfa  et  jndividua  Trinitate  fuerit  Confessus  Dioscorus,  peiaga  demer' 
gatur.  lbid.  col.  100  B. 

1  Despre  Possessor  a  se  vedea  mai  jos. 

2  ...  quonlam  fertur  ab  inimicis  ubique  epistola,  quasi  a  Romano  episcopo' 
destinata,  in  qua  multa  inaniter  contra  Scytharum  monachos  digesta  repertuntur 
P.  G.  86’  col.  95  B. 

3  ...ambigo  enim  quomodo  iliae  sacerdotales  litterae,  approbandae  sint, 
quae  nullo  luce  radiant  verifatis,  nec  aliquam  in  se  doctrinae  continent  raiionem. 
Ibid.  Această  scrisoare  a  lut  Ioan  Maxentiu  este  socotită  foarte  jignitoare  pentru, 
un  papă.  Deaceea  un  istoric  catolic,  E.  Amann,  op.  cit.,  col.  174  nu  se  refine  să 
o  numească  „long  pamphlet-  şi  «Impertinente  reponse*. 

4  ...docţi  crlmina  serere,  obtrectationum  venena  componere,  integrum  Ec* 
clesiae  corpus  odisse,  seditione  siruere,  invidiam  concitare,  et  pro  obedientla 
(quae  In  coenobiis  principatum  regularis  obtinet  disciplinae)  obstinationem  per- 
iinacls  amare  superbiae.  Non  ilios  polulmus  monitis.  non  mansuetudine,  non  auc- 
toritafe  comprimere.  Ibidem  col.  92  C,  (reprodus  de  Maxentiu  din  scrisoarea  lui 
Hormizda  către  Possessor). 

5  _ ut  nunquam  per  Del  gratlam  a  Catho-ica  comunione  discesserunt  P. 

G.  851  coi#  103  D. 

6  Thlel  op.  cit.  ep.  156  şi  141. 

orice,  nu  trebue  adăogi!  nimic  ia  hotărârile  sinodului  Cal- 
cedonian  şi  la  Epistola  papei  Leon.  Acesta  era,  dealtfel, 
punctul  de  vedere  al  legaţilor  săi  dela  Constantinopol,  pe 
care  papa-1  respectă. 

Să  revenim  la  cele  întâmplate  călugărilor  Sciţi,  în 
timpul  şederii  lor  pe  malurile  Tibrului.  Am  spus  că  amâ¬ 
nările  Iui  Hormizda  îi  exasperau.  Acesta  le  răspundea,  în¬ 
totdeauna,  că  aşteaptă,  mai  întâiu,  pe  legaţii  săi  dela  Con¬ 
stantinopol  şi  apoi  le  va  da  răspuns.1  Aceasta  nu  bucura 
de  loc  pe  încercaţii  călugări,  căci  cunoscuseră  deja  senti¬ 
mentele  prea  ostile  ale  trimişilor  papei  faţă  de  ei  şi  de 
formula  lor. 

Nu  li  se  da  nici  un  răspuns,  dar  nici  nu  erau  lăsaţi 
liberi  ca  să  plece  dela  Roma,  unde  erau  ţinuţi  ca  într’o 
quasi-închisoare.2  loan  Maxentiu  ne  relatează  că  necăjiţii 
săi  confraţi  erau  chiar  chinuiţi,  desigur  pe  nedrept,  căci  nu 
se  dedau  la  tulburări,  ci  din  contră,  doreau  linişte.  Ei  nu 
băgau  zizanie  în  Biserică,  ceeace  pe  nedrept  şi  mincinos 
susţinea  papa  Hormizda,  de  care  se  miră  că  poate  să 
mintă.1 

Dar,  suferinţele  călugărilor  sciţi  atrăseseră  atenţiunea 
publicului  din  Roma  asupra  chestiunii  lor.  Poporul  i-a  găsit 
nevinovaţi,*  la  fel  şi  persoane  importante  din  oficialifatea 
romană.  Sciţii  se  adresaseră  şi  senatorilor  romani.5  Unul 
dintre  aceştia,  Faustus,  se  interesează  de  ei  la  un  oare  care 
presbyier  Trifolius,"  care-i  răspunde  că  formula  scită :  Unus 
de  Trinitate  Crucifixus  —  demască  originia  sa  ariană  şi 
convine  tuturor  ereziilor.  Sciţii  ar  trebui,  după  el,  să  spună 
care  dintre  cele  trei  persoane  ale  Sfintei  Treimi  este  passi- 

1  Thiel  op.  cit.  ep.  112,  116,  125,  V8  etc. 

*  A  se  vedea,  mai  jos,  corespondenta  Iul  Iusiinian  cu  papa  Hormizda,  precum 
şi  „Responsio*  a  Iui  Maxentiu,  citat  mai  sus.  P.  G.  86l  col.  103  D. 

3  O  mira  et  furiosorum  caecitas  et  a  veritate  alienatarum  men’ium  crimi' 
nosa  faîacia  î  Neque  enîm  fas  et  fam  aperte  posse  mentirl  Romanum  episcopum, 
Ibid.  co!.  104  B. 

4  P.  G.  86 1  col.  104  şi  105  A.  C. 

3  Bene  certam  est  oamibus  Romae  degenlibus  quod  ipsi  monachi  de  his 
quae  circa  se  acta  sunt,  iamen  memorato  episcopo  (Hormizda)  quam  etiaiu  se- 
naioribus,  nec  non  universae  EccSesiae  scripiis  contestata  sunt,  Ibid.  col.  104  O. 

6  A  se  vedea:  Trîfoîî  presbyteri  epistola  ad  beatum  Faustum  senatorem 
contra  lohanem  Scythum  monachum  P.  L.  Tom.  65  col.  535  5’8. 

bilis.  Dacă  se  zice:  „Unus  de  Trinitate  passus  esl  carne" 
atunci,  scrie  Trifolius,  caro  mansit  impassibiiis,  şi  suferă 
numai  divinitatea.  Scrisoarea  lui  Trifolius  ne  arată  că,  deşi 
poporul  simpatiza  cu  călugării  Sci|i,  clerul  le  făcea  opozi|ie, 
aşa  încât  aceştia  nu  pot  să  găsească  dreptate  la  slujitorii 
altarului.  Acest  lucru  îi  mânie,  iar  ecoul  acestei  mânii  se 
face  loan  Maxentiu.  După  el,1  sciţii  veniseră  la  Roma 
numai  pentru  formula  lor,  lucru  ştiut  de  toată  lumea  din 
oraş  şi  chiar  de  toţi  credincioşii  din  Italia.  Învăţătura  lor 
este  ortodoxă  şi  cine  n’o  mărturiseşte  „non  est  dubium  quod 
Nestorianae  perfidae  tenebris  excaecatus".  Şi  Hormizda  este 
nesiorian,  dacă  n’o  mărturiseşte.  Dealtfel  el  a  mărturisit-o, 
în  fond,  căci  a  fost  în  comuniune  cu  călugării  sciţi  timp  de 
14  luni,  cât  aceştia  au  stat  la  Roma  şi  le-a  şi  scris,  recu¬ 
noscând  formula  lor,2  ceeace  n’ar  fi  făcut  dacă  învăţătura 
acestora  era,  cu  adevărat  eretică.  Acum  se  miră  Maxentiu 2 
că  papa  ajunge  să  se  contrazică,  deoarece  altă  dală  era 
cu  sentimente  favorabile  sciţilor. 

Reîntoarcerea  legatului  său  Dioscor,  neînduplecatul 
duşman  al  călugărilor  sciţi,  trebue  să  fi  încurcat  mult  pe 
papa  Hormizda,  pornindu-1  cu  atâla  ură,  contra  acestora.' 
Dioscor  încercă  acum  o  lovitură  fatală  contra  sciţilor.  Fiind 
nesiorian,  zice  Maxentiu5  şi  pentru  a  nu  fi  dat  pe  faţă,  ca 
eretic  şi  a  i  se  arăta  păcatele  sale,  el  convinse  pe  Hormizda 
să  alunge  pe  Călugării  sciţi  din  Roma,5  ceeace  se  şi  în¬ 
tâmplă,  spre  marea  indignare  a  poporului,  care  îi  iubea  şi 
care  a  făcut  cunoscută  întregei  Biserici  expulzarea  lor,  cu 

'  P.  O.  86'  col.  99  C. 

2  . . .  nunquam  etenlm  Scylharum  monachos  (quos  non  slmplici  sermone, 
sed  eitam  scriptis  Christum  Filium  Dei,  Unum  ex  Trinitate  noverat  confiterl)  per 
quafordecim  pene  menses,  quamdlu  eos  ibi  deiinuif,  sibi  comunicare  permisset, 
si.  ut  haeretici  voi  unt,  hanc  praedicatfonem  Catholicae  fidei  contrarlam  judfcaret. 
!bid.  col.  100  A. 

3  Cine  nu  mărturiseşte  învăţătura  Scailor  Introduce  a  patra  persoană  în 
Sf.  Treime.  ,Sed  abstt  ut  ex  qualibet  parte  Catholicae  professîoni  Romanus  epi- 
sropus  contradicat*  —  [bidem. 

*  ...  a  memorato  Dioscora  postea,  depravatus  contra  suam  Ipsius  senten- 
tteiîi  haec  scripsisse  credendus  est.  P.  G.  861  col.  100  B. 

3  Ibtd.  col.  95  D. 

6  Volens  ei  (lui  Dioscor)  praesfere  beneficium,  ne  in  publico  ab  eîsdem 
monachis  argueretur  haeretfcus  missis  detensoribus,  cum  Ingenito  violentiaeos 
-®b  urbe  Roma  sublto  exlre  compulit.  lbidem  col.  104  C. 

violenta.1  Scit»  au  fost  alungaţi  tocmai  după  ce  trecuseră 
prin  atâtea  pericole,  pe  un  drum  aşa  de  chinuitor  şi  lung 
până  la  Roma,  unde  înfruntaseră  atâtea  necazuri,  ca  apoi 
să  se  reîntoarcă  „vacuos  et  sine  ullo  effectuV 

Expunând  cele  întâmplate  cu  călugării  sciţi  la  Roma, 
ne  am  folosit  mai  mult  de  relatările  lui  Ioan  Maxentiu, 
care,  într’adevăr,  este  foarte  pornit  contra  lui  Hormizda  şi 
a  lui  Dioscor.  Dar,  dacă  tonul  este,  câteodată,  foarte  ridicat, 
denotând  pe  omul  indignat,  găsim  totuşi  în  spusele  sale 
mult  adevăr.  El  ia,  în  a  sa  „Responsio",  parte  cu  parte  din 
scrisoarea  lui  Hormizda  către  Possessor,  pe  care  o  critică 
cu  multă  preciziune,  arătând  o  serioasă  informaţie. 

Oricum  ar  fi,  Ioan  Maxenţiu  ne  ajută  să  ne  facem  o 
ideie  despre  atmosfera  de  nesiguranţă  dela  Roma,  la  în¬ 
ceputul  sec.  VI,  precum  şi  despre  oscilaţiile  unui  papă 
roman,  care  nu  este  stăpân  pe  sine  şi,  ezitând,  produce  tur- 
burări  în  Biserică. 

4.  LEGĂTURILE  CĂLUGĂRILOR  SCIŢI  CU  AFRICANII 

Pe  când  erau  năcăjiţi  şi  amânaţi  mereu  la  Roma  că¬ 
lugării  sciţi  intrară  în  legătură  şi  cu  reprezentanţi  de  ai  8i- 

‘  ...fecil  ut  eoium  violenta  expulsio  universee  Ecciesiae  innoleşceret' 
Ibîd.  col.  104  D. 

2  P.  G.  86*  coi.  95.  Baronius  crede  că  sciţii  au  fugit  singuri  şt  pe  ascuns 
din  Roma,  unde  erau  reţinuţi  de  papa  Hormizda  şi  cu  această  ocazie  au  afişat 
şl  12  analematisme,  cari  cuprind  învăţătura  lor  şt  cari  ni  se  păstrează.  Ele  sunt 
trecute  sub  numele  lui  Ioan  Maxentiu  şi  sunt  intitulate :  Contra  nesiorianos  capi' 
tuia  P.  G.  86 1  col.  85-88.  Annales  ecclf  siaslici  Editlo  princeps  Romae  1588  ad^ 
a  num  520  cap.  20.  Afirmaţia  Iul  Baroniu,  că  sciţii  au  fugit  singuri  din  Roma 
pare  mai  mult  o  încercare  tardivă  de  a  Înlătura  vina  unui  papă  roman.  Călugării- 
nu  aveau  nici  un  inleres  să  fugă  înainte  de  a  iî  se  da  un  răspuns  şi  o  satisfacţie 
în  chestiunea  lor.  Aşa  dar  se  pot  menţine  ca  verosimile  atestările  lui  Ioan  Ma*- 
xen-iu,  care  se  justifică  şi  prin  aceea  că  papa  Hormizda,  văzând  că  monahii- 
sciţi  interesează  şi  atrag  poporul  şi  chiar  pe  conducători)  acestuia,  se  temea  de 
tulburări  şi  complicaţii  ce  l-ar  fi  fost  defavorabile  şi  atunci  aleargă  la  un  aci  de 
autoritate.  Deallfel  din  toate  documentele  ce  Ie 'am  văzul  în  această  chestiune, 
reiese  limpede  că  prezenţa  călugărilor  sciţi  la  Roma  neliniştea  fără  încetare  pe 
papă.  A  se  vedea  mai  ales  scrisoarea  lui  Hormizda  către  Possessor,  citată  mai  sus.. 

In  privinţa  anaiematismelor  de  care  vorbeşte  Baroniu  noi  n’avem  nici  un 
indiciu  sigur  că  ele  ar  fi  fost  afişate  de  sciţi  când  au  fost  alungaţi  din  Roma- 
Se  poate  ca  ei  să  le  fi  compus  mai  dinainte,  ca  arma  de  apărare  şi  acum,  in-' 
dârjiţi,  să  le  afişeze. 

sericii  africane,  sperând  a-i  câştiga  pentru  cauza  lor.  Câţiva 
africani,  printre  cari  se  numărau  invătaiul  episcop  Fulgentiu 
de  Ruspe  şi  diaconul  Fulgentiu  Ferrandus  din  Cartagina 
erau  exilaţi  în  Sardinia  de  către  regele  Vandalilor  Trasa- 
mund.1 

Apropierea  de  Italia  le-a  permis  mai  uşor  legături  cu 
călugării  sciţi,  cari  se  găsiau  atunci  la  Roma.  începutul 
acestor  legături  îl  face  scrisoarea  sciţilor  adresată  exilaţilor 
din  Sardinia.2  Călugării  sciţi  spun  africanilor  exilaţi  că  au 
găsit  necesar  să  le  comunice  şi  lor  ceeace  cred  şi  susţin 
ei  cu  privire  la  întruparea  lui  Dumnezeu.  Ei  nu  cred  că 
africanii  s’ar  deosebi  în  vre-un  punct  de  credinţă.  Cea  mai 
mare  bucurie  a  lor  este  ca  şi  africanii  să  mărturisească 
dogmele  ortodoxe.  Ii  roagă  pe  aceştia  din  urmă  să  exa¬ 
mineze  expunerea  doctrinală  pe  care  Ie-o  trimite,  ca  apoi, 
unifi  în  credinţa  Sfinţilor  Părinţi  să  mulţumească  Domnului. 

Urmează  chestiunea  formulei  scite  a  cărei  susţinere  pe 
temeiu  patristic  se  bazează  de  preferinţă  pe  Sf.  Chirii  de 
Alexandria,  anatematisma  XII,  pe  care  o  citează  textual  şi 
anatematisma  III,  care  priveşte  diviziunea  substanţelor,  după 
unirea  naturilor  divină  şi  umană  în  persoana  lui  Isus  Hristos.’ 
Citează  apoi  şi  expresiunea  Sf.  Chirii :  i“5«  9&vis  roo  OsooWrou 
-=aapxM|uŞv<i  (jn  latineşte)  din  scrisoarea  acestuia  către  Şuc- 
cesus  ‘  şi  o  consideră  ortodoxă  şi  ca  neavând  nimic  contrar 
sinodului  calcedonian. 5 

Scrisoarea  sciţilor  va  aduce  adeziunea  africanilor  la 


1  După  L.  Duehesne,  op.  cit.,  pag.  61 — 6?. 

2  Scrisoarea  este  intitulată :  Domlnls  Sanctlssimis  el  cum  omni  veneralione 
nomlnendis,  Datfano,  Forfunato,  Albano,  Orontto  (diacono  în  nota  din  P.  L.)  Boetha, 
Fulgenlio,  Januario  el  caeleris  episcopis  et  in  Christl  confessio  decoratis  extgui 
Pelrus  diaconus,  Ioannes,  Leontlus,  altus  loannes  et  caeterl  fratres  in  causa  fidei 
Romam direcţi,  ep.  XVI,  la  Fulgentiu  de  Ruspe  P.  L.  tom.  65,  col.  442—451.  De 
remarcat  in  această  adresă  atributul  exigul,  care  pare  a  fi  întrebuinţat  cu  prefe¬ 
rinţă  de  sciţi.  Aşa  face  şi  loan  Maxenţiu  In  scrisoarea  sa  către  legaţi,  iar  Dio- 
nisie,  renumitul  călugăr  originar  din  Scylhia  Minor,  este  cunoscut  sub  numele  de 
Dionisie  Exig  nul. 

3  P.  L.  tom.  65  col.  442  C. 

4  P.  G.  tom.  77,  unde  se  găseşte  corespondenţa  Sf.  Chirii. 

5  In  cap.  VI  al  scrisorii  P.  L.  tom.  65,  col.  447  sg.  se  vorbeşte  de  graţie 
păcat  conlra  lui  Faust  de  Rlez,  despre  care  vom  vorbi  mal  jos. 

formula  lor.  Fulgentiu  de  Ruspe  le  răspunde,1  stăruind  asupra, 
faptului  că  Hristos,  ca  Dumnezeu,  este  unul  din  Sf.  Treime, 
la  care,  prin  întrupare,  s’a  adăogal  partea  omenească,  care 
a  suferit. 

Aceasta  nu  înseamnă  a  aplica  suferinţa  la  S.  Treime, 
cum  se  învinuia  formula  scită.  Hristos  a  suferit  în  trup  şi 
în  „eodem  homine  fuit  impossibilis  divinitas  sua“. 

Şi  Fulgentiu  Ferrandus,  menţionatul  diacon  cartaginez, 
adoptă  şi  apără  în  mod  ştiinţific  formula  călugărilor  sciţi. 
Astfel  el  zice:  Unus  de  Trinitate  Filius  dei  Christus  Jesus, 
qui  est  una  persona  tribus  personis  passus  est  secundum 
carnem. 2 

Cităm  încă  din  rândul  africanilor  pe  Facundus  Her- 
mianus,  vaşnicul  apărător  al  ceior  trei  capitole,  care  adoptă 
şi  apără,  ca  ortodoxă,  doctrina  despre  Unul  din  Sf.  Treime, 
prin  care  se  poate  susţine  maternitatea  divină  a  Sfintei 
Fecioare.  * 

Pe  bună  dreptate  se  poate  zice,  că  africanii  au  un  aport 
considerabil  în  lămurirea  formulei  scile  şi  în  menţinerea 
prestigiului  călugărilor  sciţi. 

Dacă  africanii,  despre  cari  am  vorbii,  sunt  favorabili 
călugărilor  sciţi,  vom  întâlni  unul,  cu  totul  ostil.  Acesta 
este  episcopul  Possessor,  care  tocmai  se  găsea  la  Con- 
stantinopol,  când  sciţii  îşi  căutau  dreptatea  acolo. 

Aprig  antimonofizit,  Possessor  suspecta  formula  scită 
de  monofizifism.  La  Constantinopol  el  întră  în  discuţii  cu 
monahii  sciţi  şi-i  combate  cu  argumente  din  opera  Faust 
de  Riez,  semipelagian  şi  duşman  al  acestora.  Lucrul  acesta 
îi  face  lui  Possessor  un  nume  rău  printre  sciţi.  Ioan  Ha- 
xenţiu*  îi  declară  scrierile  Iui  eretice,  căci,  deşi  spune  că 
se  bazează  pe  ceeace  a  scris  Ilarie  de  Pictaviu,  Prosper 
de  Aquitania  şi  fericitul  Augustin,  el  scrie  cu  totul  altceva 
decât  aceştia  şi  nu  mărturiseşte  că  Hristos  Fiul  lui  Dum¬ 
nezeu  celui  viu,  răstignit  în  trup  pentru  mântuirea  lumii, 
este  unul  din  Sf.  Treime. a 

1  Ep.  17,  18— ?1  în  P.  L.  tom.  65. 

2  După  L.  Duchesne  op.  cil.,  pag.  62. 

3  In:  Pru  defensione  Trjum  Ccpituiorum  P.  G.,  tom.  67. 

4  Ad.  ep.  Hormlsdae  responslo  P.  G.  Ş61  col.  106  c. 

5  Ibid.  col,  106  D.  şi  col,  107  A. 

In  scrisoarea  sa  călre  papa  Hormizda,  Possessor  des¬ 
crie,  tendenţios,  starea  de  spirit  dela  Constantin opol  unde 
el  sta,  de  nevoe,  fiind  exilat. 1  In  această  informaţie  de¬ 
sigur  că  el  vizează  pe  călugării  sciţi,  contra  cărora  va  fi 
făcut  şi  propagandă,  căci  aceştia  se  îndârjesc  contra  lui, 
lucru  ce  se  vede  din  „Responsio"  a  lui  loan  Maxentiu. 
Acesta  demască  pe  Possessor,  care  era  admirator  al  lui 
Faust  de  Riez,  semipelagian, 1  ce  nu  mărturisea  pe  Hristos 
Fiul  lui  Dumnezeu,  ca  Unul  din  nedespărţita  Sf.  Treime  şi 
era  şi  adversarul  celor  ce  mărturiseau  această  credinţă 
(adică  monahii  sciţi). 3  Dacă  Possessor  nu  adoptă  formula 
scită,  era  socotit  nestorian,  aprins  de  focul  ereziei  şi  nu  de 
cel  al  credinţii,  inducând  lumea  în  eroare  cu  învăţăturile 
sale. 4 

Amic  şi  informator  al  papei  Hormizda5  având  posibili¬ 
tatea  să  cunoască,  în  deaproape,  pe  legaţii  acestuia  la 
Constantinopol  şi  aderent  al  unei  teologii,  ce  nu  putea  ad¬ 
mite  formula  Sciţilor,  Possessor  deveni  duşman  neîmpăcat 
al  acelora  şi  fu,  continuu,  acuzat  de  erezie. 

5.  ÎMPĂRATUL  IUSTINIAN  1  ŞI  CĂLUGĂRII  SCIŢI 

Împăratul  Iustinian  ocupă  un  loc  de  frunte  în  istoria 
călugărilor  sciţi.  ‘  Dorind  unitatea  religioasă  a  imperiului 
său,  el  găsea  că  unirea  între  partizanii  celor  două  ten¬ 
dinţe  :  cea  nestorianizantă  şi  cea  monofizitizantă,  s’ar  putea 
face  printr’o  interpretare  a  hotărârilor  sinodului  dela  Cal- 
cedon  în  sensul  Sf.  Chirii  de  Alexandria, 7  adică  stăruind 
mai  mult  asupra  unirii  celor  două  firi  în  persoana  Mân¬ 
tuitorului. 

1  El  spune  papei :  arbifror  vesfram  beafifudinem  non  lalere  quantis  in  con- 
stantinopolilana  urbe  Ecclezla  insidiis  —  Thiel  op.  cil.  ep.  Il5  din  18  Iulie  52*>. 

2  P.  G.  lom.  86j.  col.  112  B. 

3  Ibid.  col.  96  D. 

*  ...suspiraf  namque  idem  Possessor  non  fidel  (ul  isle  dicil)  sed  (uî  veri- 
lalis  decel)  haeretica  calore  succensus...  qui  non  Deo,  sed  erori  dedlia  cordo 
fidelium  aemulatfone  contrisiai,  ibid. 

5  A  se  vedea  si  scrisoarea  Iul  Hormizda  călre  Possessor  P.  L.  tom.  63, 
col.  490— 491  —  despre  care  am  vorbii  mai  sus. 

6  A  se  vedea  în  această  privinjă  şl  A.  Jugie  ari.  Monofisism  in  Dictionnaire 
de  Theologie  catholique,  par  Vacani,  Mangenoi  ei  Amann. 

7  Cf.  Loofs  op.  cif.  pag,  74. 

Şi  formula  scită  oferea  posibilitatea  unei  asemenea  în¬ 
cercări.  Neuiiând  şi  nesacrificând  teologia  Sf.  Chirii,  ba, 
dincontră,  dându-i  mare  cinste,  lustinian  se  gândia  că  va 
putea  menjine,  cu  adăogirea  formulei  scite,  valoarea  hotă¬ 
rârilor  sinodului  calcedonian  cu  privire  la  unirea  celor 
două  firi  în  persoana  Domnului  nostru  lsus  Hristos. 1 2 

După  ştirile,  ce  avem,  cu  privire  Ia  atitudinea  lui  Iu- 
stinian  faţă  de  călugării  scifi,  şi  care  sunt  din  scrisori  şi 
edicte  imperiale,  se  pare  că  acesta  a  fost,  la  începui,  dacă 
nu  ostil,  în  tot  cazul  nu  tocmai  prietin  al  călugărilor,  ce 
veniseră  din  provincia  dunăreană.  Astfel  în  scrisoarea  sa 
către  papa  Hormizda,  din  29  Iunie  519 3 4  în  chestiunea  sci¬ 
ţilor  cari  trimiseră  legaţi  la  Roma,  lustinian  scrie  papei,  că 
a  auzit  că  „quosdam  nomine  monachos"  s’au  dus  la  el  şi 
menţionează  şi  numele  lor. 3 

Aceştia  vor  să  producă  turburare  în  Biserică,  deoarece 
formula  lor  nu  există  nici  în  hotărârile  celor  patru  sinoade 
ecumenice  şi  nici  în  Epistola  papei  Leon  I,  ci  e  ceva  nou.1 
lată  dar  că  lustinian  este,  până  acum,  de  acord  cu  punctul 
de  vedere  roman,  în  privinţa  formulei  scite.  Dar  în  scurt 
timp  el  îşi  va  schimba  atitudinea  şi  va  deveni  mal  favorabil 
cauzei  scite,  lucru  ce  se  şi  observă  în  scrisoarea  sa  din 
Iulie  519, 5  unde  el  ia  parte  călugărilor  sciţi.  Aci  lustinian 
spune  papei  că  şi  Vitalian  i-a  scris,  printr'un  oarecare  Paulian. 
Lucrul  acesta  era,  desigur,  de  aşteptat,  căci  puternicul  ge¬ 
neral  scit  nu-şi  putea  uita  niciodată  compatrioţii.  Putem 
bănui  chiar  că  Vitalian  a  contribuit,  în  mare  măsură,  la 
schimbarea  atifudinei  Iui  lustinian  faţă  de  călugării  sciţi. 
Intr'adevăr,  acesta  din  urmă  intervine  şi  cere,  prin  scrisoarea 
menţionată  mai  sus,  ca  să  se  facă  dreptate  „celerrimo* 
acestor  călugări  şi  să  fie  lăsaţi  să  plece  dela  Roma. 

Aceste  două  scrisori  ale  lui  lustinian  care  diferă  pro¬ 
fund,  ne  lasă  nejustificată  bănuiala  că  s’ar  putea  ca  prima  i 
să  fie  un  fals  roman,  deoarece  conţinutul  ei  exprimă,  aşa 
de  clar,  doctrina  romană  pe  care  o  patrona  papa  Hormizda, 

1  Cf.  A.  Harnak  op.  cit.  pag.  416. 

2  Thlei  op.  cit.  cp.  78. 

3  Ceeace  am  spus  mai  sus,  când  am  descris  pe  legaţii  sciţi  ia  Roma. 

4  . .  Vaniloquio  ipsorum  festinantium  novitaies  Thiel  op.  cli.  ep.  78. 

s  Thlei  op.  cit.  ep.  89  şi  P.  L.  tom.  65  col.  476. 

precum  şi  ura  contra  călugărilor  sciţi,  consideraţi  ca  tul¬ 
burători  ai  ordinei  din  Biserică.  Numai  astfel  s’ar  putea  în¬ 
lătura  contrazicerea  dintre  aceste  două  scrisori,  rămânând 
la  cea  de  a  doua,  din  Iulie  519,  ca  sigură  a  lui  lustinian 
şi  care  exprimă,  în  parte,  atitudinea  sa  până  la  urmă  în 
chestiunea  scită. 

Neprimind  nici  un  răspuns  dela  papă,  lustinian  îi  scrie 
din  nou  la  15  Octombrie  519,1  rugându-1  să  hotărască  ceeace 
trebue  primit  şi  ceeace  nu  trebue  primit  în  ce  priveşte  cre¬ 
dinţa,  căci  „quidam  asserunt  Christum  Filium  Dei  Dominum 
nostrum,  pro  nostra  salute  carne  crucifixum,  unum  de  Tri¬ 
nitate  debere  praedicare“.  lustinian  înclina,  din  ce  în  ce 
mai  mult,  către  doctrina  scită. 

In  luna  Decemvrie,  anul  519,“  papa  Hormizda  scrie 
legaţilor  săi  dela  Constantinopol,  printr’un  oarecare  Gulogiu, 
că  însuş  lustinian  i-a  scris  despre  călugării  sciţi.  Acesta  din 
urmă  continuă  a  scrie  papei  la  9  Iulie  520,’  şi  la  31  August, 
acelaş  an,'  discutând  formula  scită,  pe  care  o  adoptă,  măr¬ 
turisind  că  Isus  Hristos,  născu!  din  Fecioara  Maria,  este 
„Unus  in  Trinitate  cum  Patre  Spirituque  sancto*,  sau  mai 
simplu :  Unus  ex  Trinitate.  In  sprijinul  acestei  credinţe  citează 
şi  pe  Fer.  Augustin,  doctorul  Bisericii  romane,  căci  doar 
scria  papei  şi  prin  aceasta  putea  să-l  atragă  mai  uşor. 

In  scrisoarea  din  9  Septemvrie  520,“  găsim  pe  lustinian 
definitiv  atras  la  doctrina  cristologică  a  sciţilor.  N’a  mai 
aşteptat  răspunsul  lui  Hormizda,  pe  care  doar  de  formă  îl 
ceruse,  căci  el  era  aşa  de  puternic  şi  în  cele  bisericeşti, 
incât  papa  nu  putea  să  spere  prea  multă  atenţiune  din 
parte-i.  Deacum  înainte  cristologia  scită  va  fi  şi  a  lui  Iu- 
stinian.  Şi  când  nu  vom  mai  şti  nimic  despre  sciţi,  din 
lipsă  de  informaţiuni,  vom  vedea  pe  lustinian,  impunând 
formula  scită,  prin  edicte  de  ale  sale. 

*  Thiel  op.  cft.  ep.  99. 

2  Thîel  op.  elf-  ep.  103.  ...  de  personis  Scytharum  monachorum  Justinfanus 
vir  iUustflS  nobis  scrjpsit.' 

3  Ibid.  ep.  120. 

4  Ibid.  ep.  127. 

3  ...majestas  ejus  personam  în  Trinitate  el  ex  Trinitate  non  infîdeliler 
«redimus  (dicere)  ep.  139. 

întorşi  dela  Roma  călugării  sciţi  par  a  trece  pe  planul 
al  doilea  al  evenimentelor  ce  se  vor  fl  desfăşurat  în  jurul 
cauzei  lor,  care  isbutise,  dacă  nu  la  Roma,  cel  puţin  —  şi 
cu  mai  mult  folos  —  în  cercurile  imperiale.  La  Constanţi» 
nopol,  după  plecarea  răutăcioşilor  delegaţi  romani,  sciţii 
n’au  alţi  duşmani  decât  pe  aceiaş  achimiţi,  pe  cari  îi  vor 
reduce  la  tăcere  numai  forţa  şi  influenţa  lui  Vitalian  şi  in 
deosebi  cea  a  Iui  lustinian. 

După  publicarea  faimoasei  „Responsio"  a  lui  loan 
Maxentiu,  de  care  ne-am  ocupat  mai  sus,  nu  se  mai  găsesc, 
după  câte  ştim,  urmele  unei  acţiuni  in  care  călugării  sciţi 
să  fie  direct  angajaţi.  Poatecă  moartea  lui  Vitalian,  în  iulie 
520,  precum  şi  peripeţiile  prin  care  trecuseră  la  Roma,  le 
va  ii  luat  din  curajul  de  altădată. 

Nu  trebue  insă  să  uităm  faptul  că  puternicul  lustinian 
îşi  însuşeşte  formula  şi  doctrina  lor  cristologică.  Rămânând 
oarecum  în  umbră  stindardul  sciţilor  fu  luat,  din  motive  teo¬ 
logice  şi  politice  de  lustinian,  iscusitul  tovarăş  la  domnie  al 
împăratului  Iustin  1.  Prin  formula  scită  el  speră  să  atragă 
mai  uşor  pe  Severiani. 1 

Dela  anul  521  până  la  anul  527  nu  avem  ştiri  despre 
sciţi  şi  nici  despre  formula  lor  crestologică.  Această  lipsă 
de  informaţii  se  explică  prin  aceea,  că  chestiunea  lor  revine 
acum  numai  în  Orient  ca  o  chestiune  a  sa  proprie.  După 
răspunsul  lui  Hormizda,  în  Martie  521,  prin  care  nu  se 
aproba  formula  scită,  pentru  motivul  că  nu  trebue  adăugat 
nimic  la  cele  deja  stabilite  —  aceasta  era  teza  legaţilor  — 
Occidentalii  nu  mai  aveau  motive  de  a  se  mai  interesa  de 
formula  scită,  pe  care  o  socoteau  înlăturată  prin  scrisoarea 
hotărîlă  a  papei. 

lustinian  ajunge  împărat  în  anul  527.  In  edictul  său  din 
acest  an,3  care  fu  ca  un  fel  de  proclamaţie  către  popor,  , 
noul  împărat  menţionează  în  treacăt,  doctrina  călugărilor  sciţi  ţ 
când  zice :  oapxuiăăvcos  tco  iy&j  vi.c  tpiaSoj  Deoo  Mţou...  Tocmai 
acum  când  era  singur  şi  complect  stăpânitor  al  imperiului, 
lustinian  putea  să  întărească  printr’un  act  cu  autoritate  im¬ 
perială,  ceeace  susţinuse  încă  din  anul  520. 

1  Cf.  Victor  Tonnensls,  Chronlcon.  P.  L.  tom  6?,  sd  an.  529.  La  fel  şf  O- 
Kroger  erf.  cit.  col.  662. 

2  Codex  I,  i,  5.  Ediţia  Peni  Kroger,  Berlin  1*77. 

La  conferinţa  din  532 — 533,  în  care  Iustinian  vrea  să 
împace  ortodocşi  cu  monofiziţii  severiani,  se  face  aluzie  la 
formula  ce  fusese  altădată  a  călugărilor  soiţi.  Astfel  mono¬ 
fiziţii  zic  că  ortodocşii  mărturisesc,  că  „dominum  passum 
carne  vel  unum  eum  esse  de  sanda  Trinitate*,  dar  aceştia 
afirmă  că  aceasta  este  dreapta  credinţă.* 

Dacă  în  edictul  din  anul  527  formula  scilă  nu  este  ex¬ 
primată  clar  şi  precis,  în  cel  din  15  Martie  533,  Iustinian 
o  sancţionează  ca  obligatorie  pentru  ceice  mărturisesc  cre¬ 
dinţa  ortodoxă.  In  acest  edict  formula  călugărilor  sciţi  este 
pusă  in  acord  cu  întreaga  învăţătură  trinitară  şi  cristologică. 
Sf.  Treime  rămâne  Sf.  Treime  chiar  dacă  Unul  din  Ea  s’a 
întrupat  şi  a  suferit  în  trup,  dar  nu  în  esenţa  sa  divină. 

Intre  timp,  călugării  achimiti  trimiseră  delegaţi  la 
Roma,  ca  să  raporteze  despre  felul  cum  se  purcede  în 
Orient,  în  chestiunile  religioase.  2  Dar  acolo  nu  mai  era 
papă  Hormizda,  ci  loan  al  U-lea,  care  va  purceda  fată  de 
formula  scită,  după  placul  lui  Iustinian. 

Auzind  de  delegaţia  achimită  aceasta  trimite  şi  el  la 
Roma  pe  Ipatie  de  Efes  şi  Demetrius  de  Filipi,  ca  să  pro- 
testeze  contra  achimitilor  şi  ca  să  ceară,  în  acelaş  timp, 
papei  loan  II  să  recunoască  învăţătura,  că  Unul  din  Sf. 
Treime  a  suferit  în  trup.  Această  învăţătură  se  poate  opune 
lui  Nestorie,  crede  împăratul.  Papa  trebuia  să-i  comunice 
părerea  sa." 

O  scrisoare,  cu  acelaş  continui,  era  adresată  de  îm¬ 
părat  şi  Patriarhului  Epifanie  al  Constantinopolului. 4 

Delegaţia  lui  Iustinian  isbuti  să  convingă  pe  loan  II 
să  adopte  învăţătura  şi  formula  cristologică  a  călugărilor 


*  Codex  I,  I,  6  (De  sancta  Trinitate  I,  1)  şi  Mansi  VIII  coL  975 — -977. 

2  Cf.  Liberatus,  Broeviarum  cap.  20  P.  L.  tom  68.  Col.  1036  C.  Llberatus 
spune  că  achimitfi  negau  că  Sf.  Fecioară  Maria  este  Născătoare  de  Dumnezeu 
Şi  că  Hristos  este  linul  din  Sf.  Treime,  ceeace  tocmai  legiferează  Iustinian.  A 
se  vedea  şi  Liber  Pontificalis.  ed.  L.  Duchesne,  voi,  I.  Paris,  1*92  pag.  285. 

8  Codex,  1,1  8;  Mansi  VIII,  col.  795—796.  A  se  vedea  şl  E,  Amann  art. 
J6an  II  în  Dlct.  de  Theologte  catholique.  Despre  scrisoarea  lui  Iustinian  în  această 
chestiune  vorbeşte  şi  papa  loan  II,  In  scrisoarea  sa  către  senatorii  şi  bărba|ii 

ai  Romei,  cf.  E.  Schwartz  op.  cit.  col.  206. 

*  Din  26  Martie  533  Codex  i,  I,  6. 

scifi  şi  să  excomunice  pe  călugării  achimiţi, 1  pe  care  papa 
îi  considera  ca  un  fel  de  nestorieni. 3 

6.  1NCHEERE 

Idealul  unionist  al  lui  Iustinian  se  realiză  măcar  în  che¬ 
stiunea  scită,  când  şi  Occidentul,  aşa  de  îndârjit  in  timpul 
lui  Hormizda,  recunoştea  formula  că  Unul  din  Sf.  Treime  a 
suferit  în  trup. 

Impusă  de  împărat  la  tot  imperiul  doctrina  aceasta  va 
triumfa  definitiv  la  Sinodul  al  V-lea  ecumenic,  care  va  ana- 
tematiza  pe  oricine  nu  va  recunoaşte  şi  mărturisi  “v 
suca'JpojjXEvov  crapxt  Kdpiov  ’lrjaoOv  Xptatdv  sivat,  fte&v  aXijdcvov  xaî  x6ptov 
rfjf  xai  3V a  njs  vpidcSoq.3 

Sinodul  trulan  (692)  va  condamna  învăţătura  teopashită. 
Dar  această  condamnare  nu  atinge  formula  scită,  ci  adaosul 
lui  Petru  Onafeos,  la  Sfinte  Dumnezeule,  care  afirmă  că 
Dumnezeu  a  suferii  în  însăş  esenţa  sa  divină.  In  formula 
scită  se  înţelege  însă  că  Unul  din  Sf.  Treime,  Domnul  no¬ 
stru  Isus  Hristos,  întrupându-se  a  suferit  numai  în  trup,  iar 
această  suferinţă  s’a  răsfrânt  şi  asupra  persoanei  Sale,  în 
virtutea  comunicării  idiomelor.  Deci  Isus  Hristos  nu  este 
passibilis  decât  în  conditiunea  sa  de  întrupat  şi  nu  în  con¬ 
cretul  naturii  sale  divine.  Acesta  este  sensul  formulei  scite, 
care  nu  poate  fi  acuzată  de  teopashism, 4  ceeace  n’a  făcut 
nici  papa  Hormizda,  care  n’a  adoptat-o  numai  din  motivul 
că  părea  o  inovaţie  fa(ă  de  cele  deja  stabilite,  în  ce  pri¬ 
veşte  cristologia. 

Bănuiţi  mereu  de  monofiziiism,  călugării  scifi  se  apărau 
mai  ales  prin  pana  confratelui  lor  loan  Maxentiu,  care  de¬ 
clară  că  există  două  naturi,  după  unirea  cuvântului  cu 
trupul:  ex  quibus  et  in  quibus  subsistit  una  el  singularis 
Christi  persona."  Străine  apoi  foarte  mult  asupra  alipirii 

1  Cf.  Scrisoarea  răspuns  a  pape?  Ioan  II  către  împăratul  Iustinian  din  24 
Martie  an.  534.  jaffe  op.  cit.  884.  Codex  I,  I,  8.  P.  L.  68  col.  17-20  Mansi  VIII 
col.  979.  E.  Schwartz  op.  elf .  col.  206.  De  ea  menţionează  şi  Procopiu  de  Ce- 
sareea  în  De  beilo  Gotnico,  cartea  I.  cap.  3,  pog.  17.  Ediţia  de  Bonn. 

2  Cf,  Liberatus  op.  cit.  col.  1036  C. 

8  Mansi  IX,  col.  384.  Facundus  de  Hermiana  op.  cil.  P.  L.  iom.  67,  col.  56; 
B.  spune  că  sinodul  din  anul  553,  al  V-lea  ecumenic,  a  confirmat  că  Unul  din 
Sf.  Treime  a  suferit  în  trup. 

*  Waicb.  op.  cit.,  pag.  352—3  consideră  disputa  feopashiiă  mai  mult  o 
logomahle. 

*  I.ibellus  contra  Acephaios  P.  G.  86 S  col.  113  A. 

confraţilor  săi  de  hotărîrile  sinodului  calcedonian  şi  de  teo¬ 
logia  Sf.  Chirii  de  Alexandria. 

Prin  aceasta,  călugării  sciţi  par  a  influenta  mult  în 
orientarea  politicii  religioase  a  lui  lustinian  I,  în  sensul 
apropierii  monofi{ilor,  prin  teologia  Sf.  Chirii  de  Alexandria 
şi  păsirarea  hotărârilor  sinodului  dela  Calceddn.  Lucrul 
acesta  este  baza  politicei  religioase  a  împăratului  lustinian  1 
şi  este  o  cinste  pentru  aceşti  călugări  din  îndepărtata 
Scythia  Minor,  că  au  însemnat  ceva  în  timpul  aprigelor 
lupte  dintre  monofiziţi  şi  ortodocşi,  a  căror  apropiere  o 
urmărea  politica  bisericească  imperială. 

Nu  putem  şti  unde  s’au  format  aceşti  luminaţi  călugări, 
originari  din  Scythia  Minor,  Dobrogea  noastră.  Neapărat 
că  ei  vor  fi  cutreerat  toate  centrele  culturale  creştine  ale 
vremii,  mai  ales  că  provincia  lor  era  în  frecvente  legături 
cu  restul  imperiului.  Vor  fi  învăţat  multe  şi  la  Constantinopol, 
în  jurul  palatului  imperial,  care  devenise  un  fel  de  cenaclu 
literar,  unde  se  discutau  cele  mai  subtile  probleme  teologice. 
Aici  vor  fi  luat  contact  şi  cu  filosofia  aristotelică,  pe  care 
o  cultiva,  acum,  Leontiu  de  Bizanţ,  teologul  curţii  lui 
lustinian.  Iar  dacă  Leontiu  scitul  s’ar  identifica  cu  Leontiu 
de  Bizanţ,  primul  scolastic,  cum  l-a  caracterizat  A.  Harnack,' 
ar  creşte,  nemăsurat,  prestigiul  provinciei  noastre  dela  mare. 

încercând  să  schiţăm  istoria  Călugărilor  Şefii  şi  a  for¬ 
mulei  lor  teologice,  am  văzut  marele  răsunet  ce  a  avut 
acţiunea  lor  în  Biserică.  Formula  lor  interesează  cercurile 
bisericeşti  ale  vremii;  ierarhi  şi  teologi  cu  vază  se  pre¬ 
ocupă  de  ea  şi  o  recunosc  ca  ortodoxă,  iar  împăratul  lu¬ 
stinian,  aprobând-o  şi  impunând-o  cu  puterea  sa  imperială, 
crede  că  găseşte  în  ea  un  prilej  de  apropiere  a  monofiziţilor. 
Tot  odată  el  are  cea  mai  fericită  ocazie  de  înjosire  a  pa¬ 
palităţii:  Hormizda  nu  aprobă  formula  scită,  dar  lustinian 
o  aprobă  şi  isbuteşte  ca  să  facă  şi  pe  papa  Ioan  II  s’o 
recunoască  drept  ortodoxă,  punându-I  astfel  în  contradicţie 
cu  un  papă  precedent.  Preotul  vasile  oh.  sibiescu 


1  Op.  cit.  pag.  404. 

2  Şi  totuşi  romano-estolidi  susţin  identitatea  absolută  de  vederi  a  papilor. 

De  IOSIF  E.  NAGH1U 

Protestantismul  s’a  născut  ca  o  tendinţă  de  eliberare 
a  spiritului  uman  de  sub  tutela  dogmatică  a  Romei,  dar 
avea  în  sine  şi  un  germene  de  „anarhie”.  Îndată  ce  a  ajuns 
independent,  a  proclamat  tradiţia  ca  inutilă,  a  înscris  în 
istorie  critica  biblică  şi  a  proclamat  relativitatea  dogmei. 
In  critica  ei  a  mers  însă  atât  de  departe,  încât  nu  mai  avea 
nici  un  criteriu  şi  nici  o  carte  „autentică"  pe  care  să-şi 
bazeze  doctrina.  Curentul  liberal  al  teologiei  protestante, 
născut  din  avântul  spre  libertatea  gândirii,  a  început  să 
falimenteze.  Dupăce  au  distrus  totul,  trebuia  să-şi  constru¬ 
iască  ceva;  şi  marii  pontifi  ai  erudiţiei  teologice,  au  început 
atunci  opera  constructivă.  Pentru  ei  biserică  era  mintea  lor, 
iar  canoane  erau  propriile  lor  trăiri  religioase  şi  propriile 
preocupări  ştiinţifice.  Fiindcă  trăirile  religioase  ale  unui 
protestant  oare  care  diferă  de  ale  altuia  —  şi  exegeza  foarte 
personală  a  creştinismului  diferă  mult.  Al  doilea  factor  care 
contribue  la  diversificarea  cugetării  teologice  protestante  e 
varietatea  preocupărilor  şi  a  teoreticianilor  în  jurul  cărora 
se  grupează. 

Teologia  protestantă  continporană  are  următoarele  patru 
directive  mai  importante:  1.  critică  liberală,  2.  neokantian' 
ritschliană  3.  psihologică,  4.  a  istoriei  religiilor  sau  a  ştiinţei 
religiei. 

1.  Curentul  critic  liberal  stă  sub  influenţa  Iui  Schleier- 
macher.  Principala  preocupare  i-o  formează  critica  biblică. 
In  general  însă,  admite  concepţia  humanislă  idealistă  a 
religiei,  cu  excepţia  revelaţiei  şi  a  dogmei  cristologice.  Re¬ 
velaţia  o  sacrifică  pentru  puterea  de  pătrundere  a  raţiunei 
umane.  Crede  că  raţiunea  e  superioară  descoperirii.  Chiar 
dacă  vreunul  face  concesia  de-a  admite  revelaţia,  o  trece 
prin  filiera  raţiunii  sale.  In  Hristos  vede  întruparea  raţiunii 


206 


REVISTA  TEOLOGICA 


pure  (nu  a  celei  divine),  iar  Sf.  Duh  îl  considera  ca  o  forţă 
-spirituală. 

2.  Curentul  neokaniian-ritschilian  (numit  aşa  după  fon¬ 
datorul  lui,  Albercht  Ritschl)  pleacă  dela  filosofla  kantiană, 
împreună  cu  filosoful  dela  Konisberg,  constată  că  raţiunea 
umană  nu  poate  ajunge  la  cunoaşterea  lumii  transcedentale, 
pe  care  însă,  raţiunea  sa  o  postulează  ca  logic  necesară. 
Lumea  transcedentală  nu  e  nici  imaginabilă,  căci  imagi¬ 
nând-o  îi  atribuim  proprietăţi  din  lumea  fenomenală.  Sin¬ 
gurul  element  cu  ajutorul  căruia  putem  ajunge  la  acest 
transcendent  e  credinţa,  care  se  obiectivează  în  faptele 
morale.  Chiar  creştinismul  îl  face  dependent  de  morală. 

3.  Curentul  psihologist  e  reprezentat  mai  ales  prin  Rudolf 
Otto  şi  Friderich  Heiler.  Preocuparea  principală  o  tormează 
cunoaşterea  psihologiei  religioase.  Pleacă  dela  ideia  de 
Dumnezeu,  pe  care  o  consideră  ca  înăsculă.  Prin  contem¬ 
plarea  Divinităţii  se  poate  ajunge  la  o  mistică  unire  cu  ea. 
E  cea  mai  mistică  dintre  toate  directivele  protestante.  îşi 
are  originea  în  clasicul  misticism  al  lui  Bohme.  E  combătui 
acest  curent  de  celelalte  nuanţe  de  protestanţi,  cu  urmă¬ 
torul  argument:  omul  şi  Dumnezeu  sunt  două  entităti  onto¬ 
logice  absolut  dinstincte.  Mistica  prin  faptul  că  vrea  să 
rupă  această  barieră  şi  să  facă  pe  om  să  se  înalte  la 
Dumnezeu  şi  pe  Dumnezeu  să  se  coboare  la  om,  negli¬ 
jează,  după  critici,  că  absolutul  nu  poate  colabora  cu 
relativul. 

4.  Curentul  istoriei  religiilor  sau  al  ştiinţei  religiei,  are 
ca  punct  central  concepţia  istorică  (precum  adineori  aveam 
concepţia  psihologică).  Istoria  e  marea  creatoare  de  valori. 
In  aceste  valori,  omul  trăeşle  comunitatea  cu  Dumnezeu. 
Şi  curentul  acesta  admite  misticismul,  dar  în  proporţii  mult 
mai  reduse. 

In  general,  în  teologia  protestantă  contimporană  se 
înregistrează  o  criză.  După  părerea  aproape  unanimă  a 
teologilor  protestanţi,  această  criză  se  datoreşte  reflecţiei 
pe  plan  religios,  a  principalelor  curente  ale  gândirii  filo¬ 
sofice  şi  ştiinţifice  contimporane  şi  faptului,  că  teologii 
voind  să  fie  la  acelaş  nivel  cu  mentalitatea  contimporană, 
au  încercat  să  lase  larg  deschise  geamurile  doctrinei  lor, 
spre  a  intra  „spiritul  vremii".  Acesie  curente  sunt  —  1. 

raţionalismul  cartezian  (pe  care  unii  urmaşi  în  teologie  l-au 
formulat  în  identitatea  —  suflet-raţiune),  2.  imanentismul 
(părerea  că  lumea  e  condusă  de  cauze  imanente,  nu  trans- 
cedenie,  3.  humanismul  sau  mai  bine  zis  antropocentrismul, 
4.  empirismul  ştiinţelor  naturale,  5.  relativismul  istoric 
(părerea  că  istoria  e  determinată  numai  de  cauze  imanente 
ei  şi  aproape  exclusiv  de  cauze  materiale). 

Problema  crizei  din  teologia  protestantă  preocupă  în 
primul  rând  pe  teologii  protestanţi.  Dupăce  o  constată  şi 
îi  găsesc  originea,  încearcă  şi  soluţionarea  ei.  Printre  în¬ 
cercările  de  soluţionare  e  şi  teologia  dialectă.  Intemeetorul 
acestui  curent  e  Karl  Barlh. 

Karl  Barth  s’a  născut  la  1886  în  Basel.  A  studiat  la 
celebrele  facultăţi  de  teologie  protestantă  din  Berna,  Berlin, 
Tubingen  şi  Marburg.  După  terminarea  studiilor  universi¬ 
tare,  In  1909  fu  numit  pastor-supleant  în  „Roma  Calvinis- 
mului*  (Geneva).  După  2  ani,  ajunge  pastor  al  comunităţii 
din  Safenwil.  Operele  publicate  în  acest  period  îl  fac  ce¬ 
lebru.  In  1921  ajunge  profesor  onorar  la  Oottingen,  iar  mai 
târziu  profesor  ordinar  la  Facultatea  Teologică  a  Universi¬ 
tăţii  din  Munsterberg  şi  apoi  al  celei  din  Bonn.  Azi  nu  mai 
e  cetăţean  german.  A  fost  expatriat  de  noul  regim  din  Ger¬ 
mania.  Noul  regim  cerea  fiecărui  funcţionar  de  stat,  să 
depună  următorul  jurământ  —  „jur  să  fiu  credincios  şi 
ascultător  faţă  de  Fuhrerul  Imperiului  şi  al  poporului  german, 
de  a  observa  legile  şi  de  a-mi  împlini  conştiincios  datoria 
profesională.  Aşa  să-mi  ajute  Dumnezeu".  —  Karl  Barih  a 
adăugat  după  cuvântul  „să  fiu  ascultător"  —  fraza  —  „în 
măsura  în  care  voiu  puiea  lua  răspunderea,  în  calitatea 
mea  de  creştin  evanghelic".  —  Imediat  a  fost  destituit  şi 
în  locul  lui  s’a  numit  I.  W.  S.  Schmidf.  Consiliul  profesorat 
n’a  aprobat  numirea.  Studenţii  au  protestat  refuzând  să  au¬ 
dieze  pe  I.  W.  S.  Schmidf.  A  protesiaişi  Secretariatul  European 
al  Federaţiei  bisericilor.  Asociaţia  confesională  a  bisericii 
evanghelice  germane  n’a  protestat.  Era  de  părerea  că  jură¬ 
mântul  prin  faptul  că  are  în  text  cuvâniui  „Dumnezeu"  — 
exclude  orce  opoziţie  faţă  de  creştinism. 

Pe  Barih  încă  l-au  apărat  câteva  reviste  (Reformierie 
Kirchenzeifung,  Die  junge  Kirche,  eic.)  dar  au  fosi  con- 
damnaie.  Ei  însuşi  a  scris  rectorului  Universităţii  din  Bonn, 

cS  dacă  biserica  are  încredere  în  textul  jurământului  e 
dispus  să-l  semneze.  Până  azi  nu  s’a  revenit  încă.  In  pre¬ 
zent  Karl  Barth  e  cetăţean  elveţian. 

După  scurta  schiţare  a  vieţii,  să  încercăm  a  face  o 
privire  generală  şi  asupra  operelor  lui.  Ca  pastor,  publică 
în  1917,  împreună  cu  Thurneysen,  un  volum  de  predici  — 
„Suchet  Oott,  so  werdet  ihr  leben".  —  In  1919  publică 
o  operă  exegetico-doctrinară  —  „Der  Romerbrief".  —  In 
această  operă  studiază  şi  gândirea  dialectică  a  Apostolului 
Pavel  (în  afară  de  comentarea  Epistolei  către  Romani). 
Aceasta  e  una  dintre  operele  de  căpetenie  ale  lui  Barth.  In 
1925  publică  —  „Das  Wort  Gottes  und  die  Theologie"  şi 
„Die  Auferstehung  der  Toten“,  iar  în  colaborare  cu  Thur¬ 
neysen  volumul  de  predici  întitulat  —  „Komm,  Schopfer 
Geist“.  —  In  1927  apare  primul  volum  al  Dogmaticei  sale 
(până  azi  au  apărut  3)  întitulat  —  „Die  Lehre  von  Wort 
Gottes.  Prolegomena  zur  Christlichen  Dogmatik". 

Ideile  lui  Barth  au  creiat  un  adevărat  curent  teologic. 
Despre  sistemul  lui  s'a  scris  o  întreagă  iiteratură.  Sistemul 
lui  a  fost  adoptat  de  o  mulţime  de  personalităţi.  Principalii 
„barthişti"  sunt  Eduard  Thurneysen,  Emil  Brunner  şi  Fric- 
derich  Gogarten. 

Eduard  Thurneysen  s’a  născut  fot  în  1886  şi  tot  Ia 
Basel.  Ca  şi  Barth,  după  terminarea  studiilor  universitare 
e  numit  pastor.  Spre  deosebire  de  Barth  însă  n’a  fost  chemat 
la  universitate.  El  e  „practician"  al  teologiei  dialectice  (e 
pastor  la  Miinster).  A  scris  despre  Dostojewski  şi  despre 
Ch.  Blumhardt.  Opera  principală,  cu  care  a  urcat  „Gradus 
ad  Parnassum"  e  „Das  Wort  Gottes  und  die  Kirche". 

A  treia  personalitate  importantă  a  teologiei  dialectice 
e  Emil  Brunner.  S’a  născut  Ia  1889,  în  Winterfhur.  A  fost 
mai  întâi  profesor  secundar  în  Anglia,  apoi  pastor  în  Ob- 
staiden.  In  1922  ajunge  privat  docent  la  Ziirich,  iar  din  1924, 
e  titularul  catedrei  de  teologie  sistematică  şi  practică  dela 
aceeaşi  Universitate.  Dintre  operele  mai  importante  cităm : 
Das  Simbolische  der  Religiosen  Erkennfnis  1914,  Erlebnis, 
Erkenntnis  und  Glaube  1921,  Die  Grenzen  der  Humanită- 
1922,  Die  Mystik  und  das  Wort,  Philosophie  und  Offen- 
barung  1925,  Reformation  und  Romantik  1925,  Religions- 
philosophie  Evanghelischer  Theologie,  1926. 

Ca  al  patrulea  stâlp  al  teologiei  dialectice  citez  pe 
Friederich  Gogarten.  S’a  născut  la  Dortmund,  în  1887.  Ca 
<o)i  ceilalfi,  după  terminarea  studiilor  universitare  ajunge 
pastor.  Păstoreşte  la  Bremen,  Stelzendorf  şi  Dondorf.  In 
1927  e  numii  docent  la  catedra  de  teologie  sistematică  a 
Universităţii  din  Jena  (iar  azi  e  profesor  titular  la  aceeaş 
Universitate). 

Dintre  operele  mai  importante  amintesc :  Die  Religiose 
Entscheidung  1924,  Von  Glauben  und  Offenbarung  1923, 
lllusionen  1926,  Ich  glaube  an  den  Dreieinigen  Gott  1926, 
Teologische  Tradition  und  Theologische  Arbeit  1927,  etc. 
A  tradus  în  limba  germană  (însoţind  şi  cu  comentarii)  opera 
—  „De  servo  arbitrio"  —  alui  Lulher. 

Periodicul  teologiei  dialectice  e  „Zwischen  den  Zeiten“. 
Apare  din  1912.  Are  printre  colaboratori,  în  afară  de  Karl 
Barth,  pe  Georg  Merz,  Chr.  Kaiser,  Rudolf  Bultmann, 
Heinrich  Barth,  etc. 

II 

Vom  încerca  să  schiţăm  în  linii  mari,  problemele  esen¬ 
ţiale  ale  teologiei  dialectice  precum  şi  raporturile  ei  cu 
protestantismul  în  sânul  căruia  s’a  născut  (cu  protestantismul 
ortodox  în  special  de  nuanţă  calvină)  şi  vom  încerca  apoi 
să  judecăm  unele  teze  şi  din  punct  de  vedere  ortodox. 
s  Teologia  dialectică,  încearcă  să  alcătuiască  un  „sistem 
5  teologic"  asemănător  sistemelor  filosofice.  Autorii  teologiei 
ţ  dialectice  (ca  şi  ai  multor  „sisteme  filosofice")  sunt  tot 
‘  germani,  deci  obişnuiţi  să  gândească  în  sistem.  Cum  însă 
:  sistemul  teologiei  dialectice  vrea  să  fie  ştiinţific,  prima  în- 
;  trebare  logic  necesară  e  următoarea :  care  e  obiectul  teo- 
'  logiei?  E  necesar  să-şi  pună  această  întrebare,  fiindcă 
;  obiectul  şi  delimitarea  lui  sunt  absolut  necesare  pentru  con- 
î  structia  sistemului.  Răspunsul  la  această  primă  întrebare  e 
;  negativ.  Obiectul  teologiei  nu  se  poale  delimita,  aşa  cum 
f  delimităm  obiectul  unei  ştiinţe  pozitive.  Nu  e  ceva  stabil  şi 
cognoscibil  (in  sensul  kantian),  ci  e  ceva  mobil,  ceva  in 
I  devenire,1  ce  se  descoperă  rând  pe  rând,  dar  niciodată  în 
?  mod  definitiv.  Obiectul  teologiei  ar  fi  revelaţia  divină,  dar 
:  nu  revelaţia  în  sine  ca  act  istoric,  ci  cu  totul  altceva. 

I  -  - 

1  Thuroeysen  —  Das  Wort  Goffes  und  die  Kirche,  pag.  212. 

Faptul  că  prin  revelaţie  se  dovedeşte  c3  Dumnezeu  nu 
•e  absolutul  .pătruns  de  sine  însuşi*,  ci  se  descopere  oa¬ 
menilor.  Fără  această  descoperire  n’ar  exista  teologia  (şi 
natural  nici  religia).  Descoperirea  în  forma  cea  mai  com¬ 
pletă  o  găsim  în  Biblie.  După  Barth,  Biblia  nu  conţine  numai 
cuvântul  lui  Dumnezeu,  ci  în  ea  însuşi  Dumnezeu  e  care 
vorbeşte  omenirii.  Plecănd  dela  această  premisă,  se  exclude 
critica  biblică.  însuşi  barthianismul  s’a  născut  din  tendinţa 
de  a  elimina  importanţa  prea  mare  pe  care  o  atribuiau 
protestanţii  factorului  uman  în  religie  şi  de-a  restabili  teo- 
craţia  religioasă.  Ca  să  satisfacă  această  dorinţă,  face  deo¬ 
sebire  între  faptul  istoric  şi  cel  metaistoric,  între  Isus  cel 
răstignit  şi  Isus  cel  revelat.  Pe  Isus  îl  plasează  deasupra 
istoriei  şi  nu  în  istorie.  Această  teorie  interesantă  e  în  con¬ 
tradicţie  cu  dogma  cristologică. 

In  afară  de  Sf.  Scriptură,  teologia  mai  are  doi  com¬ 
ponenţi:  Biserica  şi  credinţa.  In  această  analiză  a  obiec¬ 
tului  teologiei  pune  credinţa  Ia  urmă,  dar  îi  dă  cea  mai 
mare  importanţă.  Teologia  o  bazează  pe  revelaţie,  iar  Ia 
revelaţie  nu  se  poate  ajunge  decât  prin  credinţă-  Ştiinţa 
teologică  o  împarte  în  4  discipline  —  1.  Exegeza,  bazată 
în  primul  rând  pe  interpretarea  filologică  şi  cât  mai  literară 
a  textului.  Prin  această  regulă  barthianismul  pare  a  se 
contrazice.  El  s’a  născut  din  interpretări  subtile  şi  cere  in¬ 
terpretări  literare.  2.  Critica  biblică  o  supune  ideii  că 
Scriptura  e  revelată.  Nu-i  acordă  libertate  multă,  fiindcă  a 
abuzat  înainte  de  libertate,  ciuntind  Biblia  şi  formulând, 
atâtea  şi  atâtea  teorii  negative  despre  ea.  3.  Dogmatica 
al  cărei  obiect  e  explicarea  revelaţiei.  Spre  a  ajunge  Ia  expli¬ 
care,  dogmatistul  trebue  să  ţină  seamă  de  părerile  spiritelor 
mari  din  trecutul  creştinismului.  Această  indicaţie  pentru 
teologia  sistematică  înseamnă  că  protestantismul  începe  să 
se  convingă  de  faptul,  că  interpretarea  individualistă,  cu 
tendinţă  de  originalitate,  poate  fi  interesantă,  dar  nu  e 
admisibilă  şi  nu  e  nici  logic  să  fie  metodă  teologică. 
4.  Omiletica  e  cea  mai  importantă  disciplină  a  teologiei 
practice.  Ea  studiază  felul  cum  irebue  să  vorbească  un  pre¬ 
dicator,  ce  anume  să  spună  şi  mai  ales  ce  izvoare  să  utili¬ 
zeze.  Dupăcum  am  văzul  din  biografii,  toţi  fondatorii  teo¬ 
logiei  dialectice  au  fost  un  timp  oarecare  şi  pastori.  In 

acest  timp  s’au  convins  de  importanta  predicei.  Peste  tot 
în  protestantism  predica  e  foarte  apreciată  şi  nu  fără  dreptate. 
Ea  e  şi  elementul  esenţial  al  misionarismului.  Misionarismul 
îl  consideră  calea  prin  care  Sf.  Duh  pregăteşte  în  inimile 
oamenilor  sălaşul  harului. 

Privită  din  punct  de  vedere  eshatologie,  teologia  dia¬ 
lectică  marchează  un  progres  fată  de  celelalte  doctrine 
protestante.  E  un  progres  însuşi  faptul  că  se  poate  vorbi 
despre  o  eshatologie  în  cadrul  protestantismului.  Pe  când 
alte  doctrine  protestante  considerau  eshafologia  ca  o  mi¬ 
tologia  cu  valoare  istorică  pentru  epocele  trecute,  teologia 
dialectică  o  consideră  o  trăsătură  caracteristică  permanentă 
creştinismului,  căci  în  mod  logic  ne  puiem  pune  întrebarea. 
— •  Dacă  revelaţia  decurge  din  absolut,  nu  cumva  duce  spre 
absolut?  Credinciosul  îşi  ajunge  scopul  în  lumea  aceasta, 
sau  numai  în  transcedent?  Teologia  dialectică,  spre  deose¬ 
bire  de  alte  doctrine  protestante,  constată  că  chiar  şi  prin 
revelare  perspectiva  Absolutului  n’a  ajuns  încă  transparentă. 
Susţine  că  orice  cunoaştere  teologică  e  indirectă.  Ne  în¬ 
drumă  numai  spre  ceva  deosebit  de  gândirea  umană  şi 
eshatologie,  căci  depinde  de  speranţă  şi  de  credinţă. 

Încadrată  în  evoluţia  spiritului,  teologia  dialectică  e 
influenţată  de  filosotia  dialectică  aiui  Hegel.  In  filosofia 
hegeliană,  dialectica  e  metoda  prin  care  raţiunea  umană 
ajunge  să  domnească  peste  realitatea  iraţională.  Tehnica 
metodei  dialectice,  constă  în  a  armoniza  contrariile.  Fată 
de  un  fapt  dat  —  teza  —  avem  contrarul  antiteza  —  şi 
din  unirea  lor  rezultă  sinteza.  De  exemplu  avem  teza: 
existenţă,  şi  antiteza :  inexistenţă.  Nu  se  exclud,  ci  formează 
ei  treilea  termen,  sinteza,  care  e  noţiunea  de  —  devenire. 
Pe  această  metodă  se  bazează  materialismul  istoric  alui  Mar:,. 
Metoda  dialectică  a  teologiei  e  tot  o  influenţă  hegeliană. 
Ea  constă  însă  în  prevederea  faptului  că  revelaţia  nu  e 
un  adevăr  demonstrabil,  căci  baza  ei  e  tot  în  ea  însăşi. 
Logosul  lui  Dumnezeu  despre  el  însuşi,  e  ceva  cu  totul  diferit 
de  raţiunea  umană  şi  chiar  contrazice  legile  acestea.  Omul  vor¬ 
beşte  despre  subiectul  acestei  revelaţii,  dar  o  judecă  cu  toiul 
după  alte  elemente.  Vorbind  în  spirit  kan-tian,  omul  —  care 
trăeşle  în  lumea  fenomenală  —  vorbeşte  în  limbaj  fenomenal  şi 
pe  baza  lucrurilor  din  lumea  fenomenală,  despre  lumea  nume- 

nală.  Omul  prin  aceste  opintiri  ale  intelegenţei  lui  nu  ajunge 
să  cunoască  transcedentul.  II  cunoaşte  numai  cu  ajutorul  dia¬ 
logului  dintre  el  şi  Dumnezeu.  Acest  dialog  e  obiectivarea 
revelaţiei.  (De  aci  şi  numirea  de  teologie  dialectică).  Ca  să 
arătăm  în  spirit  hegelian  felul  cum  concepe  Barth  procesul 
dialectic  al  religiei  putem  scrie  —  teza  —  Dumnezeu, 
antiteza  —  om,  sinteza  —  revelaţia=religie=teologie.  Intre 
termenii  procesului  dialectic,  coboară  prea  jos  pe  om.  11 
identifică  cu  păcatul.  Măreşte  pedepsele  pe  cari  le  dă  Dum¬ 
nezeu  oamenilor  şi  nu  relevă  sentimentul  nobil  el  omului. 
Nu  relevă  nici  pe  Maica  Domnului.  Fapiul  că  Dumnezeu 
s’a  încărnat  şi  cere  ca  şi  omul  să  se  îndumnezeească,  con¬ 
trazice  această  teorie  barthiană.  Teologia  dialectică  dispre- 
ţueşie  cu  totul  pe  om  şi  scoate  în  relief  numai  un  Dum¬ 
nezeu  despot  şi  crud.  Stabilind  acest  raport  se  poate  foarte 
uşor  ajunge  la  concluzia  că  creştinismul  e  religia  fricei, 
ceeace  e  cu  totul  strein  creştinismului  (care  e  religia 
iubirii). 

Neadmiţând  posibilitatea  ascensiunei  omului  spre  Dum¬ 
nezeu,  nu  admite  nici  sf.  taine.  Crede  că  ele  înseamnă  a 
pune  pe  acelaş  plan  divinul  cu  umanul,  a  stabili  continuitate 
acolo  unde  Divinitatea  a  stabilii  discrepanţa  peste  care  nu 
se  poate  trece. 

Nu  admite  prezenţa  mistică  alui  Hristos  în  Sf.  Taine. 
Numai  prin  Sf.  Duh  se  poate  ajunge  la  mântuire.  Doctrina 
despre  a  treia  persoană  dumnezeească,  a  reprezentanţilor 
teologiei  dialectice,  privită  dtn  punct  de  vedere  ortodox, 
apare  heterodoxă.  In  capitolul  despre  Sf.  Treime  din  „Dog¬ 
matica"  Iui  Kar!  Barth,  spune  principiar  că  admite  crezul 
trinitar  al  Catechismului  de  Heidelberg,  al  mărturisirii  de 
credinţă  alui  Helvet  şi  a  „Instituţiilor  lui  Calvin"  (în  toate 
aceste  „crezuri"  protestante  se  admite  teza  ortodoxă  despre 
Sf.  Treime). 

In  alte  capitole,  vorbind  despre  har,  ajunge  să  dentifice 
pe  Sf.  Duh  cu  harul  divin.  11  crede  mijlocul  princare  putem 
ajunge  la  mântuire. 

Privit  în  general,  barthianismui  apare  în  istoria  doctri¬ 
nelor  protestante  ca  o  încercare  de  a  combate  extrema  ra- 
ţionalisfă  şi  pentru  a  combate  antropocentrismul  care  începea 

să  fie  tot  mai  pronunţat.  Din  aceeaş  tendinţă  a  apărui  în* 
protestantism  şi  metoda  exegetică  „Formgeschichte". 1 

Noua  metodă  consistă  în  descoperiri  în  trecut,  că  e 
vorba  de-a  restitui  un  „stil*  şi  a-1  explica.2  Din  inspiraţie 
fac  dogma  esenţială.  Referitor  la  revenirea  la  tradiţie  a  ace¬ 
stor  exegeţi,  Culman  dă  următoarele  explicaţiuni :  era  ne¬ 
cesară  revenirea  la  tradiţie,  fiindcă  fără  tradiţie  e  un  mare 
hiaius  în  istoria  creştinismului.  Hiatusul  e  cauzai  de  faptul 
că  între  epoca  în  care  a  propovăduit  Isus  şi  aceea  în  care 
au  apărut  Evangheliile,  e  un  period  în  care  nu  exista  încă 
„o  viaţă  alui  lsus“. 

Această  nouă  metodă  exegetică  nu  e  metoda  teologiei 
dialectice.  Exegeţii  W.  Bousset,  Herman  Gunkel,  Deissmann, 
Dibelius,  etc.,  nu  suni  în  acelaş  timp  şi  adepţi  ai  teologiei 
protestante.  O  menţionez  numai  pentru  faptul  că  rezultă 
dintr’o  tendinţă  comună  de  a  combate  liberalismul  prea  exa¬ 
gerat,  care  a  cauzat  actuala  „criză"  (în  sensul  de  distru¬ 
gere  a  „teologiei  protestante"  şi  de  formare  a  „teologiilor 
protestante"). 

Teologia  dialectică  în  această  tendinţă  nobilă  a  ei  a 
ajuns  la  cealaltă  extremitate.  Din  tendinţa  de-a  combate 
antropocentrismul  exagerat,  a  ajuns  să  reducă  elementul 
uman  mult  mai  jos  decât  ar  fi  normal.  Religia  a  numit-o 
dialogul  lui  Dumnezeu  cu  omul,  dar  omului  nedându-i  posi¬ 
bilitatea  ascensiunei  spre  divin,  o  transformă  în  monologul 
lui  Dumnezeu.  Privită  din  punct  de  vedere  ortodox,  teologia 
dialectică  are  multe  erori  dogmatice;  totuşi  ea  înseamnă 
un  progres  în  lumea  protestantă. 

IOS1F  E.  NAGHIU 


1  Jean  Bazuzî:  Le  probleme  de  la  forme  el  l'exegese  conteiuporeine ;  în¬ 
caltea  „Problemes  d’histoire  des  religions,  din  colecţia  „Nouvelle  Encyclopedie 
phik>sophique“,  pag.  55 — 110. 

a  Prin  stil  înţelege  un  fapt  sociologic  şi  constă  in  a  reconstitui  cadrul 
biblic.  Pentru  aceasta  nu  ajung  numai  izvoarele  scrise,  ci  exegetul  are  nevoie 
şi  de  tradiţie.  Primul  care  menţionează  acest  fapl  e  V.  Bousset  în  lucrarea  Kyilos 
Chrisios,  apărută  in  1913. 

L.  Dennefeld:  H1STOIRE  d’ISRAEL  ET  DE  L’ANCIEN  ORIENT. 
Ubrairie  Blond  ct  Gay.  Paris  4935. 

In  seria  „La  Bibliofheque  Catholique  des  Sciences  Religieuses" 
a  apărut  această  carte  însemnată  a  prof.  L.  Dennefeld,  titularul  ca¬ 
tedrei  de  Vechiul  Testament  la  Facultatea  de  Teologie  din  Stras- 
bourg. 

Istoricul  asiriolog,  în  cele  218  pagini  aruncă  lumină  deplină 
asupra  timpurilor  şi  împrejurărilor  în  cari  s’a  desfăşurat  viaţa  atât  de 
curioasă  a  poporului  iudeu  până  la  venirea  Mântuitorului.  Istoria  este 
împărţită  în  capitole  scurte,  presărate  din  loc  în  loc  cu  texte  biblice 
bine  alese. 

Este  o  adevărată  apologie  a  Vechiului  Testament  împotriva  ata¬ 
curilor  puternice  ale  protestanţilor. 

In  toate  timpurile  Biserica  a  trebuit  să  apere  Vechiul  Testament 
de  atacurile  gnosticilor  de  tot  felul.  Vechiul  Testament  este  „mareo 
înşelătorie*,  scria  protestantul  Delitzsch  intr’un  pamflet  din  1921,  iar 
A.  Harnack  în  opera  sa  „Marcîon*  scrie:  In  secolul  al  H-lea  era  o 
greşală  să  arunci  Vechiul  Testament,  pe  care  Biserica  a  avut  dreptate 
s'o  înlăture ;  în  sec.  XVI-lea  păstrarea  lui  era  o  necesitate  fatală  de 
care  Reforma  nu  putea  încă  să  scape;  dar  a-1  mai  păstra  în  pro¬ 
testantism  ca  un  document  canonic  după  sec.  XIX,  însemnează  o 
paralizie  religioasă  şi  bisericească. 

Patriarhii  din  Vechiul  Testament  au  fost  consideraţi  ca  perso¬ 
nificări  etnice,  iar  viaţa  lor  miraculoasă  ca  produsul  unei  imaginaţii 
poetice. 

Toate  acuzaţiile  raţionaliştilor  extremişti  sunt  combătute  în  cu¬ 
prinsul  cărţii  cu  multă  măestrie  şi  erudiţia  autorului  face  să  se 
spulbere  tot  ceeace  nu  se  întemeiază  pe  fapte  istorice  şi  pe  ultimile 
descoperiri  arheologice. 

Fiecare  capitol  îşi  are  bibliografia.  Printre  ultimile  lucrări  ce  se 
scriu  pentru  apărarea  Vechiului  Testament  şi  pentru  aprecierea  lur 
în  adevărata  Iul  valoare  moral-religioasă,  istoria  prof.  L.  Dennefeld 
ocupă  loc  de  frunte.  ÎOAN  FAUR 

& 

N.  [orga:  BYZANCE  APRfi  BYZANCE,  Bucure?!!  1935,  VIII1' 
272  pag.  33  fr. 

E  cel  mai  recent  rod  al  ostenelelor  dlui  lorga,  o  încoronare 
a  celor  3  volume  despre  istoria  vieţii  bizantine.  Cu  spiritul  larg  de 
cuprindere  şi  cu  bibliografia  complectă  a  problemelor,  cum  numai 

dl  Iorga  şiie  s'o  Iacă,  aceasiă  carte  arată  tradiţia  de  cultură  şi  poli¬ 
tică  bizantină  pe  care  au  urmat-o  Domnii  români  în  întreg  orientul, 
după  căderea  Imperiului  la  1453.  Supravieţuirea  culturii  şi  spiritului 
bizantin  în  întreg  orientul  încă  aproape  3  veacuri  se  datoreşte  neîn¬ 
cetatelor  ajutoare  date  de  Domnii  români  prin  întreg  orientul,  susţi¬ 
nând  cu  banii  lor  şcoaîele  şi  bisericile  şi  clerul  din  cele  mai  mari 
centre  bizantine.  De  aceea  are  drept  dl  Iorga  să  vorbească  de 
„imperialismul  bizantin  realizat  de  Domnii  români"  şi  de  „patronajul 
prin  Domnii  români  al  bisericii  şi  civilizaţiei  bizantine".  Aşa  încât 
înainte  de  schimbarea  bizantinismului  în  naţionalism  grec,  noi  am 
închis  capitolul  ultim  din  glorioasa  istorie  şi  cultură  bizantină. 

lata  esenţa  acestei  importante  opere  a  dlui  Iorga.  T.  B. 

* 

Protoiereu  Paoel  Soetlov :  ÎNVĂŢĂTURĂ  CREŞTINA  IN  EXPU¬ 
NERE  APOLOGETICA.  Traducere  de  profesorii  universitari  Ic.  st. 
Serghie  Bejan  şi  Constantin  N.  Tomescu.  Volumul  1.  Chişinău. 
Tipografia  „Tiparul  Moldovenesc"  1935.  Pagini  648.  Cu  adausul*. 
CE  SA  CETIM  IN  TEOLOGIE?  Pag,  116.  Preţul  250  Lei. 

Traducerea  şi  apariţia  acestei  opere  monumentale  în  tipare  ro¬ 
mâneşti  prezintă  semnul  unui  adevărat  eveniment  în  literatura  noasiră 
teologică.  Tezaurul  ortodoxiei  ruseşti  s’a  deschis  şi  anterior  literelor 
române.  Dar  cu  opera  aceasta  s'a  atins  o  Clime,  de  pe  care  pri¬ 
virea  şi  cugetarea  noastră  se  întreabă  mirate:  cum  se  poate  ca  un 
popor  cu  o  literatură  profană  celebră  şi  cu  o  literatură  teologică 
aşa  de  avântată,  să  se  prăbuşească  atât  de  uşor  în  prăpastia  comu¬ 
nismului  revoluţionar  şi  ateu? 

O,  cât  de  nestatornic  este  sufletul  slavului  şi  ispitit  de  extreme  î 
Din  gloria  unei  culturi  care  a  cucerit  admiraţia  lumii  întregi  cade, 
ca  să-şi  cucerească  altă  celebritate  diametral  opusă  celei  dintâi.  Şi 
totuşi  nu  e  de  crezut,  ca  acelaş  spirit,  slav,  să  aibă  o  dublă  con¬ 
ştiinţă.  Unul  este  spiritul  care  a  înălţat  ortodoxia  rusă  şi  altul  este 
spiritul  care  stăpâneşte  astăzi,  vremelnic.  Rusia.  Fals  zis  Rusia,  căci 
„Rusia"  în  prezent  nu  există.  Există  U.  R.  S.  S.  Rusia  a  fost  des¬ 
fiinţată.  Când  va  înţelege  marele  popor  al  Ruşilor  măcar  acest 
adevăr  elementar?...  Dar  ce  va  mai  aduce  viitorul.  Dumnezeu  ştie. 

Fapt  e,  că  literatura  noastră  teologică  se  îmbogăţeşte  cu  o 
lucrare  de  o  calitate  superioară.  Mulţi  au  fost,  cari  mai  anul  trecut, 
când  s'a  anunţat  traducerea  şi  tipărirea  ei,  erau  îndoelnici  asupra 
valorii  ei.  Totuşi  era  titlul  atât  de  cuprinzător  şi  traducătorii,  cu¬ 
noscuţi  ca  figuri  proeminente  în  lumea  teologilor  Bisericii  noastre, 
cari  făceau  ca  lucrarea  să  fie  aşteptată  cu  multă  nerăbdare. 

Acum  trebue  să  mărturisim  cu  seninătate,  că  aşteptările  nu 
ne-au  fost  înşelate,  nici  în  privinţa  cuprinsului,  nici  în  privinţa  arfei 
grafice  sau  a  preţului  şi  mai  puţin  în  privinţa  traducerii. 

Cuprinsul  este  înainte  de  toate  o  expunere  a  dogmaticei  orto¬ 
doxe,  cu  o  introducere*  partea  I,  asupra  izvoarelor  ştiinţei  religiei 

ortodoxe,  despre  revelatiunea  naturală  şi  supranaturală,  revelatiunea 
-şi  ra|iunea,  sf.  Scriptură  şi  sf.  Traditiune,  cu  lămurirea  noţiunilor 
despre  dogmă  şi  dogmatică  (p.  312).  Apoi  partea  II.  Doctrina  despre 
Dumnezeu  în  sine.  Unul  în  fiinfă  şi  întreit  în  persoane  (p.  377).  Partea 
Ui.  Dumnezeu  în  raport  cu  lumea :  cosmologia,  antropologia  şl  pro¬ 
videnţa  divină  (p.  648),  —  cu  adausul:  Ce  să  cetim  în  teologie? 
în  care  avem  un  catalog  al  literaturii  apologetice,  cu  1820  numere, 
din  limbile :  rusă,  germană,  franceză  şi  engleză,  apărută  între  anii 
248 — 4906.  —  Restul  doctrinei  creştine  va  urma  în  volumul  ai  doilea 
ce  va  apare  în  vara  acestui  an. 

Paralel  cu  expunerea  dogmatică,  făcută  destul  de  succint,  se 
face  şi  cea  apologetică,  dar  amplu,  cu  răgaz  şl  cu  desăvârşită  pri¬ 
cepere.  Aceasta  se  pare  că  e  laturea  cea  mai  însemnată,  cea  mai 
folositoare  şi  mai  atrăgătoare  din  toată  lucrarea,  fiind  o  continuă 
plimbare  între  revelaţie  şi  istorie,  între  ştiinţă  şi  fllosofie,  între  viafă, 
Biblie  şi  natură.  Nu  întâlnim  o  expunere  rece  şi  didactică,  ci  una 
vie,  caldă,  plină  de  arfă  şi  de  simt  religios.  Mai  ales  simt  religios. 
Deşi  cetim  o  carte  care  în  privinţa  cuprinsului  este  cunoscută  de 
mai  nainte,  fiind  vorba  de  doctrina  creştină,  totuşi  lectura  ei  are  far¬ 
mecul  şi  atracţia  unei  căr|i  originale.  Soliditatea  argumentărilor  şi 
bogăţia  analogiilor  nu  sunt  cu  nimic  mai  prejos  de  puterea  descrip¬ 
tivă  a  autorului,  iar  haina  tipăriturii  în  care  s’a  îmbrăcat  cartea,  este 
mai  presus  de  orice  laudă. 

Nu  mai  pu|in  merii  şi-au  dobândii  traducătorii  ei,  cari  trecând 
pesie  ostenelele  unei  munci  îndelungate,  ne-au  dat  o  traducere  care 
nu  a  diminuat  cu  nimic  frumuseţea  şi  farmecul  originalului. 

Evident,  o  lucrare  ca  învăţătura  creştină  trebue  să  aibă  în  li¬ 
teratura  şi  viata  Bisericii  noastre  un  rol  înviorător.  Lâncezeala  şi 
răceala  care  a  cuprins  pe  prea  mulţi  din  fiii  ei  în  cunoaşterea  şt 
propvăduirea  dogmaticei  creştine,  are  ocazia  să  dispară  şi  să  ce¬ 
deze  spiritului  viu  şi  înarmat  cu  toată  puterea  argumentaţiilor  biblice, 
istorice,  naturale  şi  raţionale,  pe  care  ne-o  îmbie  cu  prisosinţă, 
contra  unui  preţ  destul  de  modest,  în  traducerea  românească  a  di¬ 
stinşilor  profesori  S.  Bejan  şi  A.  S.  Tomescu  dela  Facultatea  teologică 
din  Chişinău,  învăfatul  protoiereu  Pavel  Svetlov,  fost  profesor  la 
Universitatea  imperială  sf.  Vladimir  din  Chiev. 

Prot.  Sergiu  Bulgakoo :  DOGMA  EUHARISTICĂ  trad.  de  Pr. 
Paraschtv  Anghelescu.  Ed.  Pavel  Suru,  Bucureşti,  1936,  pag.  XIV+98, 
60  Lei. 

Deodată  cu  substanţialul  articol  al  părinielui  D.  Stăniloae  pu¬ 
blicat  în  numărul  de  sf.  Paşti  al  Telegrafului  Român  din  Sibiu,  prin 
care  ne  face  cunoscută  gândirea  protolereului  S.  Buigakov  asupra 
misterului  Dumnezeeştii  Euharistii,  părintele  Par,  Anghelescu,  apre¬ 
ciatul  colaborator  al  revistei  Biserica  Ortodoxă  Română,  ne-o  pre¬ 
zintă  într'o  frumoasă  traducere  din  limba  rusă. 

Dogma  Euharistică  este  precedată  de  o  prefaţă  în  care  tra¬ 
ducătorul  anticipă  câteva  preţioase  lămuriri  critice  asupra  subiectului 

în  general  şi  asupra  noţiunilor  întrebuinţate  în  limba  noastră  liturgică 
pentru  a  exprima  taina  sfintei  Cuminecături. 

Profund  şi  subtil  apoi,  păr.  Bulgakov  îşi  desfăşură  studiul 
asupra  sfintei  Euharistii.  Nu  încape  nici  o  îndoială  că  pâinea  şi  vinul 
prin  prefacere  devin  trupul  şi  sângele  Mântuitorului.  Dar  care  trup 
şi  care  sânge?  Biserica  romano-catolică  la  sinodul  tridentin,  pe  baza 
teologiei  tomiste,  a  decretat  dogma  transsubstanţierii,  acceptată  fără 
discuţie  de  mulţi  şi  dintre  teologii  ortodocşi.  Pe  temeiul  acestei 
dogme,  In  pânea  şi  vinul  transsubstantiat  este  trupul  şi  sângele  fizic 
al  Mântuitorului.  Credinţa  aceasta  a  dus  la  materialismul  euharistie, 
care  nu  se  justifică  nici  prin  textele  sfintei  Scripturi,  nici  prin  măr¬ 
turiile  tradijiei  patristice  ale  Bisericii  ecumenice.  La  fel,  r.eîndrep- 
lăţită  se  prezintă  şi  teoria  protestantă  despre  impanafiune.  Amândouă 
concepţiile,  situându*se  pe  un  plan  material,  au  înţeles  şi  tălmăcit 
greşit  misterul  euharistie.  Deoarece  prefacerea  sfintelor  Daruri  nu 
este  o  lucrare  fizică,  ci  una  metafizică.  O  materie  nu  se  poate  pre¬ 
face  în  altă  materie.  In  taina  sfintei  Cuminecături  nu  ne  aflăm  în 
lumea  fizicului,  ci  în  lumea  misterului  şi  a  spiritului.  In  chipul  panii 
şi  al  vinului  nu  frebue  să  căutăm  pe  Hristos  dinainte  de  înviere,  ci 
trupul  Lui  transfigurat  sau  preamărit  de  după  înviere.  Problema 
transpunerii  pânii  şi  al  vinului  în  trupul  şi  sângele  lui  Isus  nu  este 
o  problemă  cosmologică,  cum  a  tnfeles-o  teologia  catolică,  pe  baza 
filosofiei  aristotelico-tomisle  (cu  accidentele  şi  substanţele  ei)  şi 
protestanţii,  ci  una  hristologică,  cum  au  înţeles-o  sfinţii  Părinţi  ai 
Bisericii  pe  temeiul  textelor  biblice.  Isus  Hristos  după  înviere  a  do¬ 
bândit  un  trup  spiritual,  transfigurat,  care  poate  lua  şt  aparente  sau 
forme  văzute  şi  pipăite.  El  cu  toate  că  se  arală  ucenicilor  după  în¬ 
viere,  acum  nu  mai  aparţine  trupului  pământesc,  ci  trupului  duhov¬ 
nicesc.  Acesta  este  trupul  şi  sângele  euharistie.  Cu  acest  trup  ne 
împărtăşim  noi  cu  adevărat  în  forma  sau  sub  chipul  pânii  şi  al  vi¬ 
nului,  cari  elemente  naturale  fiind,  nu  sunt  şi  nu  pot  fi  transsub- 
stanţiate  în  altă  materie,  ci  păstrându-şi  aspectul  lor  cosmic  suni 
transpuse  în  trupul  şi  sângele  Mântuitorului,  adică  sunt  îndumnezeite. 

Părintele  P.  Anghelescu  a  făcut  bun  lucru  când  a  tradus  acest 
studiu  menit  a  ne  deschide  ochii,  pentru  a  nu  cădea  în  abuzurile 
materialismului  euharistie  în  care  au  căzut  bisericile  apusului. 

Pr.Dr.  Nicolae  Terchilâ:  IDEI  DE  FILOSOFIE  RELIGIOASĂ. 
LA  VLAD1MIR  SOLOV1EFF.  Tip.  Arhidiecezană,  Sibiu  1936,  pag.  95,. 
30  lei. 

Deşi  în  prezent  Rusia  nu  există  ca  stat  naţional-creştin,  totuşi 
ideile  national-creşiine  ale  gânditorilor  îuşi  cutreeră  întreg  rotogolul 
pământului.  Se  pare  că  revoluţia  comunistă,  în  diametrală  opoziţie 
cu  planurile  sale,  a  reuşit  să  deslănţuie  revoluţia  spiritului  pravos¬ 
lavnic,  aşa  încât  lumea  întreagă,  dar  mai  ales  Apusul  creştin  din  ce 
în  ce  este  tot  mai  îmbibat  de  ideile  şi  credinţele  Răsăritului  ortodox. 

In  Românie,  deşi  stat  vecin  cu  Rusia,  cugetarea  filosofică  şl 

religioasă  a  ruşilor  înţelepţi  pătrunde  mai  mult  pe  căile  Apusului, 
decât  direct.  Dela  o  vreme  chiar  se  pare  că  suferim  o  adevărată 
năvală  de  literatură  teologică  străină  sau  prietenă,  alăturea  de  care 
literatura  noastră  teologică  se  apropie  destul  de  smerită. 

Părintele  N.  Terchilă  este  un  bun  cunoscător  şi  harnic  răspân- 
ditor  a  chestiunilor  de  filosofie  religioasă  pe  cari  le- au  ridicat  acasă, 
sau  le  ridica  în  diaspora,  misionarii  ortodoxiei  ruseşti.  Sfinţia  Sa 
publică  acum  lucrarea  ce  cuprinde  miezul  ideilor  din  fiîosofla  reli¬ 
gioasă  alui  VI.  Solovieff.  După  ce  schiţează  viaţa  filosofului,  se 
ocupă  de  metafizica  şi  misticismul  lui  Solovieff,  care  e  aşa  de 
aproape  de  învăţătura  ortodoxă  a  Bisericii  (despre  rugăciune,  jertfe, 
milostenie,  post,  problema  răului,  revelaţie,  sf.  Taine,  Biserică,  stat, 
societate);  stabileşte  raportul  dintre  misticismul  lui  V.  Solovieff  şi 
al  lui  Meister  Eckehardt,  ca  apoi  să  termine  cu  fazele  ultime  ale 
evoluţiei  la  care  a  ajuns  gândirea  lui  Solovieff  cuprinsă  în  cele  „Trei 
dialoguri",  cu  viziunile  lui  apocaliptice  asupra  destinului  lumii  şi  al 
oamenilor. 

De  încheiere  conclude  că  filosofia  religioasă  alui  Solovieff  este 
deplin  încadrată  în  creştinism  şi  în  logica  sfinţilor  Părinţi,  aşa  încât 
reprezintă  o  sănătoasă  concepţie  de  orientare  a  cugetării  contim¬ 
porane  în  fainele  adânci  ale  problemelor  vieţii. 

Filosofia  religioasă  alui  Solovieff  este  o  adevărată  apologie  a 
învăţăturilor  şi  tainelor  Bisericii.  De  aceea  cunoaşterea  ei  este  pe 
cât  de  folositoare,  pe  atât  de  mulţumitoare.  EL  V.  FELEA 

.  BIBLIOLOGIA  IN  ÎNVĂŢĂMÂNTUL  UNIVERSITAR  DIN  RO- 
MANIA,  de  /.  Crăciun.  —  Biblioteca  bibliologică  Nr.  1.  Cluj,  Tip. 
Cartea  Românească,  1933,  pp.  26. 

Titularul  conferinţei  de  bibliologie  dela  Unlversitalea  din  Cluj 
a  inaugurat  o  bibliotecă  pe  cât  de  interesantă  pe  atât  de  importantă 
pentru  evoluţia  noastră  culturală.  Primul  ei  număr  este  însăşi  lecţia 
dsale  de  deschidere  ţinută  la  Facultatea  de  litere  şi  filosofie  din  Cluj. 

In  cadrele  nouei  ştiinţe  dsa  fixează  problemele  cari  vor  forma 
obiectul  studiilor  pe  cari  le  va  urmări:  1.  Istoria  cărţii  în  generai, 
a  cărţii  româneşti  în  special,  obiectul  Bibliologiei  propriu  zise,  2. 
In  cadrul  Bibliografiei  vor  fi  studiate  publicaţiile  bibliografice  mai 
importante  din  apus  şi  se  va  stabili  o  metodologie  unitară  a  Biblio¬ 
grafiei  pentru  România.  3.  Biblioteconomia  va  cuprinde  istoria  bi¬ 
bliotecilor  noastre  şi  a  celor  mai  importante  din  străinătate.  4.  Bî- 
bliothecografia,  care  se  ocupă  cu  descrierea  exterioară  a  arhitecturii 
şi  a  mobilierului  unei  bibliotocl. 

ACTIVITATEA  ŞTIINŢIFICĂ  LA  UNIVERSITATEA  REGELE 
FERDINAND  I  DIN  CLUJ  IN  PRIMUL  DECENIU  1920—1930,  de  /. 
Crăciun .  Biblioteca  bibliografică  Nr.  3,  Cluj,  Tip.  Cartea  Românească, 
1936,  pp.  321. 

In  toamna  anului  1919,  când  s'a  deschis  Universitatea  Daciei 
superioare,  un  strigăt  de  alarmă  a  izbucnit  din  pieptul  asupritorilor 

de  ieri.  Era  glasul  foştilor  profesori  ai  universităţii  ungureşti  din  Cluj, 
cari  în  numele  culturii  apelau  la  toate  universităţile  lumii  spunând: 
„Protestăm  împotriva...  acestei  crime...  comise  împotriva  Universi-t 
taţii  noastre",  care  a  apucat  pe  mâna  unui  „popor  inferior  în  cultură** 
care  dacă  „ne-ar  egala  incultura  morală  şi  intelectuală,  cum  e  cazul 
cu  Universitatea  din  Strassbourg,  unde  un  mare  popor  civilizat  a 
venit  să  schimbe  pe  vechiul  proprietar...  ne-am  resigna*. 

O  desminţire  zdrobitoare  a  acestei  afirmaţii  şovine  au  adus 
serbările  jubilare  ale  Universităţii  din  Cluj  din  anul  1930.  Expoziţia 
aranjată  cu  ocazia  acestor  serbări  asupra  activităţii  din  primul  el 
deceniu  de  existenţă,  a  dovedit  mai  mult  decât  egalitatea :  superio¬ 
ritatea  noastră  de  ieri.  Spicuim  câteva  date :  Universitatea  Româ¬ 
nească  a  publicat  în  primul  ei  deceniu  5166  cărţi  şi  articole,  46 
periodice  şi  549  diverse,  pe  când  cea  ungurească  în  cel  mal  fecund 
period  al  ei  (1903 — 1913)  abia  2106  articole  şi  cărţi  şi  17  periodice. 
Şi  mai  elocventă  este  comparaţia  între  publicaţiile  în  limbi  străine, 
cari  după  părerea  u  ultora  arată  superioritatea  culturală.  Profesorii 
universităţii  româneşti  au  publicat  în  10  ani  117  cărţi  şi  1720  articole 
în  limbi  străine,  cei  ai  celei  ungureşti  în  cei  45  ani  de  existenţă  143 
cărţi  şi  1237  articole.  Cifrele  vorbesc. 

Dl  1.  C.  nu  putea  face  un  serviciu  mai  bun  propagandei  noastre 
naţionale,  decât  prin  această  expunere  bibliografică.  Nu  mai  vorbesc 
de  valoarea  ştiinţifică  a  lucrării,  care  rămâne  un  izvor  bogat  de 
orientare  ştiinţifică. 

PROTOPOPUL  BRATU  BAIUL  (1760-1831)  şi  FIUL  SĂU  NI- 
COLAE  —  „COCONU  BAIU*  —  1782-18551,  de  Candid  C.  Muştea . 
Extras  din  rev.  „Ţara  Bârsii*,  Tip.  „Unirea",  Braşov  1936,  pp.  87. 

Harnicul  Preot  C.  Muşlea,  profesor  la  liceul  „A.  Şaguna*  din 
Braşov,  a  făcut  un  lucru  dintre  cele  mai  folositoare  înfăţişându-ne 
două  figuri  cari  au  Jucat  un  rol  Important  în  viaţa  culturală  şi 
naţională  a  Românilor  din  Ţara  Bârsei.  Primul,  protopopul,  a  fost 
o  personalitate  plină  de  energie  veşnic  în  luptă  cu  Saşii  pentru 
respectarea  drepturilor  naţionale  şi  a  prestigiului  Bisericii  ortodoxe. 
„Deştept  dela  natură,  el  a  lăţit  religiositatea  şi  moralitatea,  a  înfiinţat 
o  şcoală  poporală,  la  care  părinţii  din  Bran  şi  din  alte  părţi  îşi 
aduceau  copiii  Ia  învăţătură".  Pe  unii  îi  îndemna  să  se  facă  cărăuşi, 
pe  alţii  negustori,  dându-le  el  însuşi  bani  pentru  aceasta,  a  zidit  şi  o 
biserică  în  satul  natal,  pe  spese  proprii. 

Al  doilea,  Nlcolae,  fiul,  a  fost  advocat  şi  într’o  vreme  secretarul 
Consistorului  din  Sibiu.  Bine  situat  de  acasă,  fire  „de  vagabond"  — 
cum  îl  caracterizase  magistratul  Braşovului  —  îşi  găsea  plăcerea 
în  a  zădărnici  planurile  Saşilor  şl  a  proteja  pe  Români  mergând  cu 

jalbele  sale  până  la  Viena,  pe  spese  proprii.  Pe  cei  cu  dare  de 

mână  îi  îndemna  să-şi  ducă  copiii  la  şcoli,  pe  mulţi  îi  înscria  per¬ 

sonal  la  şcoli,  în  special  la  cele  din  Blaj. 

AXIOMATICA  UNEI  FILOSOFII  CREŞTINE,  de  Şerban  lonescu , 
prof.  univ.  Bucureşti.  Extras  din  revista  „Studii  Teologice",  anul  V 
Nr.  1.  Bucureşti,  1936. 

E  o  încercare  de  fundamentare  a  unei  filosofii  creştine.  Atât 
filosofia  umana  cât  şi  cea  religioasa  creştina  urmăresc  cunoaşterea 
realitafii  şi  încearcă  să  afle  ultimul  principiu  explicativ  al  exislenfei, 
folosind  în  parte  aceleaşi  metode  de  investigaţii.  Cea  de  a  doua 
mai  întrebuinţează  în  plus  şi  revelaţia  divină  pe  lângă  raţiune,  iar 
procesul  de  cunoaştere  merge  dela  credinţă  spre  raţiune,  pe  când  a 
celei  dintâi  dela  raţiune  spre  credinţă.  In  acest  drum  îşi  găsesc  şi 
puncte  comune.  însăşi  noţiunea  Divinităţii  în  multe  concepţii  ale  filo- 
sofiei  umane  e  considerată  ca  singurul  principiu  explicativ  posibil  ai 
existenţei.  Singura  deosebire  e  doar  că  metafizică  umană  şi  această 
soluţie  o  priveşte  ca  ipotetică,  pe  când  pentru  cea  creştină  e  cate¬ 
gorica.  Metoda  de  cercetare  a  celei  dîntât  rămâne  cunoaşterea  ra¬ 
ţională  şi  experimentală,  pe  când  cea  de  a  doua  mai  adaugă  şi  in¬ 
tuiţia  izvorîtă  din  credinţă. 

Dar  şi  celelalte  ramuri  ale  filosof  iei  umane  datoresc  mult  reli~ 
giei  prin  rezultatele  la  care  au  reuşit  să  ajungă.  In  acest  sens  moral® 
creştină  e  mult  superioară  celei  filosofice  atât  prinfr’un  număr  de 
valori  superioare  cât  şi  prin  realizările  practice  pe  care  le-a  înfăptuit ; 
sociologia  creştină  a  adus  transformări  radicale  în  constituţia  orga¬ 
nismului  social,  pedagogia  creştină  prin  principiile  sale  a  fost  o  pu¬ 
ternică  convertitoere  de  suflete.  Şi  în  general  cultura  umană  nu  se 
poate  înţelege  fără  suflul  creştinismului. 

Dl  Ş.  I.  ne  promite  o  lucrare  de  proporţii  mai  vâsle,  în  care 
să  coordoneze  înir’un  sistem  toate  aceste  adevăruri,  fundamen- 
tându-Ie  pe .  un  bogat  aparat  documentar  istoric.  O  aşteptăm  cu 
justificată  încredere.  Prof.  L.  BOLOGA 

Econ.  Peiru  Gh.  Şovin;  CHIPURI  SFINTE.  —  Biblioteca  pentru 
sufle!  Nr.  1  —  Tip.  Gh.  Ionica,  Galaţi  1936.  Pag.  32.  Lei  4. 

Cel  dintâi  număr  din  noua  bibliotecă:  „Biblioteca  pentru  suflet*, 
care  apare  la  Galaţi. 

Ca  număr  începător,  broşura  pr.  Gh.  Savin  apare  în  chip  sa¬ 
tisfăcător.  Acest  lucru  se  poate  spune  şi  cu  referire  Ia  formă,  ca  şi 
în  privinţa  fondului.  Formalul  te  atrage,  hârtia  fină  trădează  o  orga¬ 
nizare  calculată.  Iar  tiparul  place  ochiului.  In  raport  cu  aceste  cali¬ 
tăţi  tehnice,  suma  de  4  Lei  reprezintă  un  preţ  extrem  de  modest. 

Să  ne  referim,  în  amănunte,  şi  asupra  fondului  ?  Nu  se  simte 
nevoie  pentru  o  asemenea  încercare.  Daca  spunem  că  broşura  pr. 
Savin  închide  în  paginile  ei  o  adevărată  comoară  duhovnicească  şl 
că  chipurile  sfinte  zugrăvite  cu  smerenie  în  ea  —  chipul  Domnului 
Isus,  chipul  Feciorei  Maria  şi  chipul  Duhului  Sfânt  —  reprezintă  un 
puternic  îndreptar  pentru  viaţa  de  toate  zilele  a  creştinului,  însem¬ 
nează  că  ideile  acestei  cărticele  menită  să  se  înfrăţească,  frumos  şi 
bine,  cu  ceeace  avem  mai  sensibil  în  noi.  Şi  acest  fapt  nu  este  nici 
mic,  nici  neînsemnat. 

Preot  A.  C.  Cosma  :  HRISTOS  ŞI  TINERETUL.  Biblioteca  Epar¬ 
hială  Galafi.  Nr.  9.  Tip.  Gh.  Ionică,  1936.  Pag.  40.  Lei  5. 

Problema  tineretului  este  azi  mai  actuală  ca  oricând.  Toate 
curentele  şi  organizatiunile  sociale  se  nizuesc  să  capteze  în  matca 
gândirii  lor  acest  element  al  viitorului.  Din  această  nizuinţă,  iată, 
au  şi  răsărit  o  mulfime  de  lucrări  destinate  sa  soluţioneze  chestiunea 
tineretului. 

Faţă  de  acest  duh  al  vremii  Biserica  nu  putea  şi  nici  nu  stă 
în  pasivitate.  Dacă  amintim  numai  societăţile  întemeiate  de  ea  pentru 
tineret,  precum  şi  catehizatia  obligatorie,  înţelegem  atenţia  Bisericii 
pentru  viitorii  cetăţeni  ai  României. 

Dar  oamenii  Bisericii  au  dat  la  iveală  şl  o  seamă  de  cărfi  şi 
broşuri,  cari  luminează  drumul  tineretului  nostru  spre  Hristos  şi  îm¬ 
potriva  curentelor  distructive  şi  disolvanfe.  In  rândul  acestor  lucrări 
trebue  socotită  şi  broşura  păr.  Cosma:  Hristos  şi  tineretul. 

Broşura  de  care  facem  pomenire  discută  probleme  de  caldă 
actualitate  şi  tinde  la  soluţionarea  lor  în  lumina  principiilor  creştine 
ortodoxe.  Aflam  aici  capitole  ca:  tineretul  şi  cultura,  tineretul  şi 
civilizaţia,  tineretul  şi  criminalitatea,  tineretul  şi  binefacerea,  tineretul 
şi  sportul  etc.  —  Folosind  izvoare  din  presa  cotidiană,  citând  apre¬ 
cierile  celor  mai  de  seama  oameni  ai  actualei  societăţi  româneşti 
şi  legând  totul  de  vederile  sănătoase  ale  creştinismului  ortodox,  pr. 
Cosma  reuşeşte  sa  pună  la  îndemâna  tineretului  —  mai  ales  al  celui 
intelectual  —  un  îndreptar  limpede  pentru  luminarea  beznei  ce  stră¬ 
bate  societatea  modernă. 

Biblioteca  Eparhială  a  st.  Episcopii  a  Dunării  de  jos  a  făcut 
un  lucru  bun  tipărind  lucrarea  Părintelui  Cosma. 

Pr.  Gh.  Peroa :  CERCETÂND  SCRIPTURILE.  —  Însemnări  şi 
meditaţii  —  Tip.  Diecezană,  Arad  1936.  Pg.  74.  Lei  35. 

Dupăce  Ie-a  publicat  în  mai  multe  reviste  şi  foi  de  cultură  teo¬ 
logică  şi  de  simţire  religioasă,  păr.  Gh.  Perva  şi-a  adunat  articolele, 
le-a  revăzut  şi  le-a  legat  buchet  într'o  broşură  de  pe3te  70  pagini. 
Gestul  acesta  are  în  sine  ceva  din  frumuseţea  actelor  desinteresate 
şi  este  aducător  de  bucurie  nu  numai  pentru  autorul  său,  ci  în  aceeaş 
măsură  şi  pentru  ceice  au  prilejul  să  citească  broşura. 

Se  poate  spune  răspicat  că  broşura  păr.  Perva  poartă  cu  sine 
multă  simţire  şi  toi  atâta  sănătate  duhovnicească.  Pentru  preoţi  me¬ 
ditaţiile  cuprinse  în  ea  au  darul  să  coboare  adevărată  recreaţie  du¬ 
hovnicească  în  mijlocul  tot  mai  sporitelor  năcazuri  ale  vieţii.  Pentru 
laici,  cuprinsul  cărţii  naşte  un  prilej  de  a-Ifacesă  vadă  în  Scriptură 
adevăratul  depozit  al  darului  şi  adevărului  dumnezeesc. 

Broşura  despre  care  vorbim  are  tot  ce-i  trebuie  spre  a-şi 
croi  drum  de  răspândire  în  lumea  credinciosului  nostru  cler  şt  popor. 

roşi f  Moldooan :  LEGEA  ROMÂNEASCA  IN  OGLINDA  SUFLE¬ 
TEASCA  A  UNUI  ÎNVĂŢĂTOR  BĂTRÂN.  Biblioieca  F.  O.  R.  Arad, 
"Nr.  4.  Tip.  Diecezană,  1936.  Pg.  35.  Lei  5. 

Simţi  un  fel  de  alinare  sufletească  la  apariţia  câte  unei  cărti¬ 
cele  în  care  se  vorbeşte  răspicat  despre  legea  românească.  Şi  mai 
ales  când  lucrarea  se  datoreşte  unui  mirean  dreptcredincios. 

Acest  lucru  se  poate  spune  şi  în  legătură  cu  broşura  dlui  losif 
Moldovan,  preşedintele  F.  O.  R.  secţia  eparhială  Arad. 

Ca  să  accentuăm  meritul  acestei  broşuri  pentru  obştea  noastră 
creştinească,  e  de-ajuns  să  spunem,  că  acela  ce  o  citeşte  priveşte 
deodată  două  contraste:  figura  direct  respingătoare  a  unui  apostat 
—  In  înţeles  naţional  şi  religios  —  şi  măreţia  legii  creşiineşli  în  care 
s'a  născut,  a  crescut  şi  s'a  desăvârşit  neamul  nostru.  Cu  cât  creşte 
In  ochii  noştri  sufleteşti  desgustul  pentru  ceice  n’au  fost  şl  nu  sunt 
In  stare  să  rămână  români  adevăraţi  şi  slăvitori  ai  lui  Dumnezeu 
după  legea  românească,  cu  atât  creşte  şi  ne  copleşeşte  admiraţia  şi 
respectul  fată  de  credinţa  ortodoxă,  care  ne-a  purtai  intacţi  prin 
viforniţa  vremurilor. 

Aşa  fiind,  broşura  dlui  1.  Moldovan  merită  să  fie  nu  numai 
citită  cu  dragoste  şi  cu  interes,  dar  şi  răspândită  în  pături  cât  mai 
iargi.  Căci  poate  contribui  la  întărirea  şi  luminarea  multora. 

*  D.  CĂLUGĂR 

PENTRU  TINERET,  de  Anton  Pecurariu.  Tip.  „Artistică*,  Piteşti, 
1935,  pp.  97.  Lei  25. 

Cuprinde  câteva  discursuri  ocazionale  din  cari  se  degajează 
mult  suflet,  (8  Iunie  1930,  La  40  ani  de  domnie  a  regelui  Carol  I, 
Unirea  cea  mare,  1  Decemvrie  1918,  Spiru  Haret,  I.  C.  Duca,  Ziua 
■economiei)  o  conferinţă  despre  electroni  şl  patru  poezii  cu  continui 
religios-moral-national,  prelucrate  după  autorii  străini. 

ANUL  REVOLUŢIONAR  1848  IN  PRINCIPATELE  ROMÂNE.  O 
« contribuţie  bibliografică ,  de  Or.  C.  Gdllner.  Biblioteca  bibliologică 
Nr,  2  Cluj,  Tip  Cartea  Românească,  1934,  pp.  18. 

Conţine  izvoare  nouă  referitoare  la  mişcarea  anului  1848,  scoase 
din  presa  săsească  contimporană,  din  rapoartele  consulilor  austria  ci 
din  Principatele  Române  păstrate  în  „Haus-Hof  und  Staatsarchiv* 
din  Vlena  etc.  Deci  o  contribuţie  importantă,  pe  lângă  cele  6  volume 
ale  cunoscutei  colecţii  de  documente  „Anul  1848  în  Principatele 
Române*.  Prof.  L  BOLOGA 

ALEGERILE  DE  EPISCOPI.  Membrii  Colegiului  electoral  s'au 
b  duna!  în  ziua  de  Marţi,  28  Aprilie  c.,  având  să  aleagă  pe  noul  episcop 
al  văduvitei  eparhii  a  Orăzii. 

S'a  ţinut  dimineaţa  serviciul  religios  în  paraclisul  Patriarhiei, 
iar  după  aceea  s’a  deschis  şedinţa  colegiului  electoral  în  sala  Adu¬ 
nării  deputajtlor,  sub  preşedinţia  L  P.  S.  Patriarh  Miron.  In  cuvân¬ 
tarea  de  deschidere,  I.  P.  S.  Patriarh,  arătând  scopul  convocării  cole¬ 
giului  electoral,  face  elogiul  memoriei  regretatului  episcop  Roman,  al 
bunului  păstor  de  suflete  şi  distinsului  patriot  dele  graniţa  de  vest 
a  ţării. 

Trecându-se  la  actul  alegerii,  scaunul  prezidenţial  îl  ocupă  1. 
P.  Sf.  Mitropolit  Nicolae,  întrucât  eparhia  pentru  care  se  face  ale¬ 
gerea,  cade  în  jurisdicţia  mitropoliei  Ardealului. 

Dintre  154  membrii  prezenţi  au  votat  143. 

A  obfinut:  Prof.  Pr.  Dr.  Nicolae  Popoviciu  106  voturi;  alte 
voturi  s’au  dat  pentru:  Arhim.  luliu  Scriban,  prof.  Dr.  1.  Mihăjceseu, 
Arhim,  Atanasie  Popescu  şi  Pr.  I.  Felea. 

Preşedintele  alegerii,  /.  P.  S.  Mitropolii  Nicolae  al  Ardealului , 
proclamă  ales  pe  pâr.  profesor  Dr.  Nicolae  Popoviciu  pentru  scaunul 
vacant  al  episcopiei  Orăzii. 

Noul  episcop  rosteşte  următoarea  cuvântare: 

înalt  Prea  Sfinţite,  PP.  SS.  Voastre ,  Mărit  congres. 

Cu  adâncă  smerenie  mă  plec  în  fata  hotărârii  provedinţer 
divine,  care  prin  graiul  autorizat  al  Măritului  Congres,  mă  cheamă 
ta  cârma  vie  fii  duhovniceşti  a  dreptcredinciOşilor  noştri  din  de  Dum¬ 
nezeu  păzită  eparhie  a  Orăzii,  deta  graniţa  de  vest  a  scumpei 
noastre  patrii. 

Prin  această  hotărâre  sunt  pus  tn  faţa  unei  răspunderi  mo¬ 
rale  decât  care  alta  mai  mare  nu  poate  exista  tn  această  viaţă ; 
căci  nimic  nu  poate  egala  tn  valoare  şi  importantă  lucrarea  pe 
care  Irebue  să  o  împlinească  cu  frică  şi  cu  cutremur  aceia,  pe 
care  Dumnezeu  ti  alege  să  poarte  tn  vasul  de  lut  al  fiinţei  sale 
darurile  lui  Nristos  cele  mântuitoare  tn  mijlocul  unei  lumi  năcăjite 
şi  bântuite  de  mari  şi  cumplite  crize  —  cum  este  cea  de  astăzi. 

Sentimentul  acestei  răspunderi  creşte  la  gândul,  că  cel  care  a 
împlinit  această  sublimă  misiune  până  acum  în  eparhia  Orăzii  a 
fost  strălucitul  ctitor  şi  marele  ierarh  de  pioasă  aducere  aminte 
Roman  Ciorogariu  prin  a  cărui  păstorire  plină  de  înţelepciune  şt 
iubire  scaunul  vlădicesc  de  acolo  a  fost  încărcat  de  glorie  morală. 

îmi  dau  seama,  că  nu  meritele  şi  vredniciile  unei  vie  fi  abia 
începute,  cum  este  a  mea ,  ci  mai  vârtos  încrederea  şi  nădejdile 
legate  de  smerita  mea  persoană  —  şi  pentru  care  Vă  exprim 
respectuoase  mulţumiri  —  au  fost  acelea  care  a  îndreptat  privirile 
Domniilor-Voastre  spre  mine.  Această  încredere  şi  nădejde  mă 
obligă  mult. 

De  aceea  dupâce  această  alegere  va  tntimpina  aprobarea  Sf. 
Sinod  a  bisericii  noastre  şi  va  primi  înalta  întărire  a  iubitului  nostru 
Suveran,  a  Majestăţii  Sale  Regelui  Carol  II,  dupâce  voiu  fi  primit 
darul  sfânt  al  arhieriei  şi  după  datinele  ţârii  voiu  fi  trimis  să  pă¬ 
storesc  în  eparhia  îndepărtată  a  Orăzii  —  vă  făgăduesc  solemn, 
că  îmi  voiu  împlini  după  cea  mai  bună  ştiinţă  şi  conştiinţă  toate 
îndatoririle  misiunii  mele  sfinte.  Ajutat  de  colaborarea  înţeleaptă 
şi  sistematică,  binevoitoare  şi  neprecupeptă  a  tuturor  clericilor  şi 
mirenilor,  voiu  căuta  să  fiu  propovăduitorul  entuziast  al  unui  cre¬ 
ştinism  dinamic ,  al  unui  creştinism  care  să  dospească  toată  frâ- 
mântătura  sufletului  românesc,  al  unui  creştinism  creator  al  celei 
mai  superioare  forme  de  cultură.  Nu  voi  uita  nici  o  clipă  apărarea 
drepturilor  Imprescriptibile  ale  neamului  asupra  teritoriilor  cuprinse 
în  fruntariile  de  astăzi  ale  ţării,  fruntarii  croite  cu  jertfa  vieţii  celor 
optsute  de  mii  eroi,  cari  se  odihnesc  tn  acest  pământ, 

Voiu  fi  paznicul  neadormit  şi  neînfricat  al  Bisericii  şi  al  nea¬ 
mului  meu  la  graniţa  de  vest  a  ţării. 

Aşa  să-mi  ajute  Dumnezeul 

1.  P.  Sf.  Sa  Mifropolitul  Nicolae  al  Ardealului  mulţumeşte  Con¬ 
gresului  pentru  alegerea  fericită  şi  declară  şedinţa  ridicată. 

• 

In  ziua  de  Miercuri,  29  Aprilie  c.,  congresul  şi-a  continuat  lu¬ 
crările  în  vederea  alegerii  noului  episcop  al  Clujului,  în  locul  rămas- 
vacant  prin  moartea  P.  S.  episcop  Nicolae  Ivan. 

I.  P.  S.  Patriarh  Miron  deschide  şedinţa  şi  subliniind  în  căl¬ 
duroase  cuvinte  lucrarea  constructivă  a  harnicului  episcop  răposat 
Nicolae  al  Clujului,  urează  colegiului  electoral  bună  inspiraţie  în 
alegerea  noului  ierarh. 

Alegerea  se  face  sub  preşedinţia  I.  P.  Sfinţitului  Mitropolit 
Nicolae  al  Ardealului. 

Din  143  voturi  a  întrunit  Prot.  rector  al  Academiei  teologice 
din  Sibiu,  Nicolae  Colan,  120  voturi. 

S’au  mai  dat  voturi  pentru:  Arhimandriţii  lulju  Scriban  şi  Che- 
zerie  Păunescu,  şi  pentru  Arhiereul  Veniamin  Ploeşleanu. 

Conform  rezultatului  votului  I.  P.  Sf.  Mitropolit  proclamă  ales 
pe  părintele  prot.  Nicolae  Colan,  şi-i  urează  cea  mai  rodnică  păstorire. 

Noul  ales  episcop  rosteşte  următoarele: 

Cer  iertare  Măritului  Congres,  dacă  cuvântul  meu  va  fi  frag¬ 
mentat  de  emoţia  clipei.  Obârşia  acestei  emopi  este,  pe  deoparte 
cinstea  pe  care  mi-o  acordap,  indicându-mă  vrednic  de  înalta 

slujbă  de  păstor  sufletesc  al  eparhiei  Clujului ,  gospodărită  cu  atâta 
înţelepciune  şi  jertfelnicie  de  neuitatul  episcop  Nicolae  han.  Pentru 
această  cinste  Vă  aduc  respectuoasele  şi  caldele  mele  mulţumiri.  A 
doua  obârşie  a  emoţiei  este  conştiinţa  clară  a  sarcinei  grele  pe  care 
bunul  Dumnezeu  mi-o  pune  pe  umeri . 

Desigur,  numai  cu  puterile  mele  naş  putea  nici  măcar  încerca 
să  pori  această  sarcină.  Ceeace  mă  încurajează  este  credinţa  pe 
care  am  avut-o  totdeauna,  că  Dumnezeu  nu  dă  nimănui  sarcini 
fără  sâ~f  îmbie  în  acela ş  timp  şi  sprijinul  Său  hotărâtor. 

îmi  dau  seama  că  sarcina  la  care  mă  chiamă  Dumnezeu, 
prin  graiul  încrederii  D-  Voastre,  este  deosebit  de  grea.  Se  spune 
că  preotul  trebue  să  fie  îngerul  satului .  Atunci  vlădica  irebue  să 
fie  arhanghelul  unui  coif  de  ţară ,  vestitorul  Evangheliei  lui  Hristos 
şi  al  mântuirii  naţiei  româneşti :  cu  cuvântul,  cu  fapta  şi  cu  pilda 
vieţii  sale  integrale,  după  cuvântul  Sfântului  apostol  Paoel :  pildă 
făcându-se  obştei  credincioase  tn  toate  cele  bune . 

îmi  sporeşte  nădejdea  tn  putinţa  de  a  purta  cu  demnitate 
vrednicia  de  episcop  şi  împrejurarea  fericită  că  ştiu  că  mă  aşteaptă 
în  eparhia  Clujului  o  preoţime  disciplinată  şi  cu  râvnă  tn  che¬ 
marea  sa.  Şi  mai  ales  îmi  pun  toată  nădejdea  în  marea  oaste  a  lumi¬ 
naţilor  intelectuali  pe  care-i  îmbie  Bisericii  noastre  strămoşeşti  tâ¬ 
năra  şi  totuşi  atât  de  glorioasa  universitate  mRegele  Ferdlnandu  din 
Cluj,  oaste  al  cărei  ajutor  i-a  fost  atât  de  preţios  şi  tn  veci  pomenitului 
vlădică  han  tn  măreaţa  operă  bisericească  şi  naţională  pe  care 
a  înfăptuit-o. 

Şi,  tn  sfârşit,  îngăduiţi- mi  să  mă  încred  şi  tn  puterea  propriului 
meu  devotament  faţă  de  Biserică  şi  neam,  devotament  care  izvo- 
reşte  din  credinţa  creştină,  că  nimeni  nu  poate  fi  domn  decât  tn 
măsura  tn  care  s’a  hotărât  să  fie  slugă. 

Fiindcă  la  asemenea  ocazii  sunt  îndatinate  şi  mărturisirile  de 
credinţă,  le  fac  şi  eu  în  faţa  domniilor  voastre  şi  în  fata  bunului 
Părinte  ceresc. 

Cred  tn  mesianismul  Bisericii  ortodoxe  tn  mijlocul  neamului 
nostru  şi  chiar  dincolo  de  graniţele  lui. 

Cred  în  destinul  de  mărire  al  neamului  meu  de  sub  domnia 
înţeleaptă  a  Maiestăţii  Sale  Regelui  Ca  rol  II. 

Acestui  crez  o  să-mi  închin  viaţa  pe  care  mi-o  va  rândui 
Dumnezeu,  silindu-mă  să-mi  fac  slujba  deplin. 

Aşa  să-mi  ajute  Dumnezeul 

3oi,  în  30  Aprilie  1936,  a  fosi  ziua  din  urmă  a  lucrărilor  cole¬ 
giului  electoral,  chemat  să  aleagă  nou  episcop  pentru  eparhia  Ar¬ 
geşului  devenită  vacantă  prin  moartea  P.  Sf.  episcop  Nichita  Duma. 

S’a  ţinut  întâi  slujba  religioasă,  după  care  1.  P.  Sf.  Patriarh 
-Miron,  deschizând  şedinţa,  face  elogiul  regretatului  episcop  Nichita, 
adormit  în  Domnul. 

Se  procedează  la  alegerea  noului  episcop.  Votează  139  alegători. 
P.  S.  Sa  arhiereul  Grigorie  Leu  Botoşăneanu,  vicarul  arhiepiscopiei 
laşilor,  obţine  90  de  voturi ,  şi  este  proclamat  ales. 

Noul  episcop  mulţumind  pentru  încrederea  acordată,  făgadueşte 
să  lupte  pentru  întărirea  Bisericii  noastre  spre  îndeplinirea  rosturilor 
ei  vecinice  şi  spre  desăvârşirea  —  prin  ea  —  a  unificării  neamului 
nostru.  TEL.  ROM. 

«P 

PELERINAJUL  DELA  MĂNĂSTIREA  BRÂNCOVEANU.  Ca  şi 
in  anii  trecuţi  şi  în  acest  an,  în  Vinerea  Săptămânii  luminate.  Mănă¬ 
stirea  brâncovenească  dela  Sâmbăta  de  sus  a  fost  locul  unui  impre¬ 
sionant  pelerinaj.  De  data  aceasta  însă  numărul  închinătorilor  a  fost 
neobişnuit  de  mare.  Ţi  se  părea  că  eşti  ia  Maglavit. 

Câmpia  ca  o  „gură  de  rai*  a  mănăstirii  cuprindea  ca  la  10 
mii  de  credincioşi,  veniţi  din  toate  părţile,  dar  cu  deosebire  ju¬ 
deţele:  Făgăraş,  Braşov,  Sibiu  şi  Târnava  mare. 

Din  ajun  au  început  mărturisirile  şi  rugăciunile.  A  doua  zi  s'au 
făcut  slujbele  obişnuite.  Bucuria  închinătorilor  a  fost  deosebit  de 
mare,  prin  faptul  că  în  fruntea  marelui  sobor  de  preoţi  era  însuşi  /. 
P.  S.  Sa  Mitropolitul  Nicolae  dela  Sibiu. 

Sf.  Liturghie  s'a  făcut  în  minunatul  pridvor  al  bisericii.  Iar 
poporul  străjuia  în  bătaia  soarelui  şi  sub  bolta  senină  a  ceriului 
de  primăvară. 

La  sfârşitul  Liturghiei  !.  P.  S.  Sa  a  cetit  molitva  arhierească 
de  deslegare.  Iar  miile  de  credincioşi,  erau  cu  tot»  în  genunchi, 
cerând  în  taină  iertarea  greşalelor  lor  dela  Tatăl  ceresc.  A  fost  o 
clipă  mişcătoare  aceasta,  care-ti  aduce  aminte  de  momente  din  viata 
Mântuitorului,  când  noroade  multe  îl  înconjurau,  iar  el  binecuvânta 
pe  toti  şl  le  împărtăşia  învăţăturile  sale. 

A  urmat  predica  arhierească.  Cuvântare  minunată,  înaripată 
de  duh,  pătrunzătoare  la  suflet  şi  plină  de  putere:  „Precum  se 
■doreşte  cerbul  de  izvoarele  munţilor ,  aşa  însetează  sufletul  meu 
după  Tine  Dumnezeule *.  Pornind  dela  aceste  cuvinte,  I.  P.  S.  Sa 
a  înălfat  sufletele  ascultătorilor.  Putea-i  ceti  pe  fetele  acestora  acea 
mulţumire,  pe  care  numai  sufletul  împăcat  şi  vrăjit  duhovniceşte 
o  poate  da. 

După  predica  I.  P.  S.  Sale,  s'a  făcut  sfinţirea  apei  la  fântâna 
de  lângă  altarul  bisericii,  fântână  reparată  temeinic  şi  înfrumuseţată 
<eu  o  zugrăveală  frumoasă,  înfăţişând  pe  Mântuitorul  la  fântâna  lui  lacob. 

De  altă  parte  alţi  7  preoţi  a  săvârşit  taina  sfântului  maslu. 


„  ADUNAREA  ASOCIAŢIEI  CLERULUI  „A.  ŞAGUNA*  LA  FĂ- 
OĂRAŞ.  In  7  Maiu  c.  Asociaţia  clerului  „A.  Şaguna*  din  Arhiepis¬ 
copie  şi-a  tînut  adunarea  anuală  în  Făgăraşul  lui  Negru-Vodă.  S'ar 
putea  spune  că  întrunirea  aceasta  a  fost  dintre  cele  mai  cercetate 
şi  că  ea  a  decurs  într'o  atmosferă  de  adevărată  desfătare  duhov¬ 
nicească. 


227 


REVISTA  TEOLOGICA 


Lucrărilor  Adunării  le-a  premers  sf.  liturghie  servită  în  sobor 
ales  în  frunte  cu  P.  C.  Sa  pr.  Nicolae  Colan,  noul  ales  pentru 
scaunul  vlădicesc  dela  Cluj. 

Deschiderea  adunării  şi  loate  desbaterile  s'eu  făcut  în  sala 
festivă  a  liceului  „Radu-Negru“.  Este  bine  să  notăm  aici  că  de  data 
aceasta  deschiderea  adunării  nu  a  îmbrăcat  haina  unei  formalitate 
Atât  din  cuvântările  laicilor,  cari  au  adus  salutul  lor,  dar  mai  ales 
din  cuvântul  luminos  al  păr.  preşedinte  Em.  Cioran  s’a  evidenţiat 
un  suflu  nou  în  activitatea  preotlmii.  Momentele  deschiderii  au  pri¬ 
lejui!  şi  duioşie,  căci  la  acest  loc  s’a  anunţat  plecarea  din  Asociaţie 
a  păr.  N.  Colan,  adică  a  omului  atât  de  înfrăţit  cu  rosturile  şi  cu 
problemele  preoţim»  din  Arhiepiscopia  Sibiului.  Duioşia  aceasta  n’a 
fost  înfrântă  nici  chiar  de  cuvântul  noului  vlădică  al  Clujului,  deşi 
din  el  a  răsărit  asigurarea,  că  legaturile  cimentate  în  vreme  de  14 
ani  nu  vor  putea  fi  date  uitării. 

Pentru  a-şi  arăta  dragostea  şi  alipirea  sa  de  totdeauna  către 
ceice  reprezintă  disciplina  morală,  naţională  şi  politică  în  România 
creştină,  preoţimea  a  expediat  telegrame  simţite  următorilor:  M.  S. 
Regelui,  1.  P.  S.  Mitropolit  Nicolae,  dlui  prim-minislru  Gh.  Tătărescu, 
dlui  ministru  C.  Angelescu  şi  Preşedintelui  Ligii  antirevizioniste,  dlui 
Sfelian  Popescu. 

Intr’o  formă  aleasă,  într’un  spirit  viu  şi  impresionant,  preoţii 
P.  Borzea  şi  Tr.  Ciocănelea  au  citit  câte  un  referat  asupra:  „Sf. 
Taine  ca  mijloace  de  păstorire". 

Răsturnând  gândul  lor  peste  multe  zile  în  urmă,  preoţii  au  bă~ 
tăforit  calea  spre  biserica  Brâncoveanu  şi  au  rostit  o  rugăciune  în 
casa  altora,  dar  cere  a  fost  cândva  anume  ridicată  pentru  slujbă 
ortodoxă.  Gestul  avea  în  el  ceva  simbolic. 

O  dare  de  seama  amănunţită  asupra  activităţii  preotimii  în 
răstimpul  unui  an  de  zile  a  făcut  păr.  1.  Banda,  secretar.  Toate  preo¬ 
cupările  slujitorilor  lui  Dumnezeu  şi  toate  realizările  lor  au  fost  în¬ 
făţişate  demn  în  raportul  general.  PP.  CC.  părinţi  N.  Colan,  1. 
Crăciun,  V.  Oâna,  P.  Borzea  şi  păr.  Tr.  Ciocănelea  —  toţi  au  măr¬ 
turisit  că  raportul  general  are  aspectul  unui  chenar  bine  închegat 
în  toate  colţurile. 

In  cadrul  adunării  s’a  mai  discutat:  siluaţia  din  Secuime,  pe 
cârc  a  înfătişat-o  pr,  prof.  I.  Refiroiu,  raportul  comisiei  financiare,, 
bugetul  cultelor,  ridicarea  unui  cămin  preoţesc  la  Basne,  fondul  de 
pensiuni  şi  ajutoare,  unirea  asociaţiei  „A.  Şaguna*  cu  asociaţia 
generală  a  clerului,  etc. 

Pe  marginea  aceslor  chestiuni  au  adus  preţioase  precizări  PP. 
CC.  părinţi  V.  Nisfor,  V.  Oana,  E.  Cioran  şi  1.  Rafiroiu. 

La  urmă,  s’a  votat  o  moţiune,  cuprinzând  justele  revendicări 
ale  sfintei  noastre  Biserici  şi  ale  clerului  ei.  D.  C. 

EXTERNA 

A  MURIT  OSWALD  SPENGLER.  In  ziua  de  8  Maiu  a.  c.  a 
murit  la  Munchen  filosoful  Oswald  Spengler.  Defunctul  e  bine  cu¬ 
noscut  în  cercurile  intelectuale  dela  noi  din  ţară :  cartea  lui  de  aspre 
constatări  şi  în  mare  parte  juste  sentinţe,  Untergang  des  Abendlandes 
(voi.  I,  1918;  voi.  II,  1922),  prin  sensaţia  ce-a  stârnit-o  cu  aparifia 
ei,  i-a  cucerit  o  reputaţie  mondială.  Nu-mi  stă  în  gând  să  expun 
ideile  dintr'însa.  De- o  asemenea  treabă  mă  dispensează  esseul  dlui 
Nichifor  Crainic  «Parsifal",  din  excelenta  evanghelie  naţională  româ¬ 
nească,  Puncte  cardinale  în  haos,  (p.  75 — 93).  Notez  în  treacăt  doar 
că  cei  cari  au  combătut  cu  mal  multă  furie  profeţiile  sale  sunt  com¬ 
patrioţii  săi  din  Germania  de  azi.  Era  fatal  să  se  întâmple  aşa ;  duhul 
nou  care  suflă  pe-aici  înviorând  elanul  obosit  al  unui  popor  învins, 
nu  poate  accepta  ideea  asfinţitului  bătrânei  Europe  din  cărţile  lui 
Spengler.  înainte  de-a  muri  «magul**  a  fost  îngropata  opera  lui. 
«Noului  om  german,  Spengler  nu-i  aparţine  nicidecum.  II  putem, 
totuşi,  cinsti  ca  pe  ultimul  om  mare  al  unui  timp  trecut"  —  scrie 
E.  G.  Griindel  în  Jahre  der  Uberwindung  (Nietzsche — Spenglfer— 
Hitler;  Breslau,  1934). 

ORTODOXIA  SE  ORGANIZEAZĂ  ŞI  IN  GERMANIA.  Fraţii 
noştri  de  credinţă,  refugiaţi  din  Rusia  în  ţările  apusene,  sunt  pe  punctul 
de-a  se  organiza  temeinic  şi  în  Germania,  pe  baza  unei  constituţii 
alcătuite  în  Octomvrie,  anul  trecut,  de  sinodul  episcopesc  rusesc  din 
Diaspora.  Mulţumită  sprijinului  prompt  al  actualului  guvern  german, 
această  organizare  se  face  cu  paşi  repezi.  In  ziua  de  29  Aprilie  a.  c., 
ziarele  nemţeşti  publicau  o  telegramă  din  Berlin  care  vestea  că  gu¬ 
vernul  german  aprobă  înfiinţarea  unei^  eparhii  ortodoxe  răsăritene 
pentru  credincioşii  acestei  biserici  sălăşluiţi  în  Germania,  al  cărei 
înainte  stătător,  numit  de  sinodul  episcopesc  din  Sremskl — Karlowzi 
şi  recunoscut  de  guvernul  german,  va  fi  P.  S.  Episcop  Tihon.  P.  S. 
Tihon  îndeplineşte  nevoile  duhovniceşti  ale  credincioşilor  ortodocşi 
din  Germania,  din  anul  1924.  P.  S.  Sa  se  bucură  de  toată  încre¬ 
derea  autorităţilor  germane.  Capul  ortodoxiei  din  Germania  va  purta 
de  acum  înainte  titulatura  de  «Episcop  ortodox  al  Berlinului  şl 
Germaniei". 

Cu  acest  prilej,  guvernul  Reichului  a  mai  făcut  un  gest  de-o 
impresionantă  frumuseţe  morală.  Cum  casa  particulară  în  care  se  să¬ 
vârşeau  până  acum,  la  Berlin,  sfintele  slujbe  după  datina  răsăriteană  e 
necorespunzătoare  pentru  aşa  ceva,  ministerul  cultelor  germane  a 
dăruit  într’unul  din  cele  mai  frumoase  cartiere  ale  Berlinului,  un  loc 
de  zidire,  pe  care  se  va  ridica  o  mareafă  catedrală  ortodoxă.  De 
fondul  de  zidire  s’a  îngrijit  tot  guvernul  german.  El  se  va  strânge 
din  daniile  benevole  ale  credincioşilor  ortodocşi,  la  cari  ministerul 
cultelor  şi  frontul  muncii  national-sociaiiste  vor  adăuga  generosul 
ior  obol. 

Gestul  guvernului  german  e  socotit  ca  un  formidabil  pumn  dat 
Moscovei  atee.  E  ceva  mai  mult  decât  atât.  GR,  T.  M. 


229 


NOTE  ŞI  INFORMAŢII 


INTERNE 

„ASTRA*  împlineşte  anul 
acesia  frumoasa  vârstă  de  trei 
sferturi  de  veac.  Venerabila  so* 
cietate  culturală,  a  cărei  înteme¬ 
iere  e  legată  de  numele  marelui 
ctitor  de  aşezăminte  culturale 
şl  naţionale,  mitropolitul  Andreiu 
Şaguna,  şi-a  îndeplinit  misiunea 
în  trecutul  neamului  nostru  şi  e 
hotărâtă  să  şi-o  îndeplinească 
cu  aceeaş  însufleţire  şi  în  viitor. 
Nefiind  în  destul  de  sprijinită 

de  stat,  ea  lansează  un  călduros 
apel,  cerând  sprijinul  moral  şl 
material  al  poporului  pe  care 
vrea  să-l  lumineze  şi  să-l  povă- 
tuiască  pe  căile  marilor  biruin|i 
morale  şi  naţionale.  Inimosul 

apel  e  semnat  în  afară  de  mem¬ 
brii  comitetului  central,  de  tofi 
vlădicii  ortodocşi  şi  uniţi  ai 

Ardealului,  în  frunte  cu  I.  P.  S. 
Mitropolit  Nicolae  şi  de  o  seamă 
de  alţi  fruntaşi  ai  vieţii  publice 
de  dincoace  de  Carpaţi.  Nu  ne 
îndoim,  că  apeiul  „Astrei*  va 

găsi  cuvenitul  răsunet  mai  ales 
în  sufletul  preoţilor  noştri,  cari 
au  fost  totdeauna  cei  mai  devo¬ 
taţi  ostaşi  ai  venerabilei  socie¬ 
tăţi  culturale. 

•o- 

TRISTA  cronică  a  solemni¬ 
tăţilor  legate  de  săvârşirea  din 
viafă  şi  punerea  în  mormânt  a 
neuitatului  episcop  Nicolae  lven, 
a  fost  publicată  într’o  frumos 
alcătuită  broşură.  Ea  cuprinde, 
între  altele,  cuvântările  rostite 
la  înmormântarea  marelui  ciitor 


de  eparhie.  Este  un  frumos 
omagiu  adus  de  Consiliul  eper- 
hial  al  Clujului  neuitatului  şi  de¬ 
votatului  său  oblăduitor  duhov¬ 
nicesc. 

EPARHIA  Clujului  are  deose¬ 
bita  bucurie  de  a  înscrie  încă 
un  nume  în  pomelnicul  marilor 
săi  ctitori.  Cunoscutul  patriot 
şi  mecenat,  octogenarul  domn 
George  Sion,  a  hotărât  să  dă¬ 
ruiască  numitei  eparhii  averea 
sa  alcătuită  din  2  vile  la  Băile 
Slănic,  un  restaurant  dela  ace¬ 
leaşi  băi,  moşia  Brăieşti  din 
judeţul  Bacău,  precum  şi  un  stoc 
de  titluri  de  stat  evaluate  la  mar 
multe  milioane  Lei. 

Vestea  buna  ne- o  aduce  ra¬ 
portul  asupra  recentei  adunări- 
eparhiale  din  Cluj  publicat  în 
„Renaşterea*.  Preţuind  după  cu¬ 
viinţă  gestul  mărinimosului  cti¬ 
tor,  adunarea  eparhială  l-a  oma¬ 
giat  entuziast. 

Bunul  Dumnezeu  să-î  ţină 
întru  mulji  ani  şi  să-l  dăruiască 
cu  toate  fericirile  pe  marele  fiu 
al  Bisericii  noastre,  dl  G.  Sion. 

PROCESUL  profesorului  de 
teologie  Constantinescu-laşi  s’a 
terminai,  dupăcum  era  şi  firesc, 
cu  condamnarea  inculpatului  şi 
a  tovarăşilor  săi.  Ceeace  e  stra¬ 
niu  din  tot  acest  proces  e  faptul, 
că  osânditul  pentru  acte  de  sa¬ 
botaj  împotriva  statului  e  putut 
sta  netulburat  un  întreg  deceniu 
în  slujba  sa  de  profesor  univer- 

sitar  —  şi  încă  ia  o  Facultate 
de  teologie.  Intr 'adevăr  profe¬ 
sorul  Constanfinescu-laşi  era  un 
bolşevic  notoriu  încă  dela  înscău¬ 
narea  sa  la  catedra  Facultă|ii  de 
teologie  din  Chişinău,  iar  bolşe¬ 
vismul  e  zidit  pe  doctrina  ateismu¬ 
lui.  Astfel  stând  lucrurile  e  firesc 
ca  un  agent  al  comunismului  să 
fie  incompatibil  în  situaţia  de  das¬ 
căl  al  evangheliei  lui  Hristos.  Au¬ 
toritatea  de  stat  —  împotriva  avi¬ 
zului  Bisericii  —  a  numit  totuşi 
pe  Constantinescu-Iaşiacum  zece 
ani  profesor  la  Facultatea  de 
teologie  din  Chişinău,  menţinân- 
du-1  în  această  situaţie  până  de 
curând.  O  asemenea  enormitate 
nu  s'ar  fi  putut  întâmpla  şi  nu 
se  va  putea  întâmpla  niciodată 
la  Academiile  noastre  teologice, 
gospodărite  integral  de  autori¬ 
tatea  bisericească.  Ceeace  era 
de  demonstrat. 

-o- 

NUMEROASELE  intervenţii  fă¬ 
cute  de  organele  conducătoare 
ale  Bisericii  şi  de  Asociaţiile 
preoţeşti  pentru  justele  revendi¬ 
cări  materiale  ale  slujitorilor  al¬ 
tarelor  Iul  Hristos,  au  fost  încunu¬ 
nate,  măcar  parţial,  cu  izbândă : 
guvernul  a  hofarît  sa  nu  mai 
aplice  cele  două  curbe  speciale 
modestelor  salarii  preoţeşti  şi 
să  nu  mai  scadă  din  aceste  sa¬ 
larii,  uneori  atât  de  fictivele  ve¬ 
nite  sîolare.  Dreptatea  s'a  făcut 
pe  urma  binevoitoarei  şi  atât  de 
înţelegătoarei  intervenţii  a  dlui 
Dr.  Angelescu,  ministrul  instruc¬ 
ţiunii  publice,  care  deţine,  inte¬ 
rimar,  şi  departamentul  cultelor. 
Aceeaş  bunăvoinţă  a  arătat-o 
dreptăţii  clerului  nostru  şi  dl  G. 
Tăfărăscu,  preşedintele  consiliu¬ 
lui  de  miniştri.  Pentru  care  pri¬ 
cina  clerul  ortodox  al  ţării  în¬ 


tregi  a  adus  numiţilor  miniştri 
binemeritate  mulţumiri.  Nădăj¬ 
duim  că  guvernul  nu  va  întârzia 
să  soluţioneze  cu  aceeaş  bună¬ 
voinţă  şi  celelalte  revendicări, 
tot  atât  de  juste,  ale  sfintei  noa¬ 
stre  Biserici  şi  ale  slujitorilor  ei. 

^  N.  C. 

V,  EXTERNE 

RĂPOSATUL  Patriarh  ecume¬ 
nic  Foite  II,  a  dăruit  prin  testa¬ 
ment  Patriarhatului  ecumenic 
toată  averea  sa  ;  printre  altele,  bi¬ 
blioteca  personală,  care  cuprinde 
preţioase  manuscrise. 

ARHIPRESB1TERUL  Augustin 
Pelerson  a  fost  numit  de  Patri¬ 
arhul  ecumenic  mitropolit  al  Le* 
toniei  cu  reşedinţa  în  Riga. 

-o* 

COMITETUL  central  sovietic 
al  mişcării  ateiste  „Fără  Dum¬ 
nezeu"  a  instituit  un  premiu  de 
25.000  ruble  pentru  cele  mai 
bune  trei  lucrări  ştiinţifice  anti- 
religioase.  Condiţii :  lucrările  nu 
trebue  să  fie  îndreptate  numai 
contra  unei  religii,  ci,  întrucât 
e  posibil,  împotriva  tuturor. 

ANTIHRIST  a  interzis  tuturor 
clericilor  celorlalte  ţări  tranzitul 
prin  Rusia,  pe  motivul  că  sunt 
duşmani  ai  bolşevismului. 

TOT  Antihrist  a  aruncat  în  aer 
catedrala  ortodoxă  din  Novgo- 
rod-Wolynsk,  a  închis  în  Şitomir 
două  biserici  ortodoxe  şi  două 
catolice  şi  a  arestat  şi  exilat 
doi  clerici  papistaşi.  Aşadar,  noua 
filială  spaniolă  tot  n’a  reuşit  să-i 
angajeze  elanul  distrugător  numai 
intre  hotarele  ei. 

REVISTA  „Die  Christliche 
Welt“  anunţă :  După  informa- 
fiuni  oficiale  din  sursă  sovietică 
în  18  ani  de  domnie  bolşevică 
42.000  clerici  au  murit  în  lagă¬ 
rele  de  concentrare. 

TEROAREA  roşie  din  Spania 
îşi  face  de  cap.  .  O  mulţime  de 
mănăstiri  au  fost  incendiate : 
numai  în  Cadix  şapte,  un  semi¬ 
nar  teologic  şi  mai  multe  şcoli. 
Se  anunţa  apoi  că  guvernul  spa¬ 
niol  şi-a  rechemai  ambasadorul 
sau  de  pe  lângă  Vatican.  Tofi  pre¬ 
oţii  şi  membrii  ordurilor  catolice 
cari  activează  in  învăţământul 
spaniol,  vor  fi  înlocuiţi  cu  pu¬ 
teri  didactice  laice  (citeşte:  bol¬ 
şevice  !). 

SOCIET  ATEA  Biblică  Britanică 
a  tipărit  de  curând  o  Sf.  Evan¬ 
ghelie  dela  Luca  într’o  limbă 
din  insulele  Solomonice.  Cu 
aceasta.  Societatea  încheie  im¬ 
presionanta  cifră  de  700  limbi 


în  care  a  răspândit  cuvântul  lui 
Dumnezeu. 

„NATIONAL  Btble  Socîety  of 
Scotland"  s'a  oferit  sa  dăruiască, 
la  dorinţă,  fiecărui  student  teo¬ 
log  din  Europa  un  exemplar  din 
Vechiul  Testament  ebraic  şi  unul 
de  Noul  Testament  grec. 

PREGĂTIRILE  pentru  jocurile 
olimpice  1936,  la  Berlin,  sunt 
în  toiu.  Ca  să  înlesnească  oas¬ 
peţilor  contactul  cu  viata  bise¬ 
ricească  din  Germania,  s'a  con¬ 
stituit  şi  un  comitet  evanghelic- 
olimpic. 

PROFESORUL  Karl  Barth  a 
fost  invitat  să  facă  celebrele 
cursuri  Gifford  Lectures  la  pa¬ 
tru  Universităţi  scoţiene.  Înain¬ 
taşii  săi  la  această  slujbă  ilu¬ 
stră  au  fost  Nathan  Soderblom, 
episcopul  de  York,  Temple  —  şi 
celebrul  teolog  german  Albert 
Schweitzer.  GR.  T.  M. 

